നിങ്ങളുടെ വീട് ടെസ്‌കോയുടെ അടുത്തെങ്കില് 22,000 പൗണ്ടിന്റെ അധികമൂല്യം. പ്രോപ്പര്‍ട്ടികളുടെ വില നിര്‍ണ്ണയിക്കുന്ന ഘടകങ്ങള് ഏതാണ്? അതിശയമെന്ന് തോന്നാവുന്ന9കാര്യങ്ങള്. | Malayalam UK\nMarch 26 15:55 2018 by News Desk 1\tPrint This Article\nപുതിയൊരു വീടു വാങ്ങാന് വേണ്ടി സ്ഥലം നോക്കുന്നവരോ അല്ലെങ്കില് നിര്‍മ്മിച്ച വീട് വാങ്ങിക്കുന്നവരോ ഉണ്ടെങ്കില് ചില കാര്യങ്ങള് നിര്‍ബന്ധമായും അറിഞ്ഞിരിക്കണം. വീടിന്റെ മൂല്യത്തെ നിര്‍ണ്ണയിക്കുന്ന ഘടകങ്ങളെപ്പറ്റിയുള്ള അറിവാണ് ഇതില് പ്രധാനം. കുട്ടികള്‍ക്ക് എളുപ്പത്തില് എത്തിപ്പെടാന് കഴിയുന്ന വിദ്യാഭ്യാസ സ്ഥാപനങ്ങള് വീടിന് അടുത്തുണ്ടാകുന്നതില് തുടങ്ങി വൈകുന്നേരം വിശ്രമിക്കാനുള്ള ഗാര്‍ഡന് വരെ വീടുകളുടെ മൂല്യം നിര്‍ണയിക്കുന്ന ഒട്ടേറെ ഘടകങ്ങളുണ്ട്. സ്‌കൂളുകള്, മാര്‍ക്കറ്റ്, ട്രെയിന് സ്റ്റേഷന് തുടങ്ങിയ കാര്യങ്ങള് വീടിനടുത്തായുണ്ടെങ്കില് നിങ്ങളുടെ വീട് ആയിരക്കണക്കിന് പൗണ്ടിലേറെ അധികമൂല്യമുള്ളവയാണെന്ന് ചുരുക്കം.\nനിങ്ങളുടെ വീടിന്റെ മൂല്യം വര്‍ദ്ധിപ്പിക്കുന്ന9ഘടകങ്ങളെ പരിചയപ്പെടാം.\nസൂപ്പര് മാര്‍ക്കറ്റുകളുടെ സാമീപ്യം\nസൂപ്പര്‍മാര്‍ക്കറ്റുകളുടെ സാമീപ്യം പ്രോപ്പര്‍ട്ടികളുടെ വിലയെ സ്വാധീനിക്കാറുണ്ട്. ബ്രിട്ടനിലെ ലോയ്ഡ്‌സ് ബാങ്ക് നടത്തിയ പഠനത്തില് ടെസ്‌കോ സൂപ്പര് മാര്‍ക്കറ്റുകള്‍ക്ക് അടുത്തായി സ്ഥിതി ചെയ്യുന്ന വീടുകള്‍ക്ക് ഏതാണ്ട് 22,000 പൗണ്ടിന്റെ അധികമൂല്യമുള്ളതായി വ്യക്തമാക്കുന്നു. സെയിന്‍സ്ബറീസ് സൂപ്പര് മാര്‍ക്കറ്റിനടുത്തുള്ള വീടുകളുടെ അധികമൂല്യം ഏതാണ്ട് 28,000 പൗണ്ടോളം വരും. വെയിറ്റ്‌റോസ് സൂപ്പര് മാര്‍ക്കറ്റുകളാണ് അടുത്തുള്ളതെങ്കില് അധികമൂല്യം 40,000 പൗണ്ടായി ഉയരും. ആള്‍ഡി സ്റ്റോറുകളാണ് അടുത്തുള്ളതെങ്കില് മൂല്യം 1,300 പൗണ്ട് മാത്രമാണെന്നും പഠനം പറയുന്നു.\nഒഴിവുസമയം ചെലവഴിക്കാനും ഒന്ന് റിലാക്‌സ് ചെയ്യാനും പാര്‍ക്കുകളില് പോകാന് എല്ലാവരും ആഗ്രഹിക്കാറുണ്ട്. പാര്‍ക്കുകള്‍ക്ക് സമീപമാണ് വീടുകളെങ്കില് അവയുടെ വില കൂടുന്നത് സ്വാഭാവികം മാത്രം. ഒട്ടേറെ പാര്‍ക്കുകളുള്ള മാഞ്ചസ്റ്റര് നഗരത്തിലെ ലാന്‍ഡ് രജിസ്ട്രി ഡേറ്റയയനുസരിച്ച് പാര്‍ക്കുകള്‍ക്ക് സമീപം സ്ഥിതി ചെയ്യുന്ന വീടുകള്‍ക്ക് 65000 പൗണ്ട് വരെ മൂല്യം ഉയരാറുണ്ട്. പാര്‍ക്കിന് സമീപ പ്രദേശത്തായി ജിവിക്കുന്ന ആളുകള്‍ക്ക് പലതരത്തിലുള്ള ഫെസ്റ്റിവലുകളുടെയും ഇതര ആഘോഷങ്ങളുടെയും ഭാഗമാകാന് കഴിയും.\nപുതിയ സ്റ്റേഡിയങ്ങള് വരുമ്പോള് സമീപപ്രദേശങ്ങളിലെ വീടുകളുടെ വിലയില് ഇടിവുണ്ടാകുമെന്നത് വെറും തെറ്റിദ്ധാരണയാണ്. സാമ്പത്തിക വിദ്ഗദ്ധര് നടത്തിയ പഠനത്തില് സ്‌പോര്‍ട്‌സ് സ്‌റ്റേഡിയങ്ങള് നിര്‍മ്മിക്കപ്പെടുന്ന പ്രദേശങ്ങളിലെ വീടുകളുടെ വിലയില് 15 ശതമാനം വര്‍ദ്ധനവുണ്ടായിട്ടുണ്ടെന്ന് വ്യക്തമാക്കുന്നു. മാഞ്ചസ്റ്റര് സിറ്റിയുടെ എത്തിഹാദ് ക്യാംപസ് പ്രദേശത്തെ വീടുകളുടെ വിലയില് വര്‍ദ്ധനവുണ്ടാക്കിയിട്ടുണ്ട്. പ്രോപ്പര്‍ട്ടി വെബ്‌സൈറ്റായ സൂപ്ല(ZOOPLA) നടത്തിയ മറ്റൊരു പഠനത്തില് മാഞ്ചസ്റ്റര് യുണൈറ്റഡിന്റെ ഓള്‍ഡ് ട്രാഫോര്‍ഡ് സ്‌റ്റേഡിയത്തിനടുത്തുള്ള വീടുകളുടെ വിലയില് 2017ല്6ശതമാനത്തിലേറെ വര്‍ദ്ധനവുണ്ടായതായി കണ്ടെത്തിയിട്ടുണ്ട്. എല്ലാ പ്രീമിയര് ലീഗ് സ്റ്റേഡിയങ്ങള്‍ക്കടുത്തും വീടുകളുടെ വിലയില് വര്‍ദ്ധനവുണ്ട്.\nഗോള്‍ഫ് കോഴ്‌സിന്റെ സാമിപ്യം\nഗോള്‍ഫ് കോഴ്‌സിന്റെ സാമിപ്യം വീടുകളുടെ മൂല്യത്തില് 56 ശതമാനം വര്‍ദ്ധനവുണ്ടാക്കുമെന്ന് പ്രൈം ലോക്കേഷന് നടത്തിയ സര്‍വ്വേഫലം വ്യക്തമാക്കുന്നു. പ്രോപ്പര്‍ട്ട്, വീട് മാര്‍ക്കറ്റില് മറ്റെല്ലാ പ്രദേശങ്ങളിലെ പ്രോപ്പര്‍ട്ടികളും നഷ്ടത്തിലേക്ക് കൂപ്പു കൂത്തിയ സമയത്തും ഗോള്‍ഫ് കോഴ്‌സുകള്‍ക്കടുത്തുള്ള പ്രോപ്പര്‍ട്ടികളുടെ വിലയില്7ശതമാനം വര്‍ദ്ധനവാണ് റിപ്പോര്‍ട്ട് ചെയ്യപ്പെട്ടത്.\nഇരട്ടസംഖ്യകള് വീട്ടുനമ്പറായുള്ള പ്ലോട്ടുകളുമായി താരതമ്യം ചെയ്യുമ്പോള് ഒറ്റസംഖ്യ നമ്പറുള്ള പ്രോപ്പര്‍ട്ടികള്‍ക്ക് 538 പൗണ്ടിന്റെ അധിക മൂല്യമുണ്ടെന്ന് പ്രോപ്പര്‍ട്ടി വെബ് സൈറ്റായ സൂപ്ല (ZOOPLA) നടത്തിയ പഠനത്തില് പറയുന്നു. 13 നമ്പര് എടുക്കാന് ധൃതി കാണിക്കുന്നവര് സൂക്ഷിക്കുക അന്ധവിശ്വാസങ്ങള് നിങ്ങളുടെ വീടിന്റെ മൂല്യം കുറച്ചേക്കും. 6500 പൗണ്ടിന്റെ മൂല്യനഷ്ടം ഇതുകൊണ്ട് ഉണ്ടാകുമെന്നാണ് റിപ്പോര്‍ട്ട്.\nകനാലുകള്‍ക്കും ജല സ്രോതസുകള്‍ക്കും സമീപത്ത് വസിക്കുന്നവരുടെ ജീവിതം മാനസികോല്ലാസം നിറഞ്ഞതായിരിക്കുമെന്ന് കനാല് ആന്റ് റിവര് ട്രസ്റ്റ് വ്യക്തമാക്കുന്നു. ഇവിടങ്ങളിലെ വീടുകളുടെ മൂല്യത്തില് 15 മുതല് 25 ശതമാനം വരെ വര്‍ദ്ധനവുണ്ടാകുമെന്നും ട്രസ്റ്റ് വ്യക്തമാക്കുന്നു. പ്രദേശിക സാമ്പത്തിക മേഖലയ്ക്കും കനാലുകള് ഗുണം ചെയ്യുമെന്നത് വീടുകളുടെ വിലവര്‍ദ്ധനവിന് പ്രധാന കാരണമായി ഉയര്‍ത്തി കാണിക്കപ്പെടുന്നു.\nലോയ്ഡ്‌സ് ബാങ്ക് നടത്തിയ പഠനത്തില് മാര്‍ക്കറ്റുകള് സ്ഥിതി ചെയ്യുന്ന പ്രദേശത്തെ വീടുകളുടെ മൂല്യം 30,788 പൗണ്ടാണെന്ന് സാക്ഷ്യപ്പെടുത്തുന്നു. രാജ്യത്തിന്റെ ശരാശരി പ്രോപ്പര്‍ട്ടി മൂല്യത്തേക്കാളും 12 ശതമാനം കൂടുതലാണിത്. റാംസ്‌ബോട്ടം, സാഡില്‍വെര്‍ത്ത് എന്നീ സ്ഥലങ്ങളാണ് താമസത്തിന് ഏറ്റവും കൂടുതല് അനുയോജ്യമായ സ്ഥലമെന്നും പഠനം പറയുന്നു. ഇരു സ്ഥലങ്ങളും മാര്‍ക്കറ്റുകളെ അടിസ്ഥാനപ്പെടുത്തി വികസിച്ചവയാണ്. ഗ്രേറ്റര് മാഞ്ചസ്റ്ററിലെ ആള്‍ട്രിന്‍ചാം ടൗണാണ് രാജ്യത്തിലെ ഏറ്റവും ചെലവേറിയ ആറാമത്തെ സ്ഥലം. മാര്‍ക്കറ്റിന്റെ സ്വാധീനമാണ് ഇവിടുത്തെ ഉയര്‍ന്ന പ്രോപ്പര്‍ട്ടി വിലയുടെ കാരണം.\nവീടുകള് തെരഞ്ഞെടുക്കുമ്പോള് പ്രദേശങ്ങളുടെ പേരുകള് വിലയെ സ്വാധീനിച്ചേക്കാം. വാറണുകളാണ് രാജ്യത്തെ ഏറ്റവും വിലകൂടിയ റോഡുകളെന്ന് പ്രോപ്പര്‍ട്ടി വെബ് സൈറ്റായ സൂപ്ല(ZOOPLA) പറയുന്നു. ഇവിടങ്ങളില് രാജ്യത്തിന്റെ ശരാശരി മൂല്യത്തേക്കാള് ഇരട്ടിയാണ് വീടുകളുടെ വില. അതേസമയം സ്ട്രീറ്റുകള് ഇതിനേക്കാളും അഫോഡബിളായിട്ടുള്ളവയാണ്. 100,000 പൗണ്ടിനേക്കാളും കുറവാണ് സ്ട്രീറ്റുകളിലെ വീടുകളുടെ മൂല്യം.\nവീടുകള്‍ക്കടുത്തുള്ള തെരുവുകളിലെ മരങ്ങള് ഇല്ലാതാകുന്നത് പ്രോപ്പര്‍ട്ടിയുടെ മൂല്യത്തില് ഇടിവു വരാന് കാരണമാകും. മരങ്ങളുടെ അഭാവം ഏതാണ്ട്5ശതമാനത്തോളം മൂല്യത്തകര്‍ച്ചയുണ്ടാക്കും. മരങ്ങളുടെ സാന്നിദ്ധ്യം പ്രദേശത്ത് ശുദ്ധവായു ലഭ്യമാക്കുകയും നഗരങ്ങളെ അപേക്ഷിച്ച് ശബ്ദമലിനീകരണം കുറയ്ക്കുകയും ചെയ്യുമെന്ന് പഠനങ്ങള് വ്യക്തമാക്കുന്നു. മരങ്ങള് തിങ്ങിനിറഞ്ഞ പ്രദേശങ്ങളിലെ വീടുകള്‍ക്ക് കൂടുതല് പണം നല്‍കാന് ആളുകള് തയ്യാറാണെന്ന് ലോകത്തെമ്പാടും നടക്കുന്ന പഠനങ്ങള് വ്യക്തമാക്കുന്നു.


തൂത്തുക്കുടി കസ്റ്റഡിക്കൊല: അതിക്രൂര മർദ്ദനമെന്ന് കുറ്റപത്രം | National | Deshabhimani | Wednesday Oct 28, 2020\nതൂത്തുക്കുടി കസ്റ്റഡി കൊലപാതക കേസിൽ സിബിഐ കുറ്റപത്രം സമർപ്പിച്ചു. കസ്റ്റഡിയിൽ മരിച്ച പി ജയരാജിനെയും മകൻ ജെ ബെന്നിക്‌സിനെയും രാത്രി 7.45 മുതൽ പുലർച്ചെ മൂന്നു‌വരെ പൊലീസ് അതിക്രൂരമായി മർദിച്ചു. പൊലീസ് സ്‌റ്റേഷനിലെ ഭിത്തിയിൽ പുരണ്ട രക്തക്കറ ഇവരുടേതാണെന്ന് തിരിച്ചറിഞ്ഞതായും കുറ്റപത്രത്തിലുണ്ട്.\nവസ്‌ത്രങ്ങൾ അഴിച്ചു‌മാറ്റി കൈകാലുകൾ പുറകിലേക്ക് കെട്ടി ലാത്തികൊണ്ട് ശരീരത്തിന്റെ പിൻഭാഗത്ത് ശക്തിയായി മർദിച്ചു. താൻ പ്രമേഹവും രക്തസമ്മർദവുമുള്ള ആളാണെന്ന് ജയരാജ് അപേക്ഷിച്ചിട്ടും മർദനം നിർത്തിയില്ല. തറയിൽ വീണ ചോര സ്വന്തം വസ്‌ത്രമുപയോഗിച്ച് തുടച്ചുമാറ്റാൻ പൊലീസുകാർ ബെന്നിക്‌സിനെ നിർബന്ധിച്ചു. കോടതിയിലേക്ക് പോകുംമുമ്പ് ചോരപുരണ്ട വസ്‌ത്രങ്ങൾ രണ്ടുപ്രാവശ്യം മാറ്റി. വസ്‌ത്രങ്ങൾ കുടുംബത്തെ ഏൽപ്പിക്കാതെ സർക്കാർ ആശുപത്രിയിലെ ചവറ്റുകൂനയിലിട്ടു. ജൂൺ 22ന് ആണ് ജയരാജും ബെന്നിക്‌സും മരിച്ചത്.\nജൂൺ 19ന് ആണ് കർഫ്യൂ ലംഘിച്ച് മൊബൈൽ കട കൂടുതൽ നേരം തുറന്നുവെന്നാരോപിച്ച് ഇരുവരെയും സാത്താൻകുളം പൊലീസ് അറസ്റ്റ് ചെയ്യുന്നത്. രജിസ്റ്റർ ചെയ്ത എഫ്‌ഐആർ കുറ്റകൃത്യം മൂടിവയ്‌ക്കുന്നതാണ്. അന്വേഷണത്തിൽ ഇരുവരും കോവിഡ് നിയന്ത്രണം ലംഘിച്ചിട്ടില്ലെന്ന് കണ്ടെത്തി.\nതൂത്തുക്കുടി കസ്റ്റഡി കൊലപാതക കേസ്\nവെഞ്ഞാറമൂട് ഇരട്ടക്കൊല; പിന്നിൽ രാഷ്‌ട്രീയ വൈരാഗ്യം


Five members ofafamily die inacar and lorry collision in Kottayam |\nകോട്ടയത്ത് കാറും ലോറിയും കൂട്ടിയിടിച്ച് ഒരു കുടുംബത്തിലെ അഞ്ച് പേര് മരിച്ചു\nTOPICS:AccidentFive members ofafamilyKottayam\nകോട്ടയം കുറവിലങ്ങാടിനു സമീപം എം.സി റോഡിൽ കാളികാവ് പെട്രോള് പമ്പിന് മുന്‍വശത്ത് കാറും ലോറിയും കൂട്ടിയിടിച്ച് ഒരു കുടുംബത്തിലെ അഞ്ച് പേർ മരിച്ചു. കോട്ടയം തിരുവാതുക്കൽ സ്വദേശികളായ കുടുംബം സഞ്ചരിച്ച കാറാണ് ലോറിയുമായി കൂട്ടിയിടിച്ചത്.\nതിരുവാതുക്കൽ ഗുരുമന്ദിരത്തിനു സമീപം ഉള്ളാട്ടിൽപടി തമ്പി (68), ഭാര്യ വത്സല (65), തമ്പിയുടെ മകൻ ബിനോയിയുടെ ഭാര്യ പ്രഭ (46), ബിനോയിയുടെ മകൻ അമ്പാടി (19) പ്രഭയുടെ അമ്മ ഉഷ എന്നിവരാണ് മരിച്ചത്. ഇന്ന് പുലർച്ചെ പന്ത്രണ്ടരയോടെയാണ് അപകടം. അമ്പാടിയാണ് കാർ ഓടിച്ചിരുന്നത്.\nബിനോയിക്ക് കുവൈത്തിലാണ് ജോലി. കുടുംബാംഗങ്ങളൊരുമിച്ച് പാലക്കാട്ടു പോയി മടങ്ങുകയായിരുന്നു. കോട്ടയത്ത് നിന്ന് പെരുമ്പാവൂരിലേക്ക് തടിയുമായി പോയ ലോറി കാറിൽ കൂട്ടിയിടിക്കുകയായിരുന്നു. ഇടിയുടെ ആഘാതത്തിൽ കാർ ലോറിക്കടിയിലേക്ക് പോയി.\nരക്ഷാപ്രവർത്തനം നടത്താൻ നാട്ടുകാർ ശ്രമിച്ചെങ്കിലും ആദ്യം ആരെയും പുറത്തിറക്കാൻ സാധിച്ചില്ല. തുടർന്ന് കാറിനുള്ളിൽ കുടുങ്ങിപ്പോയ അഞ്ച് പേരെയും നാട്ടുകാരും അഗ്നിരക്ഷാ സേനയും ചേർന്ന് വാഹനം വെട്ടിപ്പൊളിച്ചാണ് പുറത്തെടുത്തത്. മൃതദേഹങ്ങൾ കോട്ടയം മെഡിക്കൽ കോളജ് ആശുപത്രിയിലേക്ക് മാറ്റി.


ലാപ്‌ടോപ്പ് ഓര്‍ഡര് ചെയ്തു, ലഭിച്ചത് പഴയ പത്രക്കടലാസ്; വിദ്യാര്‍ഥിനിക്കു നഷ്ടമായത് ഒരു ലക്ഷത്തിലേറെ - Samakalika Malayalam\nലാപ്‌ടോപ്പ് ഓര്‍ഡര് ചെയ്തു, ലഭിച്ചത് പഴയ പത്രക്കടലാസ്; വിദ്യാര്‍ഥിനിക്കു നഷ്ടമായത് ഒരു ലക്ഷത്തിലേറെ, ഒടുവില് പരിഹാരം\nBy സമകാലിക മലയാളം ഡെസ്‌ക് | Published: 25th September 2021 10:15 AM |\nLast Updated: 25th September 2021 10:15 AM | A+A A- |\nകൊച്ചി: ഒരു ലക്ഷത്തിലേറെ വിലയുള്ള ഏയ്‌സര് ലാപ്‌ടോപ്പ് ഓണ്‍ലൈനിലൂടെ ഓര്‍ഡര് ചെയ്ത എന്‍ജിനിയറിങ് വിദ്യാര്‍ഥിനിക്കു പാഴ്‌സല് ആയി കിട്ടിയത് പഴയ പത്രക്കടലാസുകള്. ഓണ്‍ലൈന് പ്ലാറ്റ്‌ഫോം ആയ ആമസോണില് പരാതി നല്‍കിയിട്ടും നടപടിയുണ്ടാവാത്തതിനെത്തുടര്‍ന്ന് പൊലീസിനെ സമീപിച്ച യുവതിക്കു മാസങ്ങള്‍ക്കു ശേഷം പണം തിരിച്ചുകിട്ടി.\nഏതാനും മാസം മുമ്പാണ് വടക്കന് പറവൂര് സ്വദേശിയായ ഇരുപത്തിരണ്ടുകാരി ആമസോണ് വഴി ലാപ്പടോപ്പ് ബുക്ക് ചെയ്തത്. മുന്‍കൂര് പണം നല്‍കിയായിരുന്നു ബുക്കിങ്. അറിയിച്ചതിനു രണ്ടു ദിവസം മുമ്പു തന്നെ ലാപ്‌ടോപ്പ് വന്നത് ആഘോഷിക്കാന് പാഴ്‌സല് തുറക്കുന്നതു വിഡിയോയില് ചിത്രീകരിച്ചതാണ്, വിദ്യാര്‍ഥിനിക്കു പണം തിരികെ കിട്ടാന് നിര്‍ണായകമായത്.\nപാഴ്‌സല് തുറന്നുനോക്കിയപ്പോള് ഉത്തരേന്ത്യയിലെ പഴയ ന്യൂസ്‌പേപ്പറുകളായിരുന്നു അതിനുള്ളില്. ഹരിയാനയില്‍നിന്നാണ് പാഴ്‌സല് എത്തിയത്. വിദ്യാര്‍ഥിനി ഇതെല്ലാം വിഡിയോയില് ചിത്രീകരിച്ചിരുന്നു. ഈ തെളിവ് അടക്കം ആമസോണ് കസ്റ്റമര് കെയറില് പരാതിപ്പെട്ടു. അവര് പരാതി പാഴ്‌സല് അയച്ച സെല്ലര്‍ക്കു കൈമാറിയതായി നടപടിയൊന്നും ഉണ്ടായില്ലെന്ന് വിദ്യാര്‍ഥിനി പറയുന്നു. സെല്ലറെ നേരിട്ടു ബന്ധപ്പെടാനും ആമസോണ് കസ്റ്റമര് കെയര് അനുവദിച്ചില്ല.\nതുടര്‍ന്ന്് ആലവ റൂറല് എസ്പി കെ കാര്‍ത്തിക്കിനു പരാതി നല്‍കുകയായിരുന്നു. വിഡിയോ, ഫോട്ടോ തെളിവുകള് ഉള്‍പ്പെടെയായിരുന്നു പരാതി. ഹരിയാനയിലെ സെല്ലറെ കണ്ടെത്തി ബന്ധപ്പെട്ടപ്പോള് അവര് തെറ്റു സമ്മതിക്കാനോ പണം മടക്കിനല്‍കാനോ തയാറായില്ലെന്ന് എസ്പി കാര്‍ത്തിക്ക് പറഞ്ഞു. ആമസോണും പ്രശ്‌ന പരിഹാരത്തിന് ഉതകുന്ന സമീപനമല്ല സ്വീകരിച്ചത്. ഇതോടെ ഡിജിറ്റല് ആയതും അല്ലാതെയുമുള്ള തെളിവുകള് അന്വേഷണ സംഘം സമാഹരിച്ചു. നടപടിയിലേക്കു നീങ്ങുകയാണെന്ന് പൊലീസ് സെല്ലറെ അറിയിച്ചു. എന്നാല് കേരള പൊലീസ് എന്തു ചെയ്യാന് എന്നായിരുന്നു സെല്ലറുടെ നിലപാട്. ഒടുവില് ബാങ്ക് അക്കൗണ്ട് മരവിപ്പിക്കാന് നടപടിയെടുത്തപ്പോള് സെല്ലര്‍ക്കു പ്രത്യാഘാതം ബോധ്യപ്പെട്ടു. തുടര്‍ന്ന് അവര് പണം മടക്കിനല്‍കാമെന്ന് അറിയിക്കുകയായിരുന്നു.\nവിദ്യാര്‍ഥിനിക്കു പണം തിരിച്ചുകിട്ടിയെങ്കിലും സെല്ലര്‍ക്കെതിരെ നടപടിയുമായി മുന്നോട്ടുപോവുമെന്ന് പൊലീസ് അറിയിച്ചു. അതേസമയം ഉപഭോക്താക്കളുടെ പരാതി പരിഹരിക്കാന് എല്ലാ ശ്രമവും നടത്തുന്നുണ്ടെന്നാണ് ഇതുമായി ബന്ധപ്പെട്ട് ആമസോണ് പ്രതികരിച്ചത്.\nseller amazone online sale online fraud laptop ലാപ്‌ടോപ്പ് ഓണ്‍ലൈന് തട്ടിപ്പ് പാഴ്‌സല് ആമസോണ്


ഞായര്,7ഏപ്രില് 2019 (12:48 IST)\nകൈ വിരലുകൾ മനോഹരമാക്കാൻ ഇതാ ചില നുറുങ്ങ് പൊടി വിദ്യകൾ !\nദിവസവും മീൻ കഴിക്കുന്നതുകൊണ്ടുള്ള ഈ ഗുണം അറിയൂ !\nവേനൽക്കാലത്ത് എള്ളെണ്ണ തേച്ച് കുളിച്ചാൽ ? അറിയണം ഇക്കാര്യം !\nമത്സ്യ വിഭവങ്ങള് ഒഴിവാക്കരുത്; ആസ്‌തമയുള്ളവര് ഭക്ഷണത്തില് ഉള്‍പ്പെടുത്തേണ്ടത് എന്തൊക്കെ ?\nഎരിവും മസാലയും അടങ്ങിയ ഭക്ഷണം ഒഴിവാക്കുക, ഇല്ലെങ്കിൽ മൂഡ് പോകും!\nഅടുത്ത ലേഖനം കൈ വിരലുകൾ മനോഹരമാക്കാൻ ഇതാ ചില നുറുങ്ങ് പൊടി വിദ്യകൾ !


'എന്റെ കാലുപോയി, പകരം എനിക്ക് പുതിയത് കിട്ടി...' | Jess Quinn New Zealand Model\nനഷ്ടപ്പെടുന്ന ഒരു വസ്തുവിന് പകരം മറ്റൊന്ന് കണ്ടെത്തുക എന്നത് സ്വാഭാവികം. എന്നാല്, തന്റെ നഷ്ടപ്പെട്ട ഒരു കാലിന് പകരം മൂന്ന് കാലുകള് സ്വന്തമാക്കിയ ഒരു മിടുക്കി പെണ്‍കൊടിയുണ്ട്... ജെസ്സ് ക്വിന് എന്ന ന്യൂസീലന്‍ഡുകാരി. ജെസ്സിന്റെ വിസ്മയിപ്പിക്കുന്ന ജീവിതം അടുത്തറിയുന്നത് തീര്‍ച്ചയായും നമുക്കൊരു നേട്ടം തന്നെയാണ്. കാരണം, ആ ഇരുപത്താറുകാരിയില് നിന്ന് ധാരാളം പഠിക്കാനുണ്ട്.\n1992 നവംബര് 16-ന് ന്യൂസീലന്‍ഡിലാണ് ജെസ്സ് ജനിച്ചത്. ജിം ക്വിന്നും ഡെബ്ബി ക്വിന്നുമായിരുന്നു മാതാപിതാക്കള്. യാതൊരു വൈകല്യങ്ങളും ഇല്ലാതെ ഒരു സാധാരണ പെണ്‍കുട്ടിയായാണ് ജെസ്സ് ജനിച്ചത്.9വയസ്സുവരെ അങ്ങനെയായിരുന്നുതാനും. 9-ാം വയസ്സില് ഏതൊരു കുട്ടിയേയും പോലെ ജെസ്സും ഒരു കുസൃതികാട്ടി. സ്വതവേ കുറുമ്പിയായ ജെസ്സ് കളിയ്ക്കിടെ ഒരു പന്തിന്റെ മുകളില് കയറിനിന്നു. ബാലന്‍സ് നഷ്ടപ്പെട്ട് ആ കുറുമ്പിക്കുട്ടി താഴെ വീണു. ആ വീഴ്ചയില് അവളുടെ തുടയിലെ അസ്ഥി പൊട്ടി. മാതാപിതാക്കള് അവളെ ആശുപത്രിയില് എത്തിച്ചു. ഉടന്‍തന്നെ സര്‍ജറി നടത്തി. കാലില് പ്ലാസ്റ്ററിട്ടു.\nപാറിപ്പറന്നു നടന്ന തന്നെ സംബന്ധിച്ച് നരകതുല്യമായിരുന്നു ആ നാളുകള് എന്ന് ജെസ്സ് ഓര്‍ത്തെടുക്കുന്നു. നല്ലൊരു അത്ലറ്റായിരുന്ന തനിക്ക് വീണ്ടും ഓടണം... അതിന് എങ്ങനെയെങ്കിലും കാലിലെ പ്ലാസ്റ്റര് വെട്ടണം... എന്നൊക്കെ ചിന്തിച്ച് കുഞ്ഞ് ജെസ്സ് ദിവസങ്ങള് എണ്ണിനീക്കി. ഒടുവില്, പ്ലാസ്റ്റര് വെട്ടി. തന്റെ പഴയ ലോകത്തേക്ക് ജെസ്സ് മടങ്ങിയെത്തി. എന്നാല് ഇടയ്ക്ക് വേദന ഉണ്ടായിക്കൊണ്ടിരുന്നു. വീഴ്ചയില് സംഭവിച്ച പരിക്കിന്റെ ബാക്കിയാകും എന്നു കരുതി നാളുകള് കഴിച്ചുകൂട്ടി.\nഎന്നാല്, ദിവസങ്ങള് ചെല്ലുന്തോറും വേദന കൂടുന്നതല്ലാതെ കുറഞ്ഞില്ല. ഒടുവില്, വീണ്ടും ആശുപത്രിയിലേക്ക്... ഒടിഞ്ഞ അസ്ഥി പൂര്‍ണമായും സുഖം പ്രാപിച്ചിട്ടില്ല എന്ന നിഗമനത്തിലാണ് ആശുപത്രിയിലേക്ക് തിരിച്ചത്. എന്നാല് അവിടെ എത്തി നടത്തിയ ടെസ്റ്റുകളില്, വീഴ്ചയില് സംഭവിച്ച പരിക്കുമായി വേദനയ്ക്ക് ബന്ധമൊന്നുമില്ലെന്ന് കണ്ടെത്തി. വീണ്ടും പരിശോധനകള്... ഒടുവില് വില്ലനെ കണ്ടെത്തി... അസ്ഥികളെ ബാധിക്കുന്ന കാന്‍സര്... ചികിത്സയാരംഭിച്ചു, കീമോയും ആരംഭിച്ചു. എന്നാല് അതൊന്നും കാര്യമായി ഫലം ചെയ്തില്ല. കാല് മുറിച്ചുമാറ്റുക മാത്രമാണ് പോംവഴിയെന്ന് ഡോക്ടര്‍മാര് വിധിയെഴുതി. എന്നാല്, രോഗത്തിന്റെ തീവ്രതയെക്കുറിച്ചോ ഗൗരവത്തെക്കുറിച്ചോ പാവം ജെസ്സ് മനസ്സിലാക്കിയിരുന്നില്ല.\n'എനിക്ക് പനിയാണ്'' എന്നു പറയുന്ന അതേ ലാഘവത്തോടെ കാണുന്നവരോടെല്ലാം തനിക്ക് കാന്‍സര് ആണെന്ന് അവള് പറഞ്ഞു. എന്നാല്, മാതാപിതാക്കള് ഏറെ വേദനിച്ചു. കാരണം, തുടയസ്ഥിയുടെ ആരംഭം മുതല്‍തന്നെ മുറിച്ചുകളയേണ്ടി വരുമെന്ന് അവര്‍ക്കറിയാമായിരുന്നു. ഒടുവില്, അങ്ങനെ സംഭവിച്ചു. ഒരു കൃത്രിമക്കാലുപോലും വെയ്ക്കാനാവാത്ത അവസ്ഥയായിരുന്നു ജെസ്സയുടേത്. വീല്‍ച്ചെയറിലേക്ക് മാറുകയാണ് ഈ അവസ്ഥയില് എല്ലാവരും ചെയ്യാറ്. മറ്റൊരു സാധ്യത 'റൊട്ടേഷന് പ്ലാസ്റ്റി' എന്ന ഒരു അപൂര്‍വ സര്‍ജറിക്ക് വിധേയയാവുക എന്നതാണ്. ഒടുവില് ആ സര്‍ജറിയും ചെയ്തു.\nജെസ്സ് പറയുന്നു 'ഒരുപക്ഷേ ന്യൂസീലന്‍ഡിലെ ഇത്തരത്തില് വിജയിച്ച സര്‍ജറികളില് ആദ്യത്തേത് എന്റേതാവാം' എന്ന്. വീണ്ടും കീമോ ആരംഭിച്ചു. ആരോഗ്യനില മെച്ചപ്പെട്ടും മോശമായും മാറിമാറി തുടര്‍ന്നു. ഒടുവില് കാന്‍സര് ജെസ്സിന് മുന്നില് മുട്ടുമടക്കി. പൂര്‍ണ സൗഖ്യത്തോടെ അവള് വീട്ടിലേക്ക് മടങ്ങി.\nവീട്ടിലെത്തി ഏറെ വൈകാതെ കൃത്രിമക്കാല് എത്തി. കുട്ടിത്തം മാറാത്ത ആ പെണ്‍കുട്ടി പറഞ്ഞു: 'എന്റെ കാലുപോയി, പകരം എനിക്ക് പുതിയത് കിട്ടി...' എന്നാല്, കാര്യങ്ങള് വിചാരിച്ചത്ര എളുപ്പമായിരുന്നില്ല. കൃത്രിമക്കാലില് നടക്കുക എന്നത് ഏറെ ശ്രമകരമായിരുന്നു. ആദ്യമെല്ലാം കാലിറക്കമുള്ള വസ്ത്രങ്ങള് ധരിച്ച്, തന്റെ കൃത്രിമക്കാല് ആരും കാണാതെ അവള് ശ്രദ്ധിച്ചു.\nനടക്കാനുള്ള പ്രയാസത്തിന് പുറമെ, മറ്റുള്ളവര് തന്നെ പരിഹസിക്കുമോ എന്ന ഭയവും. കാലില് തുണിയും ടേപ്പുമടക്കം ചുറ്റി തന്റെ മറ്റേക്കാലിന്റെ വണ്ണത്തിനൊപ്പം കൃത്രിമക്കാലുമാക്കാന് അവള് ശ്രമിച്ചു. എന്നാല്, വൈകാതെ അവള് അതിനെയെല്ലാം അതിജീവിച്ചു. ആദ്യമെല്ലാം സ്‌കൂളില് നടക്കാന്‍തന്നെ പ്രയാസമായിരുന്നു. സ്‌പോര്‍ട്സിനെക്കുറിച്ച് ചിന്തിക്കാന് പോലും ആകുമായിരുന്നില്ല. എങ്കിലും താന് സന്തോഷവതിയായിരുന്നുവെന്ന് ജെസ്സ് ഓര്‍ക്കുന്നു.\nകോളേജില് എത്തിയപ്പോള് നെറ്റ്ബോള്, ഷൂട്ടിങ് തുടങ്ങി തനിക്കാകുന്ന ഇനങ്ങളിലെല്ലാം അവള് പങ്കെടുക്കാന് തുടങ്ങി. ആരോഗ്യത്തേക്കാള് വേഗത്തില് ആത്മവിശ്വാസവും വളര്‍ന്നു. പതിയെ ഓടാനും നീന്താനുമെല്ലാം അവള് പരിശീലിച്ചു. അതിനായി അവള് പലതരം കൃത്രിമക്കാലുകള് സംഘടിപ്പിച്ചു. നീന്താന് ഒരുകാല്... സാധാരണ ഉപയോഗത്തിന് ഒന്ന്.... ഓടാന് ബ്ലെയ്ഡ് പോലുള്ള കാല്... ഇന്ന് ഈ മൂന്നുകാലുകളും മാറിമാറി ആവശ്യങ്ങള്‍ക്കനുസരിച്ച് ജെസ്സ് ഉപയോഗിക്കുന്നു.\nആത്മവിശ്വാസത്തോടെ ജീവിക്കുന്നതിനൊപ്പം അനേകരെ ആത്മവിശ്വാസത്തിലേക്ക് നയിക്കുന്നു. മോട്ടിവേഷണലായ അവരുടെ ബ്ലോഗുകളെ അനേകര് പിന്തുടരുന്നു. ഒരു ഫാഷന് സ്‌കൂള് ഗ്രാജ്വേറ്റായ അവര് ഇന്ന് സമൂഹ മാധ്യമങ്ങളില് ഏറെ ശ്രദ്ധേയയാണ്. മോഡല്, ബ്ലോഗര്... എന്നീ നിലകളിലെല്ലാം ജെസ്സ് ഇന്ന് പ്രസിദ്ധയാണ്. 'നൈക്' കമ്പനിയുടെ ബ്രാന്‍ഡ് അംബാസഡര് കൂടിയാണ് ജെസ്സ് ഇന്ന്.ജീവിതത്തിലെ ദുരന്തങ്ങളെ പുഞ്ചിരിയോടെ നേരിട്ട്, മൂന്നുകാലിലുള്ള തന്റെ യാത്ര ജെസ്സ് തുടരുന്നു. ഭിന്നശേഷിക്കാരുടെ ഉന്നമനത്തിനായി തന്നാലാവുംവിധം പ്രവര്‍ത്തിക്കുന്നു. അനേകര്‍ക്ക് ആത്മവിശ്വാസം പകര്‍ന്നുള്ള ജെസ്സിന്റെ യാത്ര നമുക്കും കരുത്തുപകരുന്നതാണ്. ജീവിതയാത്രയില് മുന്നേറാന്, പ്രതിബന്ധങ്ങളെ അതിജീവിക്കാന് ജെസ്സിന്റെ ജീവിതം നമുക്കും കരുത്തുപകരുന്നു.\nസോഷ്യോളജിയില് ബിരുദാനന്തരബിരുദം. മോട്ടിവേഷണല് ട്രെയിനര്, പാരന്റിങ് വിഷയത്തില് ക്ലാസുകളും പ്രഭാഷണങ്ങളും നടത്തുന്നു. സൈക്കോളജി, കൗണ്‍സിലിങ് എന്നിവയില് ഡിപ്ലോമ.\nContent Highlights: Jess Quinn, Inspirational life stories


മല്‍സ്യ സമ്പത്ത് വര്‍ധിപ്പിക്കാന് റാഞ്ചിംഗ് പദ്ധതിക്ക് ജില്ലയില് തുടക്കമായി - Kannur Varthakal Online\nമല്‍സ്യ സമ്പത്ത് വര്‍ധിപ്പിക്കാന് റാഞ്ചിംഗ് പദ്ധതിക്ക് ജില്ലയില് തുടക്കമായി\nജലമലിനീകരണം, മണലൂറ്റ്, കയ്യേറ്റങ്ങള്‍തുടങ്ങിയവ കാരണം മത്സ്യസമ്പത്തിലും അതുവഴി മത്സ്യത്തൊഴിലാളികളുടെ വരുമാനത്തിലും കുറവ് വരുന്ന സാഹചര്യത്തില് മല്‍സ്യസമ്പത്ത് വര്‍ധിപ്പിക്കുകയെന്ന ലക്ഷ്യത്തോടെ ഫിഷറീസ് വകുപ്പ് നടപ്പാക്കുന്ന റാഞ്ചിംഗ് അഥവാ മത്സ്യവിത്ത് നിക്ഷേപ പദ്ധതിക്ക് ജില്ലയില് തുടക്കമായി.പദ്ധതിയുടെസംസ്ഥാനതല ഉദ്ഘാടനം മുഖ്യമന്ത്രിപിണറായി വിജയന് ഓണ്‍ലൈനായി നിര്‍വ്വഹിച്ചു. ഫിഷറീസ് വകുപ്പ് മന്ത്രി ജെ മേഴ്സിക്കുട്ടിയമ്മ അധ്യക്ഷത വഹിച്ച ചടങ്ങില് തദ്ദേശ സ്വയംഭരണ വകുപ്പ് മന്ത്രി എ സി മൊയ്തീന് മുഖ്യാതിഥിയായി.\nജില്ലയില് ചിറ്റാരിപ്പറമ്പ് ഗ്രാമപഞ്ചായത്തിലെ കണ്ണവം, പടിയൂര് ഗ്രാമപഞ്ചായത്തിലെ പൂവംകടവ്,കടന്നപ്പളളി – പാണപ്പുഴ ഗ്രാമപഞ്ചായത്തിലെ കമ്പിപ്പാലം,ശ്രീകണ്ഠാപുരം നഗരസഭയിലെ മടമ്പം എന്നീസ്ഥലങ്ങളില് 2.5 ലക്ഷം വീതം കാര്‍പ്പ്മത്സ്യക്കുഞ്ഞുങ്ങളെ നിക്ഷേപിക്കാനാണ് പദ്ധതി തയ്യാറാക്കിയിരിക്കുന്നത്.\nകടന്നപ്പളളി–പാണപ്പുഴ പഞ്ചായത്തിലെ വണ്ണാത്തിപ്പുഴയില് നടന്ന മത്സ്യവിത്ത് നിക്ഷേപം ടി വി രാജേഷ് എംഎല്‍എ ഉദ്ഘാടനം ചെയ്തു. പഞ്ചായത്ത് പ്രസിഡണ്ട് ഇ ടി ബാലകൃഷ്ണന് അധ്യക്ഷത വഹിച്ചു. പടിയൂര് ഗ്രാമപഞ്ചായത്തിലെ പൂവംകടവില് നടന്ന മത്സ്യവിത്ത് നിക്ഷേപത്തിന്റെ ഉദ്ഘാടനംഗ്രാമപഞ്ചായത്ത് പ്രസിഡന്റ് കെ ശ്രീജനിര്‍വ്വഹിച്ചു. വികസനകാര്യ സ്റ്റാന്റിംഗ് കമ്മിറ്റി ചെയര്‍പേഴ്സണ്‍കെ അനിത അധ്യക്ഷത വഹിച്ചു. ചിറ്റാരിപ്പറമ്പ് ഗ്രാമപഞ്ചായത്തിലെ കൈച്ചേരി പുഴയില് നടന്ന പരിപാടി ജില്ലാ പഞ്ചായത്ത് സ്റ്റാന്റിംഗ് കമ്മിറ്റി ചെയര്‍മാന് വി കെ സുരേഷ് ബാബു ഉദ്ഘാടനം ചെയ്തു. ഗ്രാമപഞ്ചായത്ത് പ്രസിഡണ്ട് യു പി ശോഭ അധ്യക്ഷയായി. പദ്ധതിയുടെ ഭാഗമായി ഇന്നലെ ജില്ലയിലെ വിവിധ ജലാശയങ്ങളിലായി 4.5 ലക്ഷം കാര്‍പ്പ് മത്സ്യക്കുഞ്ഞുങ്ങളെയാണ് നിക്ഷേപിച്ചത്.\nകീടനാശിനിയുടെ സാന്നിധ്യം;മുളകുപൊടി നിരോധിച്ചു


volcano-erupts-caribbean-island-latest-news ദശാബ്‌ദങ്ങളായി എരിഞ്ഞുകൊണ്ടിരുന്ന ലാ സൗഫ്രിയർ അഗ്നിപർവതം പൊട്ടിത്തെറിച്ചു\nദശാബ്‌ദങ്ങളായി എരിഞ്ഞുകൊണ്ടിരുന്ന ലാ സൗഫ്രിയർ അഗ്നിപർവതം പൊട്ടിത്തെറിച്ചു\nതെക്കൻ കരീബിയനിൽ ദശാബ്‌ദങ്ങളായി പുകഞ്ഞുകൊണ്ടിരുന്ന അഗ്നിപർവ്വതം പൊട്ടിത്തെറിച്ചു. ലാ സൗഫ്രിയർ അഗ്നിപർവതമാണ് വെള്ളിയാഴ്ച പുലർച്ചയോടെ പൊട്ടിത്തെറിച്ചത്. പ്രദേശം പുക നിറഞ്ഞ് മേഘാവൃതമായിരിക്കുകയാണ്. സെന്റ് വിൻസന്റ് ആൻറ് ഗ്രനേഡിയൻസ് ദ്വീപിലാണ് അഗ്നി പർവതം സ്ഥിതിചെയ്യുന്നത്. കഴിഞ്ഞ വർഷം ഡിസംബറിൽ തന്നെ അഗ്നി പർവതത്തിൽ നിന്നും ചെറിയ തീയും പുകയും ഉയർന്നിരുന്നു. ഇത് വർദ്ധിച്ച പശ്ചാത്തലത്തിൽ ദേശീയ അടിയന്തര ദുരന്ത നിവാരണ സേന ജാഗ്രത നിർദ്ദേശം പുറപ്പെടിവിച്ചിരുന്നു. ഇതിന് പിന്നാലെയാണ് സ്ഫോടനം ഉണ്ടായത്.\nപ്രദേശത്ത് രക്ഷാപ്രവർത്തനങ്ങൾ ഇപ്പോഴും തുടർന്നു കൊണ്ടിരിക്കുകയാണ്. ഇതുവരെ ഏകദേശം 20,000 ആളുകളെ പ്രദേശത്ത് നിന്നും ഒഴിപ്പിച്ചിട്ടുണ്ട്. ഇതിനു മുൻപ് 1979 ലാണ് ലാ സൗഫ്രിയർ അവസാനമായി പൊട്ടിത്തെറിച്ചത്. അന്ന് ആളപായമോ, നാശനഷ്ടങ്ങളോ ഉണ്ടായിട്ടില്ല. എന്നാൽ 1902 ൽ ഉണ്ടായ സ്‌ഫോടനത്തിൽ ഏകദേശം 1700 ഓളം ആളുകൾക്കാണ് ജീവൻ നഷ്ടമായത്.\nRead Also : സജീവ അഗ്നിപർവതമായ എർട്ട അലേ, 1187 ഡിഗ്രി സെൽഷ്യസിൽ തിളച്ചു മറിയുന്ന ലാവ തടാകം മറികടന്ന് യുവതി; ഗിന്നസ് വേർഡ് റെക്കോർഡ്\nStory Highlights: Volcano Erupts on caribbean Island\nRead more on: caribbean island | volcano eruption\nആകാശത്തിന്റെ വിചിത്ര നിറത്തിന് പിന്നിൽ, പുക തുപ്പുന്ന അഗ്നിപർവതമോ ?


പ്രേമനഗരത്തിലെ ആചാര ലംഘനങ്ങൾ\nബിനീഷ് പുതുപ്പണത്തിന്റെ ‘പ്രേമനഗരം’ എന്ന നോവലിന് ആദിത്യ ലക്ഷ്മി എഴുതിയ വായനാനുഭവം\n“Love looks not with the eyes, but with the mind, and therefore is wing’d cupid painted blind” എന്നാണ് ഷേക്‌സ്‌പിയർ ഒരിക്കൽ പ്രണയത്തെ മനോഹരമായി വർണ്ണിച്ചത്. പ്രണയം നിർവചനാതീതമാണ്. പ്രണയത്തിന്റെ ആഴവും പരപ്പും വായനക്കാരന്റെ ചിന്തയെയും ഭാവനയെയും തലച്ചോറിനെയും ശരീരത്തെയും ഒരുപോലെ ത്രസിപ്പിക്കുന്ന രീതിയിലാണ് ബിനീഷ് പുതുപ്പണത്തിന്റെ പ്രേമനഗരം പടുത്തുയർത്തിയിരിക്കുന്നത്. പ്രേമം പോലെ മനുഷ്യനെ ഇത്രയധികം വ്യാകുലപ്പെടുത്തുന്ന മറ്റൊന്നും ഭൂമിയിലില്ല. സദാചാരത്തിന്റെ ചങ്ങലകളിൽ ബന്ധിക്കപ്പെട്ട, ഭയന്ന് ജീവിക്കണ്ട സാമൂഹ്യ ജീവികളാണ് കാലാകാലങ്ങളായി മനുഷ്യർ. അത്തരക്കാർക്കിടയിലാണ് തീവ്ര പ്രണയത്തിന്റെയും രതിയുടെയും ആത്മബോധത്തിന്റെയും കണ്ണികൾ കഥാകാരൻ വിളക്കിച്ചേർത്തത്. DC ബുക്സ് മലയാളത്തിൽ ആദ്യമായി പ്രേത്യേക മുദ്രണം നൽകി പുറത്തിറക്കിയ ‘അപ്മാർക്കറ്റ് ഫിക്ഷൻ’ വിഭാഗത്തിലാണ് നോവൽ ഉൾപ്പെടുന്നത്. സാഹിത്യപരതയോടൊപ്പം തന്നെ ജനകീയമായ താല്പര്യമുണർത്തുന്ന രചനാരീതി കൈക്കൊണ്ട് കഥാപാത്രങ്ങൾക്കും പ്രേമയത്തിനും തുല്യ പ്രാധാന്യം നൽകുന്നവയാണ് ഈ വിഭാഗത്തിലെ നോവലുകൾ.\nമലയാളസാഹിത്യം ഇതുവരെ രുചിച്ചതിൽ നിന്നും പുതുമയുള്ള കൂട്ട് ചേർത്ത് പാകം ചെയ്യപ്പെട്ടതാണ് പ്രേമനഗരം. നാല്പത് കഴിഞ്ഞ സ്ത്രീയും മുപ്പതു കഴിഞ്ഞ പുരുഷനും തമ്മിലുള്ള അതിതീവ്ര പ്രണയത്തിന്റെ വരച്ചുകാട്ടലാണ് നോവലിന്റെ സൗന്ദര്യം. ഇത് വായിച്ചു വിയർക്കുന്ന സദാചാരവാദികളാണോ നിങ്ങൾ? എങ്കിൽ നിങ്ങളുടെ നെറുകയിൽ പതിയുന്ന പ്രഹരമാണ് കഥയിലെ നായിക. വിവാഹിതയാണെന്നതും, അവർക്ക് പതിനേഴു വയസ്സുള്ള മകളുണ്ടെന്നതും തന്നെ. എത്ര പുരോഗമനവാദിയും നാല്പതു വയസ്സു കഴിഞ്ഞ ഒരു സ്ത്രീ പ്രേമിക്കുന്നു എന്നു കേൾക്കുമ്പോൾ അവളുടെ ഉദ്ദേശശുദ്ധിയെ ആദ്യമേ സംശയിച്ചേക്കാം. സംശയം നമ്മൾ മലയാളികളുടെ രക്താണുവാണല്ലോ. വിവാഹിതയായ സ്ത്രീ കൂടിയാണെങ്കിൽ ശാരീരികമായും മാനസികമായും അവർ മുറിപ്പെട്ടെന്നുവരാം. പൊടിപ്പും തൊങ്ങലും ചേർത്ത സംശയത്തിന്റെ മായലോകം അവരെ കാർന്നു തിന്നേക്കാം. ഈ ചിന്തകളെല്ലാം തന്നെയാണ് നമ്മളെ ഭയന്നു ജീവിക്കുന്ന സാമൂഹ്യ ജീവിയാക്കുന്നത്. എന്നാൽ എല്ലാ സദാചാരങ്ങളുടേയും കെട്ടറുക്കുന്നത് പ്രേമമാണ്. ഒരാൾ പ്രേമത്തിലകപ്പെടുകയെന്നാൽ സ്വാതന്ത്ര്യത്തിന്റെ ചിറകു മുളയ്ക്കുന്നു എന്നാണർത്ഥം. ഇതര ചരാചരങ്ങൾ പോലും കമിതാക്കൾക്കു മുന്നിൽ നിന്നും മാഞ്ഞുപോകുന്നു. പ്രേമം മനുഷ്യനെ ഒരേസമയം ലജ്ജയും നാണവുമില്ലാത്തവനും എന്നാൽ ഭാവനയും കരുണയുമുള്ളവനുമാക്കുന്നു. നോവലിലുടനീളം കമിതാക്കൾ കടന്നു പോകുന്ന, നിസ്സാരമെന്ന് നമ്മൾ വിധിയെഴുതുന്ന സന്ദർഭങ്ങൾ എല്ലാം കഥാകാരൻ സൂക്ഷ്മതയോടെ നിരീക്ഷിക്കുന്നു. അതിനാൽ തന്നെ ഒരിക്കൽ പ്രണയിച്ചവർക്ക് ഓർമ്മകൾ അയവിറക്കാനും ഇനി പ്രണയിക്കാൻ പോകുന്നവർക്ക് പ്രേമസമുദ്രതിരകളുടെ അലകളിൽ എങ്ങനെ സുഗമമായി ഒഴുകാൻ കഴിയുമെന്ന് മനസ്സിലാക്കുവാനും നോവൽ അവസരമൊരുക്കുന്നു.\n‘പ്രേമനഗരം’ ആചാര ലംഘനങ്ങളുടേതു കൂടിയാണ്. “പവിത്രമായ” ഭാര്യ-ഭർതൃ ബന്ധത്തിന്റെ ലംഘനമല്ല, മറിച്ചു നവീന കാലഘട്ടത്തിലും വിളയെറിഞ്ഞു കൊയ്തുകേറുന്ന സദാചാരവാദികൾ മുന്നോട്ടു വെക്കുന്ന ആചാരങ്ങളുടെ ലംഘനമാണ്. സാക്ഷരതകളാൽ ഉയർന്നു പൊങ്ങിയ കേരളത്തിന്റെ ദ്വന്ദ്വ മുഖമാണ് നോവലിൽ പ്രേമനഗരത്തെ പടുത്തുയർത്തുന്നത്. നീലുവിന്റെയും മാധവിന്റെയും പ്രേമകഥയുടെ ഉള്ളിലായി കേരളത്തിന്റെ ഇപ്പോഴത്തെ അവസ്ഥയെയും നോവൽ ചർച്ചചെയുന്നുണ്ട്. ഇന്ത്യയിൽ തന്നെ ഏറ്റവും മികച്ച വിദ്യാഭ്യാസമുള്ള, സാക്ഷരത കൂടിയ, കമ്മ്യൂണിസ്റ്റ് ആശയങ്ങൾ ശക്തിപ്രാപിച്ച, സാംസ്കാരികതയ്ക്ക് പേരുകേട്ട, ജീവിനത്തിന്റെയും അതിജീവനത്തിന്റെയും പ്രതിരോധത്തിന്റെയും മണ്ണിൽ ചുംബന സമരങ്ങൾ അരങ്ങേറുന്നതും, ആർത്തവത്തിനെതിരെ പോരാട്ടങ്ങൾ നടക്കുന്നതും, ആചാര സംരക്ഷണത്തിനായി മനുഷ്യൻ മനുഷ്യനെ വെറുക്കുന്നതും, ജാതീയ അധിക്ഷേപങ്ങൾ നടത്തുന്നതും, രാഷ്ട്രീയ കൊലപാതകങ്ങൾ നടക്കുന്നതും കഥാകാരൻ പറഞ്ഞു പോകുന്നു.\nപ്രണയിക്കുന്ന മനുഷ്യർ പ്രണയമായി തീരുമ്പോൾ രണ്ടുപേരും ഒന്നായി തീരുന്നു. പ്രേമനഗരം ഒന്നായി തീരുന്നവരുടെ കഥയാണ്. ഒന്നാകാൻ ആത്മാവിന്റെ ഇഴുകിച്ചേരൽ മാത്രമാണ് ഇവിടെ മാനദണ്ഡം. തീർച്ചയായും വായിച്ചിരിക്കേണ്ട ഒന്നാണ് ഈ നോവൽ. പല സന്ദർഭങ്ങളിലും നമ്മുടെ ഉള്ളിലൊരു സദാചാരവാദി ലജ്ജകൊണ്ട് വീർപ്പുമുട്ടുന്നത് നമുക്കും അനുഭവിക്കാം. നാലര മണിക്കൂർ ഉലച്ചുലച്ചു കടന്നുപോയ ഈ പ്രേമതീവണ്ടിയിലെ എന്റെ യാത്ര അവസാനിച്ചപ്പോഴും ഒരു ധ്വനി മാത്രം കാതുകളിൽ മുഴുകി കേട്ടു ;\nഒരു ഋതു പിറക്കില്ലിതുപോലെ\nനാം പരസ്പരം തൊട്ടമാത്രയിൽ\nപ്രവാസികള്‍ക്ക് പുസ്തകവിരുന്നൊരുക്കി ഡി സി ബുക്‌സ് എന്.ആര്.ഐ ഫെസ്റ്റ് ആരംഭിച്ചു\n‘മീറ്റ് ദി ഹിസ്റ്റോറിയന്’; നാളെ പ്രൊഫ. ഇര്‍ഫാന് ഹബീബ് പങ്കെടുക്കുന്നു


പാര്‍ശ്വവത്കരിക്കപെട്ട ജനവിഭാഗങ്ങള്‍ക്ക് ബാങ്കുകള് പ്രത്യേക പരിഗണന നല്‍കണം: പ്രൊഫ. മുഹമ്മദ് യൂനുസ്\nTuesday 26 June 2018 2:49 am IST\nതൃശൂര്: പാര്‍ശ്വവത്ക്കരിക്കപെട്ട ജനവിഭാഗങ്ങള്‍ക്ക് ബാങ്കുകള് പ്രത്യേക പരിഗണന നല്‍കണമെന്ന് നോബല് സമ്മാന ജേതാവും മൈക്രോ ക്രെഡിറ്റിന്റെ പിതാവുമായ പ്രൊഫ. മുഹമ്മദ് യൂനുസ്. തൃശൂര് പുഴയ്ക്കല് ലുലു ഇന്റര്‍നാഷണല് കണ്‍വെന്‍ഷന് സെന്ററില് ഇസാഫ് സൊസൈറ്റി സംഘടിപ്പിച്ച ഇസാഫ് വാര്‍ഷിക പ്രഭാഷണ പരമ്പര ഉദ്ഘാടനം ചെയ്യുകയായിരുന്നു അദ്ദേഹം.\nപാര്‍ശ്വവത്കരിക്കപ്പെട്ടവരുടെ അടിസ്ഥാന പ്രശ്‌നങ്ങള് മനസിലാക്കി അവര്‍ക്ക് വായ്പ നല്‍കുന്ന സ്‌മോള് ഫിനാന്‍സ് ബാങ്കുകളെ പ്രോത്സാഹിപ്പിക്കണം. അതിനായി ഇന്ത്യയില് നിലവിലുള്ള ബാങ്കിങ് സംവിധാനത്തില് സ്‌മോള് ഫിനാന്‍സ് ബാങ്കുകള്‍ക്ക് മാത്രമായി പ്രത്യേക നിയമം ആവിഷ്‌കരിച്ച് നടപ്പാക്കണമെന്നും നിലവിലുള്ള സംവിധാനങ്ങളും പ്രസ്ഥാനങ്ങളും സാധാരണക്കാരുടെ ഉന്നമനത്തിനായി ശ്രമിക്കണമെന്നും പ്രൊഫ. മുഹമ്മദ് യൂനുസ് പറഞ്ഞു.\nമുഹമ്മദ് യൂനുസ് രചിച്ച 'എ വേള്‍ഡ് ഓഫ് ത്രീ സീറോസ്' എന്ന പുസ്തകത്തിന്റെ ഇന്ത്യന് പതിപ്പിന്റെ പ്രകാശനവും ഇതോടനുബന്ധിച്ച് നടന്നു. ഹരിയാന ശാസ്ത്ര സാങ്കേതിക സര്‍വകലാശാല വൈസ് ചാന്‍സലര് ഡോ. രാജേന്ദ്രകുമാര് ആനയത്ത് പുസ്തകം പ്രകാശനം ചെയ്തു. കേരള കാര്‍ഷിക സര്‍വകലാശാല മുന് വൈസ് ചാന്‍സലര് പ്രൊഫ.കെ.വി. പീറ്റര് ആദ്യപ്രതി ഏറ്റുവാങ്ങി.\nദാരിദ്രം, തൊഴിലില്ലായ്മ, കാര്‍ബണ് എന്നിവയെ പൂര്‍ണ്ണമായും ഉന്മൂലനം ചെയ്ത് ഒരു ആഗോള നിലവാരത്തിലുള്ള സമ്പത്ത് വ്യവസ്ഥ കൈവരിക്കാനുള്ള മാര്‍ഗമാണ് പുസ്തകത്തിലൂടെ പ്രതിപാദിക്കുന്നത്. ഇസാഫിന്റെ 26-ാം വാര്‍ഷിക സുവനീര് പ്രൊഫ. മുഹമ്മദ് യൂനുസ് പ്രകാശനം ചെയ്തു. ഇസാഫ് സ്മാള് ഫിനാന്‍സ് ബാങ്ക് എക്‌സിക്യൂട്ടീവ് വൈസ് പ്രസിഡന്റ് ജോര്‍ജ് കെ.ജോണ് ആദ്യ പ്രതി ഏറ്റുവാങ്ങി.\nസ്‌കൂള്- കോളേജ് വിദ്യാര്‍ത്ഥികളുമായി പ്രൊഫ. മുഹമ്മദ് യൂനുസ് സംവദിച്ചു. പ്രഥമ ഇസാഫ് സോഷ്യല് ബിസിനസ് അവാര്‍ഡ് ഊരാളുങ്കല് ലേബര് കോണ്‍ട്രാക്ട് സൊസൈറ്റിയുടെ പ്രസിഡന്റ് രമേശന് പാലേരി, പ്രൊഫ. മുഹമ്മദ് യൂനുസില് നിന്ന് ഏറ്റുവാങ്ങി. അടാട്ട് പഞ്ചായത്തിലെ ഒന്‍പതു മുറി കോള് പാടശേഖര സമിതിയുമായി സഹകരിച്ച് വിപണിയിലിറക്കുന്ന 'സുവിധി' ജൈവ അരി, കല്ല്യാണ് സില്‍ക്‌സ് ചെയര്‍മാന് ടി.എസ്. പട്ടാഭിരാമന് നല്‍കി പ്രൊഫ. മുഹമ്മദ് യൂനുസ് ഉദ്ഘാടനം നിര്‍വഹിച്ചു. ഇസാഫ് ആസ്ഥാന മന്ദിരത്തിനു മുന്നില് സന്ദര്‍ശന സ്മാരകമായി പ്രൊഫ. മുഹമ്മദ് യൂനുസ് വൃക്ഷത്തൈ നട്ടു. ഇസാഫ് സ്ഥാപകന് കെ. പോള് തോമസ് അധ്യക്ഷനായിരുന്നു.\nഇസാഫ് കോ-ഓപ്പറേറ്റീവ് ചെയര്‍മാന് മെറീന പോള്, സഹ സ്ഥാപകന് ജേക്കബ് സാമുവല്, ഇസാഫ് സൊസൈറ്റി പ്രസിഡന്റ് പ്രൊഫ. എലിസബത്ത് ജോണ്, വൈസ് പ്രസിഡന്റ് ഫാ.ഡോ. ഇടിച്ചെറിയ നൈനാന്, ഇസാഫ് സ്‌മോള് ഫിനാന്‍സ് ബാങ്ക് ചെയര്‍മാന് ആര്. പ്രഭ, ഇസാഫ് റീ ടെയില് ഡയറക്ടര്‍മാരായ എമി അച്ച പോള്, അലോക് തോമസ് പോള്, ഇസാഫ് സ്റ്റാഫ് വെല്‍ഫെയര് ട്രസ്റ്റ് ചെയര്‍മാന് ജോര്‍ജ് തോമസ്, ഊരാളുങ്കല് ലേബര് കോണ്‍ട്രാക്ട് സൊസൈറ്റിയുടെ പ്രസിഡന്റ് രമേശന് പാലേരി, കല്ല്യാണ് സില്‍ക്‌സ് ചെയര്‍മാന് ടി.എസ്. പട്ടാഭിരാമന്, ഹരിയാന ശാസ്ത്ര സാങ്കേതിക സര്‍വകലാശാല വൈസ് ചാന്‍സലര് ഡോ. രാജേന്ദ്രകുമാര് ആനയത്ത്, കേരള കാര്‍ഷിക സര്‍വകലാശാല മുന് വൈസ് ചാന്‍സലര് പ്രൊഫ. കെ.വി. പീറ്റര് എന്നിവര് പ്രസംഗിച്ചു.\nപ്രൊഫ. ആര്. ശശിധരന് കുസാറ്റ് വി.സി\nസ്ത്രീ വിദ്യാഭ്യാസത്തിന് പ്രധാന പരിഗണന നല്‍കണം: ഉപരാഷ്ട്രപതി\nമുന് മന്ത്രി അബ്ദുറബ്ബിനെതിരെ വിജിലന്‍സ് അന്വേഷണം\nയൂറോപ്യന് മൈക്രോ ഫിനാന്‍സ് അവാര്‍ഡ്: ഇസാഫ് സ്‌മോള് ഫിനാന്‍സ് ബാങ്ക് ഫൈനലില്\nകേന്ദ്രസര്‍വകലാശാലയെ എഡ്യുക്കേഷണല് ഹബ്ബായി മാറ്റിയെടുക്കണം: ഡോ.സത്യപാല് സിംഗ്


പ്ലീസ്.. എന്ന സെക്സിയെന്ന് വിളിക്കരുത്: ദിവ്യ | Divya Spandana, Glamour, Tamil, Kannada, Actress, ദിവ്യ സ്പന്ദന, ഗ്ലാമര്, കന്നഡ, തമിഴ്, നടി, - Malayalam Filmibeat\n» പ്ലീസ്.. എന്ന സെക്സിയെന്ന് വിളിക്കരുത്: ദിവ്യ\nപ്ലീസ്.. എന്ന സെക്സിയെന്ന് വിളിക്കരുത്: ദിവ്യ\nPublished: Sunday, May 9, 2010, 15:25 [IST]\nസിനിമയുടെ ഗ്ലാമര് ലോകത്ത് ചൂടന് താരമെന്ന വിശേഷണം ആഗ്രഹിയ്ക്കാത്ത നടിമാര് ഇക്കാലത്ത് ചുരുക്കമാണ്. എന്നാല് ഇവരില് നിന്ന് വ്യത്യസ്തയാവുകയാണ് തെന്നിന്ത്യന് താരം ദിവ്യ സ്പന്ദന. തന്നെ രതി ബിംബമായി വിശേഷിപ്പിയ്ക്കുന്നത് നടിയ്ക്ക തീരെ ദഹിയ്ക്കുന്നില്ല. അത്തരമൊരു വിശേഷം അസ്വസ്ഥത സൃഷ്ടിയ്ക്കുന്നുവെന്നാണ് താരത്തിന്റെ പരാതി.\nഞാന് ഗ്ലാമറസാണെന്നും ഹോട്ടാണെന്നും ആളുകള് പറയുമ്പോള് മോശമായി തോന്നുന്നു. ഒരു സെക്‌സി സ്റ്റാറെന്ന നിലയില് പ്രേക്ഷകര് എന്നെ ഓര്‍ക്കുന്നത് എനിയ്ക്കിഷ്ടമല്ല. വെള്ളിത്തിരയിലെ എന്റെ അഭിനയത്തെ അംഗീകരിയ്ക്കുകയും അഭിനന്ദിയ്ക്കുകയും ചെയ്യുന്നതാണ് എനിയ്ക്കിഷ്ടം. ഇതാണ് ആരാധകരില് നിന്ന് താന് പ്രതീക്ഷിയ്ക്കുന്നതെന്ന് പറയുന്നു.\nതമിഴിലും കന്നഡയിലും ഒരു പോലെ തിളങ്ങിയ ദിവ്യ സിനിമയിലെത്തിയ കാലത്ത് ഗ്ലാമര് റോളുകളിലൂടെയാണ് ശ്രദ്ധേയയായത്. കന്നഡ സിനിമകളില് കൂടുതല് ഗ്ലാമറിന് തയാറാകുന്നുവെന്ന പ്രചാരണവും ദിവ്യ തള്ളിക്കളയുന്നു.\nമിക്കവാറും കന്നഡ ചിത്രങ്ങളില് ശാലീന വേഷങ്ങളാണ് ഞാന് അവതരിപ്പിച്ചിട്ടുള്ളത്. യഥാര്‍ത്ഥത്തില് തമിഴ് സിനിമകളിലാണ് ഞാന് കൂടുതല് ഗ്ലാമറസായത്. തെന്നിന്ത്യയിലെ മറ്റു ഹോട്ട് പ്രോപ്പര്‍ട്ടികളായ തൃഷയും നയന്‍താരയും തന്റെ അടുത്ത സുഹൃത്തുക്കളാണെന്നും ദിവ്യസ്പന്ദന വ്യക്തമാക്കുന്നു.\nRead more about: actress കന്നഡ ഗ്ലാമര് തമിഴ് ദിവ്യ സ്പന്ദന നടി സെക്‌സി divya spandana glamour kannada tamil\nStory first published: Sunday, May 9, 2010, 15:25 [IST]


date_range 27 July 2016 12:06 AM GMT\nനാലു ഭൂഖണ്ഡങ്ങളും അഞ്ച് സമുദ്രങ്ങളും താണ്ടി 42,000 കി.മീ സഞ്ചരിച്ചാണ് ലോകത്തിലെ ആദ്യ സൗരോര്‍ജ വിമാനം ചരിത്രം കുറിച്ചത്.\n2015 മാര്‍ച്ചില് അബൂദബിയില്‍നിന്ന് പുറപ്പെട്ട് ഒമാന്, ഇന്ത്യ, മ്യാന്മര്, ചൈന, ജപ്പാന്, അമേരിക്ക, സ്പെയിന്, ഈജിപ്ത് രാജ്യങ്ങളിലൂടെയാണ് സോളാര് ഇംപള്‍സ് 16 പാദങ്ങളായി ലോകസഞ്ചാരം നടത്തിയത്. 42,000 കിലോമീറ്ററോളം വരുന്ന ലോകസഞ്ചാരം 500 മണിക്കൂര്‍കൊണ്ടാണ് പൂര്‍ത്തിയാക്കിയത്. 27,000 അടി ഉയരത്തില് മണിക്കൂറില് 45 മുതല് 90 കിലോമീറ്റര് വരെ വേഗതയില് പറക്കാന് സാധിക്കുന്ന ഇംപള്‍സിന് 2.3 ടണ്ണാണ് ഭാരം. സൗരോര്‍ജം മാത്രം ഉപയോഗിച്ച് രാവും പകലും ഇടതടവില്ലാതെ പറന്ന, ലോകത്തിലെ ഏക വിമാനം എന്നതടക്കം 19ലധികം റെക്കോഡുകള് തിരുത്തിയാണ് സോളാര് ഇംപള്‍സിന്‍െറ ചരിത്രയാത്ര. ശാന്തസമുദ്രത്തിന് മുകളില് രാവും പകലും തുടര്‍ച്ചയായി അഞ്ചുദിവസം പറന്നതാണ് റെക്കോഡുകളില് ഏറ്റവും പ്രധാനം. ജപ്പാനില്‍നിന്ന് അമേരിക്കയിലെ ഹവായിയിലേക്കായിരുന്നു 8,924 കിലോമീറ്റര് ദൈര്‍ഘ്യമുള്ള ഈ യാത്ര. 10 കോടിയിലേറെ ഡോളറാണ് സോളാര് ഇംപള്‍സിന്‍െറ നിര്‍മാണ ചെലവ്. പുനരുപയോഗ ഊര്‍ജരംഗത്ത് വന് കുതിപ്പ് നടത്തിക്കൊണ്ടിരിക്കുന്ന എമിറേറ്റിലെ മസ്ദര് കമ്പനിയുടെ നേതൃത്വത്തിലാണ് വിമാനത്തിന്‍െറ സൗരോര്‍ജ സംഭരണ സംവിധാനങ്ങളൊരുക്കിയത്. 17,248 ഫോട്ടോവോള്‍ടെയ്ക് സെല്ലുകളാണ് സൗരോര്‍ജം ശേഖരിക്കാന് വിമാനത്തില് സജ്ജീകരിച്ചിരിക്കുന്നത്.\nTAGS:solar impulse world tour solar plane


ആരാധകര് പാലഭിഷേകം നടത്തി; രജനികാന്തിന് കോടതി നോട്ടീസ് അയച്ചു | Jaihind Vartha\nആരാധകര് പാലഭിഷേകം നടത്തി; രജനികാന്തിന് കോടതി നോട്ടീസ് അയച്ചു\nബെംഗളൂരു: സൂപ്പര്‍സ്റ്റാര് രജനികാന്തിന് കോടതി നോട്ടീസ് അയച്ചു. രജനികാന്തിന്റെ ചിത്രങ്ങള് പതിച്ച ഫ്‌ളെക്‌സുകള്, ബാനറുകള് എന്നിവയ്ക്ക് മുകളില് ആരാധകര് പാലഭിഷേകം നടത്തിയതിനാണ് കോടതി നടപടി. ആരാധകര് നടത്തിയ പാലഭിഷേകം രജനികാന്തിന്റെ സമ്മതത്തോടെയാണെന്നും ഇതില് അന്വേഷണം നടത്തണം എന്നും ആവശ്യപ്പെട്ടുക്കൊണ്ട് നല്‍കിയ ഹര്‍ജിയലാണ് അന്വേഷണത്തിന് കോടതി നോട്ടീസ് അയച്ചിരിക്കുന്നത്. സാമൂഹ്യ പ്രവര്‍ത്തകനായ ഡോ എം.എസ്.മണിവണ്ണനാണ് കോടതിയില് ഹര്‍ജി നല്‍കിയത്.\nരജനികാന്തിന് പത്മവിഭൂഷന് ലഭിച്ച സന്തോഷത്തിലാണ് ആരാധകര് ചിത്രങ്ങള്‍ക്കും ബാനറുകള്‍ക്കും മുകളില് പാലഭിഷേകം നടത്തിയത്. മാര്‍ച്ച് 26 നായിരുന്നു സംഭവം നടന്നത്. അന്നേ ദിവസം തന്നെ നല്‍കിയ ഹര്‍ജിയില് താല്കാലിക ഉത്തരവ് കോടതി പുറപ്പെടുവിച്ചിരുന്നു.\nപത്മവിഭൂഷന് പ്രഖ്യപിച്ച ദിവസത്തിലായിരുന്നു പാലഭിഷേകം നടന്നത്. പരിപാടിയില് ലിറ്റര് കണക്കിന് പാല് പാഴാക്കി എന്നാണ് ഹര്‍ജിയില് ആരോപിക്കുന്നത്. സംസ്ഥാനത്ത് നൂറുക്കണക്കിന് കുട്ടികള് ദരിദ്രരായി കഴിയുന്നുണ്ട്. ഈ പാല് അവര്‍ക്ക് നല്‍കാമായിരുന്നില്ലേ എന്നും ചോദിക്കുന്നു. രജനികാന്ത് എന്തുകൊണ്ട് ആരാധകാരോട് ഇക്കാര്യം ചോദ്യം ചെയ്തില്ല എന്നും ഹര്‍ജിയില് പറയുന്നു. ഏപ്രില് 11നാണ് അടുത്ത ഹിയറിങ് നടക്കുക.\nപെണ്‍കടുവയേയും കുഞ്ഞുങ്ങളേയും വിഷം കൊടുത്തുകൊന്നു


മികച്ച വിലക്കുറവില് വണ്‍പ്ലസ്7ടി സ്വന്തമാക്കാം\nഈ സ്മാര്‍ട്‌ഫോണ് വെറും 34,999 രൂപയ്ക്ക് നിങ്ങള്‍ക്ക് സ്വന്തമാക്കാം.\nPublished on : 25 Sep, 2020 , 7:00 am\nമികച്ച വിലക്കുറവില് വണ്‍പ്ലസ്7ടി സ്വന്തമാക്കാം. ബ്രാന്‍ഡിന്റെ ഔദ്യോഗിക ഓണ്‍ലൈന് സ്റ്റോറില് നിന്നും ഫോണ് വാങ്ങുന്നവര്‍ക്ക് ഇപ്പോള് 3,000 രൂപ കിഴിവ് ലഭിക്കുന്നതാണ്. ഈ സ്മാര്‍ട്‌ഫോണ് വെറും 34,999 രൂപയ്ക്ക് നിങ്ങള്‍ക്ക് സ്വന്തമാക്കാം. അതേ വിലയ്ക്ക്, നിങ്ങള്‍ക്ക് 8 ജിബി റാം + 128 ജിബി സ്റ്റോറേജ് മോഡല് ലഭിക്കും.\n6.55 ഇഞ്ച് ഫ്‌ലൂയിഡ് അമോലെഡ് ഡിസ്പ്ലേയ്ക്കൊപ്പം എഫ്എച്ച്ഡി + (2,400 x 1,080 പിക്സല്) റെസല്യൂഷനുമായാണ് വണ്‍പ്ലസ്7ടി വരുന്നത്. ഡിസ്പ്ലേയില് 402 പിപി പിക്സല് ഡെന്‍സിറ്റി, 90 ഹെര്‍ട്‌സ് റിഫ്രഷ് റേറ്റ്, 20:9ആസ്‌പെക്ടറ്റ് റേഷിയോ എന്നിവയും ഉണ്ട്. ത്രീഡി കോര്‍ണിംഗ് ഗോറില്ല ഗ്ലാസിനൊപ്പം എസ്ആര്‍ജിബി, ഡിസ്‌പ്ലേ പി3കളര് പ്രൊഫൈലുകള്‍ക്കും വണ്‍പ്ലസ് പിന്തുണ നല്‍കുന്നു. എച്ച്ഡിആര് 10 + കണ്ടെന്റ് പ്ലേബാക്കിനെ 1,000 നിറ്റ് പീക്ക് ബറൈറ്‌നെസ് ഈ ഡിവൈസിനെ പിന്തുണയ്ക്കുന്നു.\nഡിസ്പ്ലേയില് വണ്‍പ്ലസ് 7ല് കണ്ട വാട്ടര്‍ഡ്രോപ്പ് സ്‌റ്റൈല് നോച്ച് വരുന്നു. 2.96GHz വരെ ക്ലോക്ക് ചെയ്ത ഒക്ടാ കോര് സിപിയുവിനൊപ്പം ക്വാല്‍കോം സ്നാപ്ഡ്രാഗണ് 855+ SoC പ്രോസസറാണ് ഈ ഹാന്‍ഡ്സെറ്റിന് കരുത്തേകുന്നത്. ഈ ഡിവൈസില് അഡെനോ 640 ജിപിയു, 8 ജിബി റാം, 256 ജിബി യുഎഫ്എസ് 3.0 ഇന്റേണല് സ്റ്റോറേജ് എന്നിവയും വണ്‍പ്ലസ് ചേര്‍ത്തു. ട്രിപ്പിള് റിയര് ക്യാമറ സെറ്റപ്പാണ് ഈ ഹാന്‍ഡ്‌സെറ്റിനെ മറ്റൊരു പ്രധാന സവിശേഷത. യൂഎഫ്എസ് 3.1 സ്റ്റോറേജ് വരുന്ന ഈ സ്മാര്‍ട്ട്‌ഫോണിന് 8 ജിബി റാമും 256 ജിബി ഇന്റേണല് മെമ്മറിയുമാണുള്ളത്. പുതിയ വാര്‍പ് ചാര്‍ജ് 30ടി ടെക്‌നോളജിയാണ് മോഡലിന്റേത്.\nറിയര് ക്യാമറയില് 48 മെഗാപിക്‌സല് പ്രൈമറി ക്യാമറ, സോണി ഐഎംഎക്‌സ് 586 സെന്‍സര്, എഫ് / 1.6 അപ്പര്‍ച്ചര് വരുന്നു. പ്രാഥമിക സെന്‍സര് ചിത്രങ്ങള്‍ക്ക് ഒഐഎസ്, വീഡിയോ സ്ഥിരതയ്ക്കായി ഇഐഎസ് എന്നിവ പിന്തുണയ്ക്കുന്നു. ടെലിഫോട്ടോ ലെന്‍സുള്ള 12 മെഗാപിക്‌സല് ക്യാമറയും അള്‍ട്രാ വൈഡ് ലെന്‍സുള്ള 16 മെഗാപിക്‌സല് സെന്‍സറും മറ്റ് സെന്‍സറുകളില് ഉള്‍പ്പെടുന്നു. വാര്‍പ്പ് ചാര്‍ജ് 30 ടി ഫാസ്റ്റ് ചാര്‍ജിംഗ് സാങ്കേതികവിദ്യയ്ക്കുള്ള പിന്തുണയോടെ 3,800 എംഎഎച്ച് ബാറ്ററിയാണ് ഈ ഡിവൈസിലുള്ളത്.


HomeNewsവിമാനാപകടത്തില് മരിച്ചെന്ന് കരുതിയ സജാദ് തങ്ങള് ജന്മനാട്ടിൽ; 45 വർഷത്തിന് ശേഷം മകനെ കെട്ടിപ്പിടിച്ച് ഉമ്മ\nകൊല്ലം: വിദേശത്ത് ജോലിക്ക് പോയി 45 വർഷമായി കാണാതായ കൊല്ലം കാരാളിമുക്ക് സ്വദേശിയായ സജാദ് തങ്ങൾ ജന്മനാട്ടിൽ മടങ്ങിയെത്തി. കഴിഞ്ഞ രണ്ട് വർഷമായി മുംബൈയിലെ സിയാൽ ആശ്രമത്തിലാണ് സജാദ് തങ്ങൾ കഴിഞ്ഞിരുന്നത്.[www.malabarflash.com]\nആശ്രമത്തില് നിന്ന് അറിയിച്ചത് അനുസരിച്ച് ബന്ധുക്കളാണ് സജാദ് തങ്ങളെ നാട്ടിലേക്ക് കൂട്ടികൊണ്ടുവന്നത്.\n45 വര്‍ഷം മുന്‍പ് വിമാനാപകടത്തില് മരിച്ചുപോയെന്ന് കരുതിയ മകന് തിരിച്ചെത്തിയതിന്‍റെ സന്തോഷത്തിലാണ് കൊല്ലം ശാസ്താംകോട്ടയിലെ 72 കാരിയായ ഫാത്തിമ ബീവി.\n1971ലാണ് സജാദ് ഗള്‍ഫിലേക്ക് പോയത്. കേരളത്തില് നിന്നുള്ള കലാകാരന്മാരെ ഗള്‍ഫില് വിവിധ കലാപരിപാടിക്കായി എത്തിക്കുന്ന സംഘാടകനായിരുന്നു സജാദ്. ഇത്തരത്തില് സജാദ് സംഘടിപ്പിച്ച കലാപരിപാടികളില് പങ്കെടുത്ത് മടങ്ങുന്നതിനിടെ വിമാനാപകടം സംഭവിച്ച് നടി റാണി ചന്ദ്രയും കുടുംബാംഗങ്ങളും അടക്കം 956 പേര് മരിച്ചിരുന്നു. സംഘാടകനായ സജാദും ഈ അപകടത്തില് കൊല്ലപ്പെട്ടുവെന്നായിരുന്നു വീട്ടുകാരും സുഹൃത്തുക്കളും ധരിച്ചിരുന്നത്.\nരണ്ട് പെണ്‍മക്കള്‍ക്ക് ശേഷം ഏറെ പ്രാര്‍ത്ഥിച്ചുണ്ടായ മകനായ സജാദ് മരിച്ചെന്ന് മറ്റുള്ളവര് പറഞ്ഞെങ്കിലും വിശ്വസിക്കാന് ഫാത്തിമാ ബീവി തയ്യാറായിരുന്നില്ല. അരനൂറ്റാണ്ടോളം മകന് വേണ്ടി പ്രാര്‍ത്ഥനയോടെ കാത്തിരിക്കുകയായിരുന്നു ഇവര്. തന്‍റെ പ്രാര്‍ത്ഥനയാണ് സജാദിനെ കണ്ടെത്താന് സഹായിച്ചതെന്ന് ഉറച്ച് വിശ്വസിക്കുകയാണ് ഈ 72കാരി. അരനൂറ്റാണ്ട് കാലത്തെ കാത്തിരിപ്പിനാണ് ശനിയാഴ്ച വിരാമമായത്.


മഴ നനഞ്ഞ യാത്രയ്ക്കായി ഒരുങ്ങിക്കോളൂ Monsoon Trip in Kerala\nമഴ നനഞ്ഞ യാത്രയ്ക്കായി ഒരുങ്ങിക്കോളൂ\nമനോരമ ലേഖകൻ June 11, 2019 01:46 PM IST\nതുള്ളിക്കൊരു കുടം കണക്കെ പെയ്യുന്ന മഴയിൽ അതിസുന്ദരങ്ങളാകുന്ന കുറച്ചിടങ്ങളുണ്ട്. മഴയിൽ നനഞ്ഞു കുതിർന്നു നിൽക്കുമ്പോൾ ഇടുക്കിയ്ക്കു പത്തരമാറ്റാണ് ചന്തം. വേനലിൽ മെലിഞ്ഞു പോയ നീർച്ചാലുകളെല്ലാം വീണ്ടും നിറഞ്ഞൊഴുകുന്നത് കാണണമെങ്കിൽ മഴയെത്തണം. മഴ തിമിർത്തു പെയ്തു സുന്ദരിയാക്കിയ ഇടുക്കിയിൽ നിന്നും മഴയാത്ര ആരംഭിച്ചാൽ, അത്രതന്നെ സൗന്ദര്യത്തിലാറാടി നിൽക്കുന്ന നാടാണ് വയനാട്. നിർത്താതെ പെയ്യുന്ന മഴയിൽ ഗവിക്കും അരുവിക്കുഴിക്കുമൊക്കെ വല്ലാത്തൊരു ചേലാണ്. വീശിയടിക്കുന്ന കാറ്റും മാർഗതടസമായി മറിഞ്ഞുവീണ മരങ്ങളെയും പിന്നിട്ടുകൊണ്ട് മഴ നനഞ്ഞ് ഒരു യാത്ര പോകാം.\nമലമേലെയാണ് ഇടുക്കിയുടെ സ്ഥാനം അതുകൊണ്ടു തന്നെ മഴയാദ്യമെത്തുമിവിടെ. വർഷം മുഴുവൻ പൊഴിയുന്ന ചെറുമഴത്തുള്ളികൾ പോലെയല്ലാതെ തിരിമുറിയാതെ മഴയങ്ങനെ പെയ്യുമ്പോൾ മൂന്നാറിലെയും വാഗമണ്ണിലെയുമൊക്കെ കാഴ്ചകളിലും മഴയുടെ ഒരാവരണം വന്നങ്ങു മൂടും. പച്ചപുതപ്പിനു മേലെ കിന്നാരം പറഞ്ഞുകൊണ്ട് ആ വെള്ളത്തുള്ളികങ്ങനെ അമർന്നുകിടക്കും. വെള്ളച്ചാട്ടങ്ങൾ പുള്ളിമാൻ കിടാവുകളെ പോലെ തെന്നിതെറിച്ച്...ആർത്തിരമ്പി താഴോട്ട് പതിക്കും. ചെറുതും വലുതുമായ അഞ്ഞൂറോളം വെള്ളച്ചാട്ടങ്ങൾ ഇടുക്കിയിലുണ്ടെന്നാണ് കണക്ക്. തൂവാനവും പള്ളിവാസലും ചെല്ലാർകോവിലും മുതിരപ്പുഴയാറിന്റെ സ്വന്തമായ ശ്രീനാരായണപുരവും തൂവലും കുത്തുങ്കലുമൊക്കെ ജൂണിലെ മഴ തുടങ്ങിയാൽ ഉത്സാഹത്തിമിർപ്പിലാകും. നന്നായി ഉടുത്തൊരുങ്ങിനിൽക്കുന്ന ഒരു പെണ്ണിന്റെ ചേലുകൈവരും. ചെറുചിലങ്കയണിഞ്ഞു കൊണ്ടവർ നിർത്താതെ പെയ്തുകൊണ്ടേയിരിക്കും. മഴ കനക്കുമ്പോഴാണ് ഇടുക്കി ശരിക്കും മിടുമിടുക്കിയാകുന്നത്.\nമഴ കൊണ്ടുകൊണ്ടു കണ്ടു വരാൻ ഇനിയുമെത്രെയോയിടങ്ങളുണ്ട് ഇടുക്കിയിൽ. നിർത്താതെ പെയ്യുന്ന മഴയിലെ ട്രെക്കിങും ആ യാത്രയിൽ ലഭിക്കുന്ന വലിയൊരവസരമാണ്. ചൂട് കട്ടൻ കാപ്പിയും കുടിച്ചുകൊണ്ട് ഒരു കുടപോലുമില്ലാതെ മലകൾ താണ്ടിവരൂ..ഇത്രയധികം ഇനിയൊരു യാത്രയും നിങ്ങളെ ഹരംപിടിപ്പിക്കില്ല.\nസുന്ദരമായ വെള്ളച്ചാട്ടങ്ങളുടെയും മഴയിൽ നനഞ്ഞു നിൽക്കുന്ന പ്രകൃതിയുടെയും നിരവധി നല്ല നിമിഷങ്ങൾ സമ്മാനിക്കാൻ ഇടുക്കിയെ പോലെ തന്നെ കഴിയും വയനാടിനും. മഴ കനത്തുപെയ്യുമ്പോഴാണ് ബാണാസുര മലയുടെയും മീന്മുട്ടിയുടെയും സൗന്ദര്യം വർധിക്കുന്നത്. അന്നേരത്ത ആ കാഴ്ച കാണാൻ സഞ്ചാരികളുടെ തിരക്കാണ്. ബാണാസുര മലയും ചെമ്പ്രയും മീന്മുട്ടിയുമൊക്കെ കാലവർഷപെയ്ത്തിൽ നനഞ്ഞു കുതിർന്നു നിൽക്കുന്നതും ആർത്തലച്ച് വരുന്നതും ശരിക്കും വിസ്മയിപ്പിക്കുന്ന കാഴ്ചകളാണ്.\nഭീമാകാരമായ പാറക്കെട്ടുകളിൽ തട്ടി താഴോട്ട് പതിക്കുന്ന ജലപാതയ്ക്ക് ശൗര്യം അല്പം കൂടുതലാണ്. പതഞ്ഞൊഴുകുന്ന വെള്ളത്തിനും പാലിനോളം തന്നെ നിറവും ഗുണവും. ചിതറിത്തെറിക്കുന്ന ജലകണികകൾ ദേഹത്തു കുളിരുകോരിയിടും. വയനാട്ടിലെ മലയും കാടുകളും കാട്ടുചോലകളും വര്‍ഷകാലത്താണ് ഉഗ്രരൂപം പ്രാപിക്കുന്നതും കാണാനെത്തുന്നവർക്ക് അകംനിറയ്ക്കുന്ന കാഴ്ചകൾ സമ്മാനിക്കുന്നതും.\nപച്ചയ്ക്കാണ് ഏറ്റവും സൗന്ദര്യമെന്ന് ഗവിയിലെ മഴ നനഞ്ഞു കഴിയുമ്പോൾ തോന്നും. അത്രയേറെ സുന്ദരമാണ് മഴക്കാലത്തെ ഗവി കാഴ്ചകൾ. ഒരു കുടയുടെ പോലും മറയില്ലാതെ കാട്ടിലെ മഴ നനയാൻ മോഹമുണ്ടെങ്കിൽ അങ്ങോട്ടേയ്ക്ക് വണ്ടി കയറാം. കോരിച്ചൊരിയുന്ന മാരിയുടെ വിശേഷങ്ങൾ പറയുന്ന കിളികളെയും ആനകളെയും കാട്ടുപോത്തുകളെയുമൊക്കെ ആ യാത്രയിൽ കാണാം. വര്ഷത്തിന്റെ സമൃദ്ധി, നിറവ് നൽകിയ കാട്ടരുവികൾ അലതല്ലി ഒഴുകുന്നതും കണ്ണുകളെ കുളിരണിയിക്കും.\nമഴയത്ത് മനോഹരിയാകും കോട്ടയത്തെ അരുവിക്കുഴി. വര്ഷം ആഞ്ഞടിച്ചു പെയ്യുമ്പോൾ, വെള്ളം നിറയും പള്ളിക്കത്തോട്ടിലെ തോടുകളിൽ. ആ കൈതോടുകൾ ആദ്യം പതുക്കെയും പിന്നെ ഇരമ്പിക്കൊണ്ടും പാഞ്ഞുവരും. ആ പാച്ചിലിലൊന്ന് നനയാൻ ആഗ്രഹിച്ചെത്തുന്ന നിരവധി സഞ്ചാരികളാണ് അരുവിക്കുഴിയെ പ്രശസ്തമാക്കിയത്. കൈയകലത്തിൽ നിന്നു കാണാമെന്നതു തന്നെയാണ് അരുവിക്കുഴിയുടെ പ്രധാന ആകർഷണം. കോട്ടയത്ത് നിന്നും അധികം അകലെയല്ല എന്നതും തികച്ചും ഗ്രാമീണമായ അന്തരീക്ഷവും അരുവിക്കുഴി കാണാനെത്താൻ ആളുകളെ പ്രേരിപ്പിക്കുന്നു. മഴയത്തു നിറഞ്ഞൊഴുകുന്ന ഈ ജലപാത വേനലിൽ അപ്രത്യക്ഷമാകും. മഴ തുടങ്ങുമ്പോൾ വീണ്ടും മനോഹരിയായി പാറകളിൽ തട്ടി പാലരുവി താഴേക്കൊഴുകും.\nപറഞ്ഞാലും എഴുതിയാലുമൊന്നും തീരാത്തയത്രയും കാഴ്ചകളും അനുഭവങ്ങളും സമ്മാനിക്കും മഴക്കാലങ്ങളിലെ യാത്രകൾ. ഒരിക്കലൊന്ന് മഴ നനഞ്ഞാൽ ആ മഴയത്തു നിന്നും കയറാതെ നിൽക്കുന്ന ബാല്യങ്ങളെ പോലെയാകും പിന്നെ നാമോരുരുത്തരും. കുട പോലുമില്ലാതെ ഒന്ന് മഴയിലേക്കിറങ്ങി നോക്കൂ...നിങ്ങളെ ഈ മഴയും മഴയാത്രകളും അത്രമാത്രം വശീകരിക്കും...അതുറപ്പാണ്.


murder Archives - Media Mangalam\nപ്രവാസി യുവാവിനെ ഗൾഫിൽ നിന്നും വിളിച്ചു വരുത്തി കൊലപ്പെടുത്തി; ഭീഷണിയെത്തുടർന്ന് നാട്ടിലെത്തിയ യുവാവിനെ തട്ടിക്കൊണ്ടുപോയി, കൊലപ്പെടുത്തിയ ശേഷം ആശുപത്രിയിലെത്തിച്ച് സംഘം മുങ്ങി; വിദേശ കറൻസി കടത്തുമായി ബന്ധപ്പെട്ട് തർക്കമെന്ന് സൂചന\nകാസർകോട്: പ്രവാസി യുവാവിനെ തട്ടിക്കൊണ്ടു പോയി കൊലപ്പെടുത്തിയതാണെന്നാണ് സൂചനകൾ. ഗൾഫിൽ നിന്നും ഞായറാഴ്ച ഉച്ചയ്ക്ക് നാട്ടിലേക്ക് വിളിച്ചു വരുത്തിയ യുവാവിനെയാണക്രിമിനൽ സംഘം തട്ടിക്കൊണ്ടുപോയി കൊലപ്പെടുത്തിയ ശേഷം ആശുപത്രിയിലെത്തിച്ച്…\nഒറ്റയ്ക്ക് താമസിച്ചിരുന്ന വയോധികയെ കൊലപ്പെടുത്തി; അറസ്റ്റിലായ യുവാവ് മുമ്പും വധശ്രമ കേസിലെ പ്രതി\nആലപ്പുഴ: ഒറ്റയ്ക്കു താമസിച്ചിരുന്ന വയോധികയെ കൊലപ്പെടുത്തിയ കേസിൽ യുവാവിനെ പോലീസ് അറസ്റ്റ് ചെയ്തു. ഒറ്റയ്ക്കു താമസിച്ചിരുന്ന അറുപത്തഞ്ചുകാരിയായ വയോധികയെ മേയ് 25നു രാത്രിയാണ് സുനീഷ് ആക്രമിക്കുന്നത്. സംഭവത്തിൽ…\nപനാജി: ബന്ധം തുടരാൻ നിരസിച്ചതിന്റെ പേരിൽ പത്തൊൻപതുകാരിയെ ഗോവ ബീച്ചിൽ കുത്തിക്കൊന്ന യുവാവ് അറസ്റ്റിൽ. ഗോവയിലെ വെൽസോൺ ബീച്ചിൽ കഴിഞ്ഞ ബുധനാഴ്ചയാണ് സംഭവം നടന്നത്. ന്യൂ വാദെം…\nവൈദ്യനെ കൊന്ന് പുഴയിലെറിഞ്ഞു. മലപ്പുറത്ത് പാരമ്പര്യ വൈദ്യനെ അതിക്രൂരമായി കൊലപ്പെടുത്തുകയായിരുന്നു. മൃതദേഹം വെട്ടി നുറുക്കി ചാലിയാർ പുഴയിൽ തള്ളി. കൊല്ലപ്പെട്ടത് മൈസൂർ സ്വദേശി ഷാബാ അഷ്‌റഫ്. പ്രതി…\nMMNetwork Desk May 1, 2022\nമദ്യലഹരിയിൽ തർക്കമായി; സുഹൃത്തിനെ സ്‌ക്രൂഡ്രൈവര് കൊണ്ട് കുത്തിക്കൊന്നു; കൊലപാതകി വിക്രമൻ പോക്‌സോ കേസ് പ്രതി\nതിരുവനന്തപുരം: മദ്യലഹരിയില് വര്‍ക്ഷോപ്പിനുള്ളില് വെച്ച് സുഹൃത്തിനെ സ്‌ക്രൂഡ്രൈവര് ഉപയോഗിച്ച് കുത്തിക്കൊലപ്പെടുത്തി. നെടുങ്കാട് സ്വദേശിയായിരുന്ന പേരൂര്‍ക്കട ഊളന്‍പാറ പുതുവല് പുത്തന്‍വീട്ടില് കെ.ബോസ്(46) ആണ് മരിച്ചത്. വര്‍ക്ഷോപ്പ് ഉടമ കരമന…\nശ്രീനിവാസൻ വധക്കേസിൽ മൂന്ന് പേർ കൂടി കസ്റ്റഡിയിൽ; പിടിയിലായവരുടെ എണ്ണം പത്തായി\nപാലക്കാട്: പാലക്കാട് ആര്‍എസ്എസ് നേതാവ് ശ്രീനിവാസൻ വധ കേസില് മൂന്ന് പേർ കൂടി പിടിയിൽ. ശംഖുവാരത്തോട് സ്വദേശികളാണ് പിടിയിലായത്. ഗൂഢാലോചനയിൽ പങ്കാളികളായവരും വാഹനമെത്തിച്ചവരുമാണ് പൊലീസിന്‍റെ കസ്റ്റഡിയിലായത്. ഇതിലൊരാൾ…\nപാലക്കാട് വീണ്ടും കൊലപാതകം; കുടുംബ വഴക്കിനെ തുടർന്ന് ഭർത്താവ് ഭാര്യയെ തലക്കടിച്ച് കൊലപ്പെടുത്തി\nപാലക്കാട്: പാലക്കാട് വീണ്ടും കൊലപാതകം. പാലക്കാട് നാട്ടുകൽ കോടക്കാട് ഭാര്യയെ ഭർത്താവ് തലക്കടിച്ച് കൊലപ്പെടുത്തുകയായിരുന്നു. ചക്കലത്തിൽ ഹംസയാണ് ഭാര്യ ആയിഷയെ കൊലപ്പെടുത്തിയത്. കുടുംബ വഴക്ക് കൊലപാതകത്തിൽ കലാശിക്കുകയായിരുന്നു.…\nMMNetwork Desk April 11, 2022\nയുവാവ് പഞ്ചായത്ത് ഓഫീസ് വളപ്പിൽ മരിച്ച നിലയിൽ; മുഖത്ത് മർദ്ദനമേറ്റ പാടുകൾ, കൊലപാതകമെന്ന് സംശയം\nകൊച്ചി: കുമ്പളം പഞ്ചായത്ത് ഓഫിസ് വളപ്പിൽ യുവാവ് മരിച്ച നിലയിൽ. കുമ്പളം സ്വദേശിയാണ് മരിച്ചത്. പ്രദേശത്തെ ഗുണ്ട വടിവാൾ ഉണ്ണിയുടെ മകൻ രഞ്ജിത്താണ് മരിച്ചത്. മുഖത്തു മർദനമേറ്റു…\nമദ്യപിക്കുന്നതിനിടെ തര്‍ക്കം; കൊല്ലത്ത് അനന്തരവൻ അമ്മാവനെ കരിങ്കല്ലു കൊണ്ട് തലയ്ക്കടിച്ച് കൊന്നു\nകൊല്ലം: കൊല്ലം ചിതറയിൽ അനന്തരവന്റെ അടിയേറ്റ് അമ്മാവൻ ദാരുണാന്ത്യം. ഒന്നിച്ചു മദ്യപിക്കുന്നതിനിടെ ഉണ്ടായ തർക്കമാണ് കൊലപാതകത്തിലേക്ക് നയിച്ചത്. കൊലപാതകത്തിന് ശേഷം മൃതദേഹം ഒളിപ്പിക്കാൻ ശ്രമിക്കുന്നതിനിടെ പ്രതിയെ നാട്ടുകാർ…


ഇന്ന് വിഭൂതി ബുധന്.. ഒരു തിരിഞ്ഞുനോട്ടം – JEEVANAADAM official newspaper of Roman catholics (latin rite) of Kerala, owned by KRLCBC\n05 Mar, 2019 by admin\nഒരു തിരിഞ്ഞുനോട്ടം, ഒരു തിരിച്ചറിവ്, ഒരു തിരിച്ചുവരവ് തപസുകാലത്തിന്റെ അന്തസത്ത ഏറെക്കുറെ ഇങ്ങനെയാണെന്നു തോന്നുന്നു. പൂര്‍ണഹൃദയത്തോടുകൂടിയുള്ള ഒരു തിരിച്ചുവരവ്. ആ തിരിച്ചുവരവിന് കാരണമാകുന്ന തിരിച്ചറിവ്, ആ തിരിച്ചറിവിലേക്കു നയിക്കുന്ന ഒരു തിരിഞ്ഞുനോട്ടം. ‘ഇപ്പോഴെങ്കിലും ഉപവാസത്തോടും വിലാപത്തോടും നെടുവീര്‍പ്പോടും കൂടെ നിങ്ങള് എന്റെ അടുക്കലേക്കു തിരിച്ചുവരുവിന്.’ (ജോയേല് 2:12) തന്നില്‍നിന്നകന്നുപോയ മക്കളെ തിരികെ വിളിച്ചുകൊണ്ട് ക്ഷമയോടെ കാത്തിരിക്കുന്ന ഒരു പിതാവ്. ബാഹ്യമായ ഒരു പ്രകടനമല്ല ആന്തരികമായ ഒരു പരിവര്‍ത്തനമാണ് ദൈവം പ്രതീക്ഷിക്കുന്നത്. അതുകൊണ്ടാണ് ജോയേല് പ്രവാചകനിലൂടെ വീണ്ടും അവിടുന്ന് അരുള്‍ചെയ്യുന്നത് ‘നിങ്ങളുടെ വസ്ത്രമല്ല ഹൃദയമാണ് കീറേണ്ടത്’ എന്ന്, എന്തിന് എന്റെ ഹൃദയം കീറണം? അത്രയ്ക്കു വലിയ പാപമൊന്നും ഞാന് ചെയ്തിട്ടില്ലല്ലോ! പിന്നെ എന്തിന്? ദുഷ്ടരും ദുര്‍മാര്‍ഗ്ഗികളുമായ മനുഷ്യരെക്കുറിച്ചായിരിക്കും ആ വാക്കുകള്. എന്തായാലും അത് ഞാനല്ല. ഒരു സാധാരണ മനുഷ്യന്റെ ചിന്തകള് ഇങ്ങനെയൊക്കെയാവാം. അത് ഞാനാണോയെന്ന് അറിയണമെങ്കില് ഒന്ന് തിരിഞ്ഞുനോക്കണം. എവിടെ നിന്നാണ് ഞാന് തുടങ്ങിയത്, കടന്നുപോയ വഴികള്, കണ്ടുമുട്ടിയ മുഖങ്ങള്, ആരൊക്കെയായിരുന്നു, അവര് അവരെനിക്ക് ആരായിരുന്നു, അവര്‍ക്കു ഞാന് ആരായിരുന്നു, അവരെന്തു പ്രതീക്ഷിച്ചു, ഞാനെന്തു നല്‍കി. ആരൊക്കെ എന്റെ കൂടെ നടന്നു ആരൊക്കെ എന്റെ കൈ പിടിച്ചു. ആരുടെയൊക്കെ കൈകള് ഞാന് തട്ടിമാറ്റി. എന്തൊക്കെ നന്മകള് ദൈവം എന്റെ ജീവിതത്തില് നല്‍കി. എന്തെല്ലാം കഴിവുകള്, നേട്ടങ്ങള് ദൈവം എനിക്ക് നല്‍കി. ഈ കഴിവുകള്, നന്മകള് കൊണ്ട് ഞാന് എന്തുചെയ്തു. ആര്‍ക്ക് എന്നെകൊണ്ട് എന്ത് പ്രയോജനമുണ്ടായി. ഈ തിരിഞ്ഞുനോട്ടം വലിയൊരു തിരിച്ചറിവ് നല്‍കും. ഞാന് കടന്നുപോന്ന വഴികളില് ദൈന്യതയേറിയ ഒത്തിരി മുഖങ്ങള്. എന്റെ മാതാപിതാക്കള് അവരെന്നെ സ്‌നേഹിച്ചു, എന്റെ സ്‌നേഹം കൊതിച്ചു. പക്ഷെ വേദനയും അവഗണനയുമാണ് ഞാന് അവര്‍ക്ക് നല്‍കിയത്. ഭാര്യ, മക്കള് എല്ലാവരും എന്റെ സ്‌നേഹം, എന്റെ സാമീപ്യം…എല്ലാം ആഗ്രഹിച്ചു. പക്ഷെ ഞാന് സ്വാര്‍ത്ഥനായിരുന്നു. നിവൃത്തിയില്ലാതെ എന്റെ മുന്നില് വന്നു കൈ നീട്ടിയ എത്ര പേരെ ഞാന് പരിഹസിച്ചുവിട്ടിരിക്കുന്നു. രോഗിയുടെ വേദന ഞാന് കണ്ടില്ലെന്നു നടിച്ചു. കരയുന്നവന്റെ കണ്ണീര് ഞാന് തുടച്ചില്ല. അധികമുണ്ടായിരുന്നിട്ടും വിശക്കുന്നവനുനല്‍കാതെ എന്റെ ഭക്ഷണം ഞാന് പാഴാക്കി. സഹായം ചോദിച്ചുവന്നവന് ചേതമില്ലാത്ത ഉപകാരം പോലും ഞാന് ചെയ്തില്ല. സത്യമെന്തെന്നറിഞ്ഞിട്ടും നിസ്സഹായനുവേണ്ടി ഞാന് വാദിച്ചില്ല. നിരപരാധി ദ്രോഹിക്കപ്പെട്ടപ്പോള് ഞാന് വെറുതെ നോക്കിനിന്നു. ദൈവം എന്റെ ജീവിതത്തില് ചൊരിഞ്ഞ അനുഗ്രഹമൊന്നും ഞാന് മറ്റുള്ളവര്‍ക്കായി പങ്കുവച്ചില്ല. പാപത്തിന്റെ സുഖം എന്നെ മോഹിപ്പിച്ചു. ഞാന് ആ മോഹത്തിന്റെ പിന്നാലെ പോയി. അരുതെന്നു പറഞ്ഞത് ഞാന് ചെയ്തു. പാടില്ലെന്ന് പറഞ്ഞതു ഞാന് സ്വന്തമാക്കി. ഹോ! എത്ര ഘോരമാണെന്റെ പാപങ്ങള്! തിരിച്ചറിഞ്ഞെങ്കില് തിരിച്ചുവരൂ. ഹൃദയം കീറുന്ന വേദനയോടെ വിലപിച്ചുകൊണ്ട് തിരിച്ചുവരൂ. നിന്റെ പാപങ്ങള് ഏറ്റു പറയൂ. ‘പിതാവേ അങ്ങേക്കും സ്വര്‍ഗ്ഗത്തിനുമെതിരായി. ‘ഓമനക്കുഞ്ഞിനായി നീട്ടിപ്പിടിച്ച കരങ്ങളുമായി നില്‍ക്കുന്ന അമ്മയെപ്പോലെ സ്വര്‍ഗസ്ഥനായ പിതാവ് നിനക്കായി കാത്തിരിക്കുന്നു. ക്ഷമയോടെ കാത്തിരിക്കുന്ന ദൈവം, ക്ഷമിക്കാനായി കാത്തിരിക്കുന്ന ദൈവം. ഉദാരമതിയും കാരുണ്യവാനും ക്ഷമാശീലനും സ്‌നേഹസമ്പന്നനുമായ ഒരു ദൈവം. അവിടുത്തെ കരങ്ങളിലേക്ക് ഓടിയണയാം നഷ്ടപെട്ടതെല്ലാം വീണ്ടെടുക്കാം. വീണ്ടും അവിടുത്തെ മകനായി/മകളായി വളരാം. പിതാവ് കരുണയുള്ളവനായതുപോലെ നമുക്കും കരുണയുള്ളവരാകാം. പുത്രനായ ക്രിസ്തു ഉപവസിച്ചതുപോലെ, പ്രാര്‍ഥിച്ചതുപോലെ നമുക്കും ഉപവസിക്കാം, പ്രാര്‍ഥിക്കാം. ആ ഉപവാസവും പ്രാര്‍ഥനയും ജീവിതനന്മകളായി മറ്റുള്ളവരിലേക്ക് ചൊരിയാം. അങ്ങനെ ഈ തപസുകാലം അര്‍ത്ഥപൂര്‍ണ്ണമാകട്ടെ.\nരാജ്യത്തിന്റെ സാമ്പത്തിക സ്ഥിതി മെച്ചപ്പെടുത്തണം കര്‍ഷകരെ കടക്കെണിയില് നിന്നും രക്ഷിക്കണം ബിജെപിയുടെ നേതൃത്വത്തില് എന്‍ഡിഎ സര്‍ക്കാര് കേന്ദ്രത്തില് ഒരിക്കല് കൂടി അധികാരത്തിലെത്തുകയാണ്. എന്തായിരിക്കണം പുതിയ സര്‍ക്കാരില് നിന്ന്


Horoscope Today March 27, 2020: നിങ്ങളുടെ ഇന്നത്തെ ദിവസം എങ്ങനെയെന്ന് പീറ്റർ വിഡല് എഴുതുന്നു\nUpdated: March 27, 2020 7:05:49 am\nമീനം രാശിയുടെ അടയാളം മത്സ്യമാണ്, എന്നാൽ ഈ അത്ഭുതജീവികൾ ജ്യോതിഷത്തിലെ മറ്റൊരു മേഖലയിലും പ്രത്യക്ഷപ്പെടുന്നു. മുൻകാലങ്ങളിൽ, വെള്ളിയാഴ്ച മത്സ്യം കഴിക്കുന്നത് പ്രധാനമാണെന്ന് പലരും വിശ്വസിച്ചിരുന്നു. ഈ പാരമ്പര്യം വളരെ പുരാതനമായ ഒന്നാണ്, വെള്ളിയാഴ്ച വിശിഷ്ട ദിവസമായി കാണുന്ന ശുക്ര ദേവത ഒരു ഭീകരനായ രാക്ഷസനിൽ നിന്ന് രക്ഷപ്പെടാൻ മത്സ്യമായി മാറിയ കഥ സ്‌മരണാര്‍ത്ഥമാണ്!\nHoroscope of the week (March 22-March 28, 2020): ഈ ആഴ്ച നിങ്ങള്‍ക്കെങ്ങനെ?\nബിസിനസ്സ് സഹകാരികളോടും നിങ്ങൾ സാമ്പത്തികമായി ബന്ധപ്പെട്ടിരിക്കുന്ന എല്ലാവരോടും ഒന്നുകിൽ സഹിക്കാനോ അല്ലെങ്കിൽ നിശബ്ദത പാലിക്കാനോ നിങ്ങൾക്ക് പറയാം. രാശി മാറ്റിക്കൊണ്ട് നിരവധി ഗ്രഹങ്ങൾ നിങ്ങളുടെ നേട്ടം നീക്കംചെയ്യുന്നതിന് മുമ്പ് നിങ്ങൾ ഇത് ചെയ്യണം. ദീർഘദൂര, വിദേശ ബന്ധങ്ങൾ തുറക്കപ്പെടുന്നു, അതിനാൽ, പുതിയ അവസരങ്ങൾക്കായി സജീവമായി തുടരുക.\nആക്രമണാത്മക ചൊവ്വയുടെ സ്വാധീനത്താൽ നിങ്ങൾ ഇപ്പോഴും അക്രമാസക്തമായ മാനസികാവസ്ഥയിലായിരിക്കാം. നിങ്ങളുടെ നിലയെക്കുറിച്ച് ഉറപ്പുണ്ടായിരിക്കുന്നത് നല്ലതാണ്, എന്നിരുന്നാലും ചില അവശ്യ വിശദാംശങ്ങൾ നിങ്ങൾ അവഗണിക്കുകയോ തിരസ്കരിക്കുകയോ ചെയ്യുന്നതുകൊണ്ട് ആത്മവിശ്വാസത്തോടെ നേരിടാൻ ആരും നിങ്ങളെ ഉപദേശിക്കുകയില്ല. ഒരു മുന്നറിയിപ്പ്, എന്നിരുന്നാലും – കാര്യങ്ങൾ മോശമായതിന് ശേഷം നിങ്ങൾക്ക് സാമ്പത്തിക ഹാനി ഉണ്ടാകുന്നു.\nമെർക്കുറി പിന്തുണ നൽകുന്ന സ്ഥാനത്താണ് നിൽക്കുന്നത്, പങ്കാളികൾ ഇപ്പോഴും നിരാശാജനകമാണെങ്കിലും മോശം വികാരം ഒഴിവാക്കാൻ സാധിക്കുമെന്ന് നിങ്ങൾക്ക് ഉറപ്പുണ്ടാകും. ഉറച്ച തീരുമാനങ്ങൾക്ക് വേണ്ടി പോരാടുന്നത് തുടരുക. പങ്കാളികളെ പ്രതിജ്ഞാബദ്ധരാക്കുകയും ബന്ധിപ്പിക്കുകയും ചെയ്യുന്നത് എത്രയും വേഗം ചെയ്യുന്നുവോ അത്രയും നല്ലത്.\nമുൻ‌കാലങ്ങളിൽ സംഭവിച്ചതെല്ലാം അപാരവും അഗാധവുമായ മാറ്റങ്ങൾ കാരണം നിസ്സാരമായി കാണപ്പെടും, അതിന്റെ പ്രഭാവം നിങ്ങളിൽ സമ്മർദ്ദം ഉണ്ടാക്കും. നിങ്ങൾ ഇപ്പോൾ വ്യക്തിപരമായ പരിവർത്തനത്തിന്റെ ഒരു കാലഘട്ടത്തിലേക്ക് പ്രവേശിക്കുകയാണ്, അത് നിങ്ങൾ ഒരിക്കലും സ്വപ്നം കണ്ടിട്ടില്ലാത്ത കഴിവുകൾ കണ്ടെത്തുന്നു.\nഒരു പുതിയ സൗഹൃദത്തിന്റെ ആദ്യത്തെ കുറച്ച് ഘട്ടങ്ങളിൽ നിങ്ങൾ പോലും ചിലപ്പോൾ മടിക്കാറുണ്ട്. എന്നിരുന്നാലും, ഇപ്പോൾ നിങ്ങളുടെ ജീവിതത്തിലേക്ക് വരുന്ന ആളുകളെ പരിപോഷിപ്പിക്കണം, കാരണം വരും കാലങ്ങളിൽ അവർ വിലപ്പെട്ട സഖ്യകക്ഷികളാണെന്ന് തെളിയിക്കും. നിങ്ങൾ കണ്ടുമുട്ടുന്ന ഒരാൾ എതിരാളിയാണെന്ന് നിങ്ങൾ സങ്കൽപ്പിച്ചാലും, നിങ്ങൾ തെറ്റിദ്ധരിക്കപ്പെടാം.\nഈ പ്രത്യേക ഘട്ടത്തിലെ സൃഷ്ടിപരമായ സാധ്യതകളെക്കുറിച്ച് ധാരാളം എഴുതിയിട്ടുണ്ട്, ഇവയെല്ലാം ഇതുവരെ അർത്ഥവത്തായിട്ടില്ല. ഇന്നത്തെ ഗ്രഹ ചിത്രം വളരെ സൂക്ഷ്മമായ നിരവധി പ്രവണതകൾ ഉറപ്പിക്കുന്നു, ഇത് നിങ്ങളെ കൂടുതൽ സംതൃപ്‌തവും ഉൽ‌പാദനപരവുമായ ഒരു ജീവിതത്തിലേക്ക് നയിക്കുന്നു.\nസഹപ്രവർത്തകർ നിങ്ങളുടെ ഭാവി ജീവിതത്തിൽ പ്രധാന പങ്ക് വഹിക്കുന്നു എന്ന ലളിതമായ കാരണത്താൽ പ്രവർത്തന പങ്കാളിത്തത്തിൽ നിങ്ങൾ കൂടുതൽ ശ്രദ്ധിക്കണം. മുമ്പ് ആശയക്കുഴപ്പമുണ്ടാക്കിയ സാഹചര്യങ്ങളിൽ പുതിയ കാഴ്ചപ്പാടുകൾ ഉണ്ടാകുന്നതായി നിങ്ങൾ ഇതിനകം കണ്ടെത്തിയിരിക്കാം. അത്തരം വ്യക്തത ഏറ്റവും സ്വാഗതാർഹമാണ്, കാരണം നിങ്ങൾ സമ്മതിക്കുമെന്ന് എനിക്ക് ഉറപ്പുണ്ട്.\nസൂര്യനും ബുധനും ശുക്രനും നിങ്ങളുടെ സഹായത്തിനെത്തുന്നു, നിങ്ങളുടെ ഭാരം ലഘൂകരിക്കുകയും ആഭ്യന്തര പ്രശ്നങ്ങളിൽ നിന്ന് നിങ്ങളെ ഒഴിവാക്കുകയും ചെയ്യുന്നു. ഒരു സുഹൃത്തിന്റെ പെട്ടെന്നുള്ള നടപടിയാൽ നിങ്ങൾ രക്ഷിക്കപ്പെടാൻ സാധ്യതയുണ്ട്, ഒരുപക്ഷേ നിങ്ങൾ അവഗണിച്ച ആളായിരിക്കും നിങ്ങളെ സഹായിക്കുന്നത്.\nസങ്കീർണതകൾ നിലനിൽക്കുന്നു. തുടർന്നു കൊണ്ടിരിക്കുന്ന ഒരു നിഗൂഢതയിലേക്ക് നിങ്ങൾക്ക് സ്വയം സമർപ്പിക്കേണ്ടിവരുമെങ്കിലും, നിങ്ങളുടെ സമയം ജോലിസ്ഥലത്തോ അതോ കുടുംബ പ്രശ്‌നങ്ങളിലേക്കാണോ നീക്കിവയ്ക്കേണ്ടത് എന്ന തീരുമാനം നിങ്ങൾക്ക് തിരഞ്ഞെടുക്കാം. ആദ്യത്തേത് കൂടുതൽ ആവശ്യമായിരിക്കാമെങ്കിലും രണ്ടാമത്തേത് കൂടുതൽ ആസ്വാദ്യകരമായിരിക്കും.\nനിങ്ങൾക്ക് ആവശ്യമായ നിക്ഷേപം ഇല്ലെങ്കിൽ നിങ്ങൾക്ക് ചെയ്യാൻ കഴിയുന്നതിൽ ഒരു പരിധിയുണ്ട് എന്ന് നിങ്ങൾ മനസ്സിലാക്കിക്കാണുമല്ലോ. സംയുക്ത സാമ്പത്തിക കാര്യങ്ങൾ ഇപ്പോൾ തീർപ്പാക്കണം, കൂടാതെ ഇടപാടുകൾ ഒപ്പിടുകയും മുദ്രയിടുകയും വേണം. അല്ലാത്തപക്ഷം സമയം കടന്നുപോയതായി കണ്ടെത്തിയേക്കാം, ഒപ്പം പങ്കാളികൾ സ്വയം നിലകൊള്ളാൻ തീരുമാനിച്ചേക്കാം.\nവസ്തുസംബന്ധമായ ഇടപാടുകൾ നടത്തുന്നവർക്ക് ഇത് ഒരു തീവ്രമായ കാലഘട്ടമാണ്. സുനിശ്ചിമായ പ്രവണതകളും തടസ്സങ്ങളും നിങ്ങളുടെ ശ്രദ്ധയ്ക്കായി മത്സരിക്കുന്നു, എന്നാൽ എല്ലാം കണക്കിലെടുത്ത് നിങ്ങൾ പിന്മാറാതെ പ്രവർത്തിക്കുന്നതായി കാണുന്നു. ഒരുപക്ഷേ നിങ്ങളുടെ പ്രവർത്തനങ്ങളിൽ വേഗത കുറയ്ക്കുകയും വിശ്രമിക്കുകയും വേണം.\nപാരമ്പര്യമനുസരിച്ച്, കാര്യങ്ങൾ നിങ്ങൾക്ക് അനുകൂലമായി പ്രവർത്തിക്കേണ്ട ഒരു വർഷമാണിത്, എന്നാലും നിങ്ങൾ പരമാവധി ശ്രമിക്കുകയും പിന്തുണ വർധിപ്പിക്കുകയും സ്വയം മെച്ചപ്പെടാൻ എല്ലാ വഴികളിലൂടെയും സഞ്ചരിക്കുകയും ചെയ്തില്ലെങ്കിൽ നിങ്ങൾക്ക് വിജയം ഉറപ്പാക്കാനാവില്ല. വിവാദപരമായ തീരുമാനം എടുക്കുന്നതിന് മുമ്പ് നിങ്ങൾ പങ്കാളികളുമായി ആലോചിക്കണം.\nWeb Title: Horoscope today march 27 2020 2020 aries gemini cancer virgo capricorn other zodiac signs check astrological prediction


Few housrs left for GHMC poll, BJP to organise grand road show in Secunderabad | ജിഎച്ച്എംസി: അവസാന ലാപ്പിൽ 'ചാണക്യ'നെ ഇറക്കി ബിജെപി; സെക്കന്താരാബാദിൽ അമിത് ഷായുടെ മെഗാ റോഡ്ഷോ!! - Malayalam Oneindia\nഓക്സിജൻ ക്ഷാമത്തെ കുറിച്ച് മിണ്ടിപോകരുത്; ആശുപത്രികൾ അടച്ച് പൂട്ടുമെന്ന് യോഗി ആദിത്യനാഥ്\n‘സിദ്ധീഖ് കാപ്പന്റെ ജീവന് രക്ഷിക്കണം, യുപി മുഖ്യമന്ത്രിക്ക് പിണറായി വിജയന്റെ കത്ത്\nഅമിത് ഷായെയും യോഗിയെയും വധിക്കാൻ ചാവേറുകൾ; ഭീഷണി സന്ദേശം സ്ഥിരീകരിച്ച് സിആർപിഎഫ്\nമാധ്യമ പ്രവർത്തകനോട് അസഭ്യം പറഞ്ഞ് യോഗി; വീഡിയോ പിൻവലിച്ച് വിശദീകരണം\n5 min ago നിയുക്ത മന്ത്രി വി അബ്ദുറഹ്മാന് ആശുപത്രിയില്; വീട്ടിലും ഫോണിലും ബന്ധപ്പെട്ട് മാധ്യമപ്രവര്‍ത്തകര്\n12 min ago മോദിയെ അപമാനിക്കാൻ കോൺഗ്രസ് ടൂൾകിറ്റ് തയ്യാറാക്കിയെന്ന് ബിജെപി; പ്രചരണം വ്യാജമെന്ന് കോൺഗ്രസ്\nUpdated: Sun, Nov 29, 2020, 15:50 [IST]\nഹൈദരാബാദ്: ജിഎച്ച്എംസി തിരഞ്ഞെടുപ്പിന്റെ അവസാന വട്ട പ്രചാരണം കൊഴുപ്പിക്കാൻ കേന്ദ്ര ആഭ്യന്തര മന്ത്രിയും ബിജെപി നേതാവുമായ അമിത് ഷാ. വോട്ടർമാരെ ബിജെപിക്ക് അനുകൂലമാക്കി മാറ്റാനുള്ള അവസാന ശ്രമവുമായാണ് അമിത് ഷാ ഹൈദരാബാദിലേക്ക് എത്തിയത്. കേന്ദ്രമന്ത്രിമാർ, ദേശീയ തലത്തിലെ ഉന്നത നേതാക്കൾ എന്നിവരെയാണ് പാർട്ടി പ്രചാരണത്തിനായി ഇക്കഴിഞ്ഞ ദിവസങ്ങളിൽ അണിനിരത്തിയത്.\nരാവിലെ 10.30ന് ഹൈദരാബാദിലെത്തിയ അമിത് ഷാ ഭാഗ്യലക്ഷ്മി ദേവി ക്ഷേത്രത്തിൽ ദർശനം നടത്തിക്കൊണ്ടാണ് പ്രചാരണത്തിന് തുടക്കം കുറിച്ചത്. തുടർന്ന് നേരത്തെ നിശ്ചയിച്ചത് പ്രകാരം സെക്കന്തരാബാദിലെ വരസിഗുഡയിൽ മെഗാ റോഡ് ഷോയും നടത്തും. ഒമ്പത് മണിക്കൂറോളം നഗരത്തിൽ ചെലവഴിക്കുന്ന അമിത് ഷാ ദില്ലിയിലേക്ക് മടങ്ങുന്നതിന് മുമ്പായി മാധ്യമപ്രവർത്തകരെ കാണും.\n2023ൽ നടക്കാനിരിക്കുന്ന തെലങ്കാന നിയമസഭാ തിരഞ്ഞെടുപ്പിൽ വേരുറപ്പിക്കാനുള്ള ബിജെപിയുടെ നീക്കമാണ് ബിജെപി പാർട്ടിയുടെ ഉന്നത നേതാക്കളെയെത്തിച്ച് ജിഎച്ച്എംസി തിരഞ്ഞെടുപ്പ് പ്രചാരണം നടത്തിയതിന് പിന്നിലുള്ളത്. കേന്ദ്രമന്ത്രിമാർ, ദേശീയ തലത്തിലെ ഉന്നത നേതാക്കൾ എന്നിവരെയാണ് പാർട്ടി പ്രചാരണത്തിനായി അണിനിരത്തിയത്. കഴിഞ്ഞ ദിവസങ്ങളിലായി യുപി മുഖ്യമന്ത്രി യോഗി ആദിത്യനാഥ്, ജെപി നഡ്ഡ എന്നിങ്ങനെയുള്ള നേതാക്കളാണ് സംസ്ഥാനത്തേക്ക് എത്തിയിട്ടുള്ളത്. ഇത് ഭരണകക്ഷിയായ എഐഎംഐഎം - തെലങ്കാന രാഷ്ട്രസമിതി സഖ്യത്തെയും ബിജെപിയുടെ പ്രചാരണ രീതി പ്രകോപിപ്പിക്കുകയും ചെയ്തിട്ടുണ്ട്.\nശനിയാഴ്ച ഉത്തർപ്രദേശ് മുഖ്യമന്ത്രിയും ബിജെപിയുടെ ഫയർബ്രാൻഡുമായ യോഗി ആദിത്യനാഥ് പ്രചാരണത്തിനെത്തിയത് ബിജെപിയ്ക്ക് നേട്ടമായിരുന്നു. നഗരത്തെ രാഷ്ട്രീയച്ചൂടിലേക്ക് എത്തിക്കാൻ ബിജെപി നേതാക്കളുടെ വരവ് സഹായിക്കുകയും ചെയ്തിട്ടുണ്ട്. ബിജെപിയുടെ തീപ്പൊരി യുവനേതാവ് തേജസ്വി സൂര്യയും കേന്ദ്രമന്ത്രി പ്രകാശ് ജാവദേക്കർ, സ്മൃതി ഇറാനി എന്നിവരും കഴിഞ്ഞ ദിവസങ്ങളിൽ പ്രചാരണത്തിനെത്തിയിരുന്നു. നേരത്തെ വെള്ളിയാഴ്ച ബിജെപി ദേശീയ പ്രസിഡന്റ് ജെ പി നഡ്ഡയും ഹൈദരാബാദ് സന്ദർശിച്ച് മേയർ തിരഞ്ഞെടുപ്പിനായി പാർട്ടിക്കുവേണ്ടി പ്രചാരണം നടത്തുകയും ചെയ്തിരുന്നു. മുനിസിപ്പൽ തെരഞ്ഞെടുപ്പിനായി ബിജെപിയുടെ ദേശീയ പ്രസിഡന്റ് പ്രചാരണം നടത്തുന്നത് എന്തുകൊണ്ടാണെന്ന് ആരോ ചോദിച്ചിരുന്നു. വികസനത്തിന്റെ രാഷ്ട്രീയം മുന്നോട്ട് കൊണ്ടുപോകാനും അഴിമതി അവസാനിപ്പിക്കാനും ഞാൻ എവിടെയും പോകാൻ തയ്യാറാണെന്ന് പറയാനാണ് ഞാൻ ആഗ്രഹിക്കുന്നതെന്നാണ്, "കോതാപേട്ടിലെ റോഡ്ഷോയിൽ നഡ്ഡ പറഞ്ഞത്.\nമേയർ തിരഞ്ഞെടുപ്പിനായി ബിജെപി തിരക്കിട്ട് പ്രചാരണം നടത്തി വരുകയാണെന്നും ഇനി യുഎസ് പ്രസിഡന്റ് ട്രംപ് മാത്രമേ പാർട്ടിയ്ക്ക് വേണ്ടി പ്രചാരണത്തിനെത്താൻ അവശേഷിക്കുന്നുള്ളൂവെന്നുമാണ് അസദുദ്ദീൻ ഒവൈസിയുടെ പരിഹാസം. ദേശീയ തലത്തിലുള്ള നേതാക്കളെ പ്രചാരണത്തിനായി കൊണ്ടുവന്ന ബിജെപിയ്ക്ക് പ്രധാനമന്ത്രിയെക്കൂടി കൊണ്ടുവരാനും ഒവൈസി ധൈര്യം നൽകിയിരുന്നു.\nമേയർ തിരഞ്ഞെടുപ്പ് ആർക്കൊപ്പം?\nഹൈദരാബാദിലെ 150 അംഗം ജിഎച്ച്എംസിയിലേക്കാണ് ഡിസംബർ ഒന്നിന് തിരഞ്ഞെടുപ്പ് നടക്കുന്നത്. ജിഎച്ച്എംസി തെരഞ്ഞെടുപ്പിൽ തെലങ്കാന രാഷ്ട്രസമിതി, കോൺഗ്രസ്, എഐഐഎം, ബിജെപി എന്നിവയാണ് പ്രധാന കക്ഷികൾ. മൊത്തം 150 വാർഡുകളിൽ 99 എണ്ണവും നേടി 2016 ലെ ജിഎച്ച്എംസി തിരഞ്ഞെടുപ്പിൽ ടിആർഎസ് വിജയിച്ചിരുന്നു. 2016 ൽ നാല് വാർഡുകൾ മാത്രമാണ് ബിജെപി നേടിയത്, എഐഎംഐഎം 44 വാർഡുകളും നേടിയിരുന്നു.\nകൂടുതൽ യോഗി ആദിത്യനാഥ് വാർത്തകൾ\nലൗ ജിഹാദും രാമക്ഷേത്രവുമായി യോഗി കേരളത്തില്; പിണറായി സര്‍ക്കാരിന് രൂക്ഷ വിമര്‍ശനം\nമുസ്ലിം ലീഗ് സ്ഥാനാര്‍ഥി യോഗി ആദിത്യനാഥിനൊപ്പം; പുഞ്ചിരിച്ച ഫോട്ടോ, സിഎച്ച് ഇബ്രാഹിം പറയുന്നത്\nനിർബന്ധിത മതപരിവർത്തനത്തിനെതിരായ ബിൽ പാസാക്കി യോഗി ആദ്യനാഥ് സർക്കാർ\nയോഗി വന്നപ്പോള് കേരളത്തില് വിരിഞ്ഞ 'മനുഷ്യ താമര'! ദേശീയ തലത്തില് ബിജെപി പ്രചാരണം... പക്ഷേ, വന് നുണ\nഉത്തർപ്രദേശിൽ ഭീകരർ ജയിലറയിൽ, കേരളത്തിൽ മന്ത്രിസഭയിലെന്ന് കെ സുരേന്ദ്രൻ\nലൗ ജിഹാദിനെ നിയന്ത്രിക്കുന്നതിൽ കേരളം നടപടി എടുക്കുന്നില്ല; കേരളത്തിൽ ദേശവിരുദ്ധ ശക്തികൾ വളരുന്നുവെന്നും യോഗി\n'ലവ് ജിഹാദ്': കേരളത്തെ ഇസ്ലാമിക രാജ്യമാക്കാനുള്ള ഗൂഢാലോചനയെന്ന് യോഗി ആദിത്യനാഥ്\nയോഗി ആദിത്യനാഥ് election amit shah bjp JP Nadda hyderabad തിരഞ്ഞെടുപ്പ് അമിത് ഷാ ബിജെപി ഹൈദരാബാദ് politics\nFew housrs left for GHMC poll, BJP to organise grand road show in Secunderabad\nവീണ്ടും ഞെട്ടിപ്പിക്കുന്ന സിപിഎം! ഇത് സിപിഎമ്മിന് മാത്രം സാധ്യമായ വിപ്ലവം... എന്തുകൊണ്ട് ഇത് ഗുണം ചെയ്യും?\nകോഴിക്കോടിന്3മന്ത്രിമാര്, ഒപ്പം തൃശൂരും തിരുവനന്തപുരവും, വീണയും ബിന്ദുവും വന്നത് ഇങ്ങനെ


'മാലാഖയുടെ മുഖം, ചെകുത്താന്‍റെ ചിന്തകള്'; ബാല്യകാല ചിത്രം പങ്കുവച്ച് സൂപ്പര്‍താരം | south indian lady superstar trisha krishnan shared her childhood photo with shocking caption\n'മാലാഖയുടെ മുഖം, ചെകുത്താന്‍റെ ചിന്തകള്'; ബാല്യകാല ചിത്രം പങ്കുവച്ച് സൂപ്പര്‍താരം\n18 വര്‍ഷത്തെ സിനിമാ ജീവിതത്തിനിടെ നിരവധി അവിസ്മരണീയ കഥാപാത്രങ്ങളെ പ്രേക്ഷകര്‍ക്ക് സമ്മാനിച്ച താരമാണ് തൃഷ. കുട്ടിക്കാലചിത്രം അവര് തന്നെയാണ് സോഷ്യല് മീഡിയയിലൂടെ പങ്കുവച്ചത്.\nThiruvananthapuram, First Published Sep 17, 2020, 3:55 PM IST\nഭാഷാഭേദമന്യെ മലയാളികള് സ്വന്തമെന്ന് കരുതുന്ന ചില താരങ്ങളുണ്ട്. അവരിലൊരാളാണ് തൃഷ കൃഷ്‍ണനെന്ന തൃഷ. മലയാളത്തില് അപൂര്‍വ്വം സിനിമകളിലേ അഭിനയിച്ചിട്ടുള്ളുവെങ്കിലും കേരളത്തില് വന് ജനപ്രീതി നേടിയ നിരവധി സിനിമകള് അവരുടേതായുണ്ട്, അവസാനമെത്തിയ 96 വരെ. ഇപ്പോഴിതാ ഇന്‍സ്റ്റഗ്രാമിലൂടെ ഒരു ത്രോബാക്ക് ചിത്രം പങ്കുവച്ചിരിക്കുകയാണ് തൃഷ.\nജീന്‍സും ടോപ്പുമണിഞ്ഞ് കുസൃതിച്ചിരിയോടെ ക്യാമറയിലേക്ക് നോക്കുന്ന കുട്ടി തൃഷയാണ് ചിത്രത്തില്. 'മാലാഖയുടെ മുഖം, ചെകുത്താന്‍റെ ചിന്തകള്', എന്നാണ് ചിത്രത്തിന് തൃഷ നല്‍കിയിരിക്കുന്ന ക്യാപ്‍ഷന്. ചിത്രം രണ്ട് ലക്ഷത്തിലധികം ലൈക്കുകളാണ് ഇതിനകം നേടിയത്. തൃഷയും നടന് ചിമ്പുവും വിവാഹിതരാവാന് ഒരുങ്ങുന്നുവെന്ന് സ്ഥിരീകരിക്കാത്ത റിപ്പോര്‍ട്ടുകള് പുറത്തുവന്നതിനെ കുറിച്ചും ആരാധകർ ചോദിക്കുന്നുണ്ട്.\nജീത്തു ജോസഫിന്‍റെ 'റാം' എന്ന ചിത്രത്തിലൂടെ വീണ്ടും മലയാളത്തിലേക്ക് എത്തുകയാണ് തൃഷ. മോഹന്‍ലാലിനൊപ്പമെത്തുന്ന അവര് വിനീത എന്ന കഥാപാത്രത്തെയാണ് അവതരിപ്പിക്കുന്നത്. കൊവിഡ് പശ്ചാത്തലത്തില് ചിത്രീകരണം നിര്‍ത്തിവെക്കേണ്ടിവന്ന സിനിമകളുടെ കൂട്ടത്തിലാണ് റാം. ശ്യാമപ്രസാദിന്‍റെ സംവിധാനത്തില് നിവിന് പോളി നായകനായ ഹേയ് ജൂഡ് ആണ് ഇതിനുമുന്‍പ് തൃഷ അഭിനയിച്ച മലയാളചിത്രം.\nLast Updated Sep 17, 2020, 4:36 PM IST\nവിണ്ണൈ താണ്ടി വരുവായ\n'മധുരപ്പതിനാറില് മീനാക്ഷി'; പിറന്നാൾ ചിത്രങ്ങൾ പങ്കുവച്ച് താരം


വൈബ് കെ5 അവതരിപ്പിച്ച് ലെനോവോ • Suprabhaatham\nവൈബ് കെ5 അവതരിപ്പിച്ച് ലെനോവോ\nJune 22, 2016 | 9:15 am IST\nകൊച്ചി: വൈബ് സ്മാര്‍ട്ട്‌ഫോണ് ശ്രേണിയ്ക്ക് ശക്തി പകര്‍ന്ന് ലെനോവോയുടെ വൈബ് കെ5 ഇന്ത്യയില് വിപണിയിലെത്തി. വിജയകരമായ എ6000 സ്മാര്‍ട്ട് ഫോണിന്റെ പിന്‍ഗാമിയായാണ് വൈബ് കെ5-ന്റെ വിപണി പ്രവേശം. മുന്‍ഗാമിയുടെ അതേ നിരക്കില് ലഭിക്കുന്ന വൈബ് കെ5 ശക്തിയേറിയ 64-ബിറ്റ് ക്വാല്‍കോം സ്‌നാപ്ഡ്രാഗണ് 415 ഒക്ടകോര് സിപിയു, 12.7 സെമീ (5) ഹൈ ഡഫിനിഷന് ഡിസ്‌പ്ലെ എന്നിവയോടെയാണ് ലഭ്യമാകുന്നത്. 720 – 1280 പിക്‌സല് റെസല്യൂഷനിലുള്ള 12.7 സെമീ (5) എച്ച്ഡി ഡിസ്‌പ്ലെ വ്യക്തമായ കണ്ടന്റ് സ്ട്രീമിങിനും കാഴ്ചാനുഭവത്തിനും വഴിയൊരുക്കുന്നു.\nലെനോവോയുടെ തീയേറ്റര് മാക്‌സ് ടെക്‌നോളജിയെ പിന്തുണയ്ക്കുന്ന വൈബ് കെ5 മള്‍ട്ടിമീഡിയ അനുഭവത്തെ അടുത്ത തലത്തിലേക്കുയര്‍ത്തുന്നു. നിങ്ങളുടെ നിലവിലുള്ള മീഡിയ, ഗെയിം എന്നിവയെ അഗാധതകളിലും വിശാലതയിലും സമ്മാനിക്കാന് പര്യാപ്തമാണ് തീയേറ്റര് മാക്‌സ്. 6999 രൂപ വിലയിട്ടിരിക്കുന്ന കെ5 ഗോള്‍ഡ്, സില്‍വര്, ഗ്രെ കളര് ഓപ്ഷനുകളില് ലഭിക്കും.


ഇട്ടിമാണി മേഡ് ഇന് ചൈനയിലെ ആദ്യ വീഡിയോ ഗാനം എത്തി. നവാഗതരായ ജിബിയും ജോജുവും ചേര്‍ന്ന് സംവിധാനം ചെയ്യുന്ന ചിത്രത്തില് ഇരട്ട വേഷത്തിലാണ് മോഹന്‍ലാല്. നായികയായി എത്തുന്നത് ഹണിറോസാണ്. ഇട്ടിമാണിയായും ഇട്ടിമാണിയുടെ അച്ഛനായും മോഹന്‍ലാല് എത്തുന്നുണ്ട്. ഒരു ഗാന രംഗത്തില് മാത്രമാണ് അച്ഛന് വേഷമുള്ളതെന്നാണ് സൂചന.\nകുന്നംകുളം ശൈലിയില് സംസാരിച്ചുകൊണ്ടാണ് മോഹന്‍ലാല് ചിത്രത്തില് എത്തുന്നത്. ആശിര്‍വാദ് സിനിമാസിന്റെ ബാനറില് ആന്റണി പെരുമ്ബാവൂര് നിര്‍മിക്കുന്ന ചിത്രത്തില് ഡ്യൂപ്ലിക്കേറ്റ് ഉല്‍പ്പന്നങ്ങള്‍ക്ക് പേരുകേട്ട കുന്നംകുളവും ചെലവുകുറഞ്ഞ ഇലക്‌ട്രോണിക്‌സ് ഉല്‍പ്പന്നങ്ങള്‍ക്ക് പേരുകേട്ട ചൈനയും എങ്ങനെ വരുമെന്ന ആകാംക്ഷയിലാണ് ആരാധകര്. രാധിക ശരത്കുമാര്, ധര്‍മജന്, ഹരീഷ് കണാരന്, സിദ്ദിഖ്, കെപിഎസി ലളിത, കൈലാഷ് തുടങ്ങിയവര് ചിത്രത്തിന്റെ ഭാഗമാണ്. ഷാജികുമാര് ആണ് ക്യാമറ കൈകാര്യം ചെയ്യുന്നത്. കോമഡി എന്റര്‍ടെയ്‌നറായിട്ടാണ് ഇട്ടിമാണി ഒരുങ്ങുന്നത്.


emalayalee.com - ഇതു നമ്മുടെ മാലാഖമാര് (പകല്‍ക്കിനാവ്- 101: ജോര്‍ജ് തുമ്പയില്)\nഇതു നമ്മുടെ മാലാഖമാര് (പകല്‍ക്കിനാവ്- 101: ജോര്‍ജ് തുമ്പയില്)\nനേഴ്‌സുമാര് നമ്മുടെ മാലാഖമാരാണ്. അവര് തൂവെള്ള യൂണിഫോമില് മന്ത്രിക്കുന്നത് ശാന്തിയുടെ ആശ്വാസഗീതമാണ്. ആശുപത്രിയില് ചെല്ലുമ്പോള് ഒരു ഡോക്ടറില്ലെങ്കിലും കുഴപ്പമില്ല, എന്നാല് ഒരു നേഴ്‌സ് ഇല്ലാത്ത അവസ്ഥയെക്കുറിച്ച് നമുക്ക് ആലോചിക്കാനാവുമോ? കാര്യങ്ങള് ഇങ്ങനെയൊക്കെയാണെങ്കിലും നാട്ടിലേക്ക് നോക്കുമ്പോള് കാണാന് കഴിയുന്നത്, നേഴ്‌സുമാര് തെരുവിലിറങ്ങി ശമ്പളത്തിനു വേണ്ടി നിലവിളിക്കുന്ന കാഴ്ചയാണ്. കഴിഞ്ഞ അഞ്ചു വര്‍ഷമായി ഇതു കേള്‍ക്കുന്നു. അടിസ്ഥാന കൂലി പോലും നിശ്ചയിക്കാതെ പലരും തുച്ഛമായ വേതനത്തില് ജോലി ചെയ്യുന്ന കാഴ്ചകള് എത്രയോ നാം കണ്ടതാണ്. ഇപ്പോഴും അതു കേട്ടു കൊണ്ടിരിക്കുന്നു. ഈ വര്‍ഷം തന്നെ എത്ര തവണ കേരളത്തിലെ നേഴ്‌സുമാരില് നിന്നും ശമ്പളവര്‍ദ്ധനവിനു വേണ്ടിയും തൊഴിലുറപ്പ് ഉള്‍പ്പെടെയുള്ള മറ്റ് ആനുകൂല്യങ്ങള്‍ക്ക് വേണ്ടിയുള്ള മുറവിളി നാം കേട്ടിരിക്കുന്നു. ഒടുവില്, വൈകി സര്‍ക്കാര് തീരുമാനിച്ചിരിക്കുന്നു.\nജീവനു തുണയായി നില്‍ക്കുന്ന ഈ മാലാഖമാര്‍ക്ക് ഇനി മുതല് 2000 രൂപ വരെ ശമ്പളം നല്‍കുന്നതായിരിക്കും. ഇതു നിയമമാക്കി മാറ്റിയിരിക്കുന്നു. കേരളത്തില് നിന്നും അടുത്ത കാലത്ത് കേട്ട നല്ലൊരു വാര്‍ത്ത. സ്വകാര്യ ആശുപത്രികള് പലപ്പോഴും നേഴ്‌സിങ്ങ് ചാര്‍ജിനത്തില് രോഗിയില്‍നിന്ന് പ്രതിദിനം 500 മുതല് 3000 രൂപ വരെ ഈടാക്കുമ്പോഴാണ് തുച്ഛവേതനം നല്‍കി നേഴ്‌സുമാരെ കബളിപ്പിച്ചിരുന്നത് എന്നു കൂടി നാം ഓര്‍ക്കണം. നമ്മുടെ സഹോദരിമാരായിരുന്നു എന്ന പരിഗണന പോലും പലപ്പോഴും നാം ഇവര്‍ക്കു നല്‍കിയിരുന്നില്ല. പരമോന്നതമായ നീതിപീഠമാണ് മാലാഖമാര്‍ക്കു വേണ്ടി ഒരു വേതന വര്‍ദ്ധന കമ്മിറ്റിയെ നിര്‍ദേശിച്ചതും ഇപ്പോള് കേരളത്തിലെ സര്‍ക്കാര് അതു നടപ്പിലാക്കിയതും. അപ്പോഴും ഉത്തരേന്ത്യയിലെ പല ആശുപത്രികളിലും നൂറു രൂപയില് താഴെ മാത്രമാണ് നേഴ്‌സുമാരുടെ പ്രതിദിന ശമ്പളം എന്നു കൂടി ഓര്‍ക്കണം.\nഅമേരിക്കയിലെ നേഴ്‌സുമാരില് നിന്നും കേരളത്തിലെ നേഴ്‌സുമാരോട് എനിക്കുള്ള ആദരവിന്റെ പ്രധാന കാരണം, ഈ തുച്ഛ തുകയ്ക്കും അവര് അനുഷ്ഠിച്ചു വരുന്ന കഠിനജോലിയാണ്. അതും പന്ത്രണ്ടു മണിക്കൂര് വരെ തുടര്‍ച്ചയായ ജോലി. നൈറ്റ് ഡ്യൂട്ടിയെക്കുറിച്ചൊന്നും പറയാതിരിക്കുകയാവും നല്ലത്. വൈകുന്നേരം ആറു മണിക്ക് തൂവെള്ള യൂണിഫോം വലിച്ചു കയറ്റിയിട്ടാല് പിന്നെ ഊരുന്നത് പലപ്പോഴും പിറ്റേന്ന് രാവിലെ അടുത്ത ജോലിക്കായി നേഴ്‌സ് രാവിലെ എട്ടു മണിക്ക് വരുമ്പോഴായിരിക്കും. ഇതൊന്നും കേരളത്തിലെ തൊഴില് മേലാളന്മാര് കണ്ടിരുന്നില്ലെന്നതാണ് സത്യം. വടക്കേ ഇന്ത്യയിലെ കുഗ്രാമങ്ങളില് മുതല് ആഫ്രിക്കയിലും അമേരിക്കയിലും യൂറോപ്പിലും മലയാളി നേഴ്‌സുമാരെ കണ്ടിട്ടുണ്ട്. അവരെല്ലാവരും കര്‍മ്മമേഖലയില് അവരുടേതായ മികവ് തെളിയിച്ചവരാണ്. കേരളത്തിലും അങ്ങനെ തന്നെ. എന്നാല് സ്വയം ഒന്ന് ആലോചിച്ചു നോക്കൂ, ഇത്രയൊക്കെ മഹത്തായ സംഭാവനകള് നല്‍കിയിട്ടും നമ്മുടെ സമൂഹം നേഴ്‌സുമാര്‍ക്ക് അവര് അര്‍ഹിക്കുന്ന രീതിയിലുള്ള അംഗീകാരം നല്‍കിയിട്ടുണ്ടോ?\nഅമേരിക്ക ഉള്‍പ്പെടെയുള്ള വിദേശരാജ്യങ്ങളില് നേഴ്‌സുമാര്‍ക്ക് വലിയ അംഗീകാരമുണ്ട്. അവര്‍ക്ക് ജോലിയില് നല്ല പ്രാധാന്യവും അംഗീകാരവും നല്‍കുന്നു. അത്തരത്തിലുള്ള നിരവധി ആനുകൂല്യങ്ങളുമുണ്ട്. അപ്പോഴാണ്, ജീവിക്കാനാവശ്യമായ മിനിമം വേതനത്തിനായി നമ്മുടെ സഹോദരിമാരായ കുട്ടികള് തെരുവിലിറങ്ങി സമരം ചെയ്യേണ്ടിവരുന്നത്. ഇതു സങ്കടകരം തന്നെ! നഴ്‌സ് സമരം ശക്തമായി മുന്നേറുമ്പോള് ലോകത്തിന്റെ നാനാഭാഗത്തുനിന്നും അവര്‍ക്ക് പിന്തുണ വര്‍ധിച്ചിരുന്ന കാര്യം കൂടി ഓര്‍ക്കണം. ഓരോ പ്രവാസിയും നേഴ്‌സിങ്ങിന്റെ പ്രാധാന്യത്തെക്കുറിച്ച് ബോധവാനാണ്.\n2013 ല് ആണെന്ന് തോന്നുന്നു തങ്ങള് നേരിടുന്ന ചൂഷണത്തിനെതിരെ നേഴ്‌സുമാര് പരസ്യമായി രംഗത്തിറങ്ങിയത്. നടപ്പിലാക്കേണ്ട വേതനപരിഷ്ക്കരണത്തെക്കുറിച്ച് സുപ്രീം കോടതി ഓര്‍ഡര് ഇറക്കുകയും അന്നു ചെയ്തിരുന്നു. പക്ഷേ പ്രാവര്‍ത്തികമായത് ഇപ്പോഴാണെന്നു മാത്രം. അതു സംസ്ഥാനത്തെ മുഴുവന് നേഴ്‌സുമാരും തെരുവില് ഇറങ്ങിയപ്പോള്. സാധാരണ തൊഴിലാളികള്‍ക്കുപോലും കേരളത്തില് 800 മുതല് 1000 രൂപ വരെ പ്രതിദിനം വേതനം ലഭിക്കുമ്പോള് നേഴ്‌സുമാര്‍ക്ക് ലഭിച്ചിരുന്നതു വെറും 350 രൂപ മാത്രമായിരുന്നുവെന്നത് ആലോചിക്കണം. വര്‍ധിച്ചുവരുന്ന ജീവിതച്ചെലവുകള്‍ക്കിടയില് ജീവിതത്തിന്റെ രണ്ടറ്റവും കൂട്ടിമുട്ടിക്കാന് കേരളത്തിലെ നേഴ്‌സുമാര് നടത്തുന്ന പെടാപ്പാടിനെക്കുറിച്ച് അവിടെയുള്ള ബന്ധുക്കളും സുഹൃത്തുക്കളും പലപ്പോഴും എന്നോടു പറഞ്ഞിട്ടുമുണ്ട്. പതിനായിരം രൂപ പോലും തികച്ച് കയ്യില് കിട്ടാതെ ജോലി ചെയ്യുന്ന അനേകം നേഴ്‌സുമാരുടെ നീതിക്കുവേണ്ടിയുള്ളതാണ് ഈ സമരം. രോഗികളെ മറന്നുകൊണ്ടല്ല അവര് സമരം ചെയ്യുന്നത്.. രോഗികളോടല്ല അവരുടെ എതിര്‍പ്പ്.. അവര് നിഷേധിക്കുന്നതും കലാപം ഉയര്‍ത്തുന്നതും ഒരു വ്യവസ്ഥിതിയോടാണെന്നത് തര്‍ക്കമില്ലാത്ത കാര്യമാണ്. കേരളത്തിലെ സാമൂഹ്യ സാമ്ബത്തിക സാഹചര്യങ്ങളില് നേഴ്‌സിങിന് ചേരുന്ന കുട്ടികളില് ഭൂരിഭാഗവും രാഷ്ട്രീയമായി വലിയ 'പിടി' ഇല്ലാത്ത തലത്തില് നിന്നാണ് വരുന്നത്. അതുകൊണ്ടുതന്നെയാണ് ഇവരുടെ പ്രശ്‌നങ്ങള് അര്‍ഹമായ ഗൗരവത്തോടെ സമൂഹം ചര്‍ച്ച ചെയ്യാത്തത്. അതേസമയം ഈ കുട്ടികളുടെ പ്രശ്‌നം ശരിക്കും ഗുരുതരമാണു താനും. ബാങ്ക് ലോണ് ഒക്കെയെടുത്താണ് മിക്കവാറും കുട്ടികള് കേരളത്തിന് പുറത്തുപോയി നേഴ്‌സിങ് പഠിക്കുന്നത്. അതിനുശേഷം തിരിച്ചുവന്ന് ഇവിടെ ജോലിചെയ്യുമ്‌ബോള് സ്വന്തം ചിലവ് നടത്താനും ലോണ് തിരിച്ചടക്കാനുമുള്ള മിനിമം വരുമാനമെങ്കിലും അവര്‍ക്ക് കിട്ടണ്ടേ?\nഒരു നേഴ്‌സിന് ചെയ്യാന് കഴിയുന്നത് നേഴ്‌സിന് മാത്രം ചെയ്യാന് കഴിയുന്നതാണ്. അത് നാം സമ്മതിച്ചേ മതിയാകൂ. ഡോക്ടറുടെ താരപരിവേഷം ഇല്ലെങ്കിലും ഡോക്ടറെക്കാള് കൂടുതല് രോഗിക്ക് വേണ്ടി കഷ്ടപ്പെടുന്നതും അവരുടെ അടുക്കല് സമയം ചെലവഴിക്കുന്നതും ഈ പാവം പിടിച്ച നേഴ്‌സുമാരല്ലേ. അതാരും ഓര്‍ക്കുന്നതേയില്ല. അല്ലെങ്കിലും കണ്ണുള്ളപ്പോള് കണ്ണിന്റെ കാഴ്ച നാം അറിയില്ലല്ലോ....\nജനാബ് ജോർജ് സാഹിബിനു ഒരു സല്യൂട് ! ഇങ്ങടെ ലേഖനങ്ങൾ സമൂഹത്തിന്റെ ഹൃദയമിടിപ്പുകളാണ്. പടച്ചോൻ നിങ്ങൾക്ക് കൃപ നൽകട്ടെ. പിന്നെ നേഴ്‌സുമാർ മാലാഖമാർ, പറഞ്ഞിട്ടെന്തു കാര്യം. നമ്മൾ അമേരിക്കയിൽ വന്നപ്പോൾ ഞമ്മടെ പത്രാസ് കണ്ടപ്പോൾ (ഉപ്പാന്റെ കയ്യിൽ പണമുണ്ടായിരുന്നു) കേട്ട ചോദ്യം "ഭാര്യ നേഴായിരിക്കും അല്ലെ". നേഴിസിനെക്കുറിച്ച് മലയാളിയുടെ മനോഭാവം നല്ലതല്ല സായ്‌വേ.


ഒറ്റയ്ക്ക് ലോകം കാണാനിറങ്ങിയ യുവതിയെ കൂട്ടബലാല്‍സംഗം ചെയ്തു ജീവച്ഛവമാക്കി; ; അപരിചിതമായ നാട്ടില് ജീവന്‍മാത്രം ബാക്കി വെച്ച് തന്നെ എറിഞ്ഞുകളഞ്ഞ അജ്ഞാത അക്രമികളെ മുഴുവന് ഒരു വര്‍ഷത്തിനുള്ളില് കണ്ടെത്തി കുരുക്കിലാക്കിയ യുവതിയുടെ കഥ ഇങ്ങനെ…!! – Intensive Promoter\nHome / Lifestyle / ഒറ്റയ്ക്ക് ലോകം കാണാനിറങ്ങിയ യുവതിയെ കൂട്ടബലാല്‍സംഗം ചെയ്തു ജീവച്ഛവമാക്കി; ; അപരിചിതമായ നാട്ടില് ജീവന്‍മാത്രം ബാക്കി വെച്ച് തന്നെ എറിഞ്ഞുകളഞ്ഞ അജ്ഞാത അക്രമികളെ മുഴുവന് ഒരു വര്‍ഷത്തിനുള്ളില് കണ്ടെത്തി കുരുക്കിലാക്കിയ യുവതിയുടെ കഥ ഇങ്ങനെ…!!\nഒറ്റയ്ക്ക് ലോകം കാണാനിറങ്ങിയ യുവതിയെ കൂട്ടബലാല്‍സംഗം ചെയ്തു ജീവച്ഛവമാക്കി; ; അപരിചിതമായ നാട്ടില് ജീവന്‍മാത്രം ബാക്കി വെച്ച് തന്നെ എറിഞ്ഞുകളഞ്ഞ അജ്ഞാത അക്രമികളെ മുഴുവന് ഒരു വര്‍ഷത്തിനുള്ളില് കണ്ടെത്തി കുരുക്കിലാക്കിയ യുവതിയുടെ കഥ ഇങ്ങനെ…!!\nIntensive Promo June 19, 2018\tLifestyle Leaveacomment 483 Views\nബൊളീവിയന് യാത്രയ്ക്കിടയില് കൂട്ടബലാത്സംഗത്തിനിരയായ ബ്രിട്ടീഷ് വനിതയ്ക്ക് നീണ്ടനാളത്തെ നിയമ പോരാട്ടത്തിനൊടുവില് നീതി. തനിച്ച് ബൈക്കില് ലോക പര്യടനത്തിനിറങ്ങിയ വസിലിസ കൊമറോവാണ് തനിക്ക് നേരെയുണ്ടായ ആക്രമണത്തില് തളര്‍ന്ന് വീണ് പോകാതെ ശക്തമായി പോരാടി തനിക്ക് അര്‍ഹതപ്പെട്ട നീതി നേടിയെടുത്തിരിക്കുന്നത്.\nവിദേശപര്യടനത്തിനിടെ കൊള്ളയടിക്കപ്പെടുകയും ക്രൂരമായ കൂട്ടബലാത്സംഗത്തിന് ഇരയാക്കപ്പെടുകയും ചെയ്ത വസിലിസയെ അക്രമി സംഘം ഉപേക്ഷിച്ച് കടന്ന് കളയുകയായിരുന്നു. പിന്നീട് യുവതി തന ിച്ച് നടത്തിയ ഒരു വര്‍ഷം നീണ്ട നിയമപോരാട്ടത്തിലാണ് മുഴുവന് പ്രതികളെയും കീഴടക്കിയത്. തീര്‍ത്തും അപരിചിതമായ ഒരു ദേശത്ത് അപരിചിതരായ അക്രമിസംഘത്തെ തനിയെ കണ്ടെത്തുകയും നിയമയുദ്ധം നടത്തി 42 വര്‍ഷത്തെ തടവ് നേടിക്കൊടുക്കാനും യുവതിക്കായി. ശിക്ഷ ഉറപ്പാകും വരെ ലാറ്റിനമേരിക്കന് രാജ്യമായ ബൊളീവിയയില് തങ്ങുകയും ചെയ്തു.\nബ്രിട്ടീഷ് ബൈക്ക് റൈഡറായ വസിലിസ കോമറോവാണ് ലോകത്തിന്റെ കൈയ്യടി മുഴുവന് നേടി ധീരവനിതയെന്ന് തെളിയിച്ചിരിക്കുന്നത്. റഷ്യയില് നിന്നും ബ്രിട്ടനിലേക്ക് ചേക്കേറുകയും അവിടുത്തെ പൗരത്വം പിന്നീട് സ്വീകരിക്കുകയും ചെയ്ത ഈ 27 കാരി ബൊളീവിയയിലൂടെ നടത്തിയ യാത്രയ്ക്കിടയില് ചതുപ്പുനിലത്ത് ടെന്റില് കഴിയുമ്പോഴായിരുന്നു അക്രമത്തിന് ഇരയായത്. കൂട്ട ബലാത്സംഗത്തിനും കവര്‍ച്ചയ്ക്കും ഇരയാക്കിയ ശേഷം തന്നെ ഉപേക്ഷിച്ച് കടന്നു കളഞ്ഞ അജ്ഞാത അക്രമികളെ ഒരു വര്‍ഷത്തോളം ആ രാജ്യത്ത് താമസിച്ച് കണ്ടു പിടിച്ച് നിയമത്തിന് മുന്നില് കൊണ്ടുവരികയായിരുന്നു ഇവര്.\nഹോണ്ടാ ടൊര്‍ണാഡോ 250 ബൈക്കില് ഉലകം ചുറ്റാനിറങ്ങിയ കൊമറോവ 14 മാസം നീണ്ട യാത്രയ്ക്കിടയില് ലാറ്റിനമേരിക്കയില് ചിലിയില് നിന്നും അലാസ്‌കയിലേക്ക് പോകുമ്പോള് കഴിഞ്ഞ ജൂണിലായിരുന്നു ആക്രമിക്കപ്പെട്ടത്. പാറ്റഗോണിയ, അര്‍ജന്റീന എന്നിവിടങ്ങള് വഴി 6,000 മൈലുകളോളം പിന്നിട്ടായിരുന്നു ബൊളീവിയയിലേക്ക് കടന്നത്. അതാതുരാജ്യങ്ങളിലെ ഗതാഗത നിയമങ്ങള് പാലിച്ച് കിട്ടുന്ന ഭക്ഷണം കഴിച്ച് ആള്‍പാര്‍പ്പില്ലാത്ത തീര്‍ത്തും ഒറ്റപ്പെട്ട പ്രദേശത്ത് രാപാര്‍ത്തായിരുന്നു കൊമറോവയുടെ യാത്ര. ഇതിനിടയൊണ് ദുരന്തം തേടിയെത്തിയത്.\nതന്നെ ക്രൂരമായി പീഡിപ്പിച്ച നരാധമന്മാരെ നിയമത്തിന്റെ വഴിയില് ശിക്ഷയിലേക്ക് നയിക്കും വരെ ലാറ്റിനമേരിക്ക വിടാന് ഈ യുവതി കൂട്ടാക്കിയില്ല. സോളോ മോട്ടോര് സൈക്കിള് ടൂറില് കമ്പമുണ്ടായിരുന്ന യുവതിയെ കഴിഞ്ഞ വര്‍ഷം മൂന്നംഗ സംഘം കഴുത്തിലും മാറിലും വയറ്റിലും മാരകായുധങ്ങള് വെച്ച് ഭീഷണി മുഴക്കിയായിരുന്നു കൊള്ളയടിക്കുകയും ബലാത്സംഗം ചെയ്യുകയും ടെന്റില് ഉപേക്ഷിച്ച് മുങ്ങുകയും ചെയ്തത്.\nപിന്നീട്, കഴിഞ്ഞമാസമാണ് 26 കാരന് ജോസ് ഗംഗോറ, 24 കാരന് യെറി യെമാക്കാലേ, 30 കാരന് ഫാബിയോ ബസന് എന്നിവരെ ആക്രമണ ശേഷം ഇര മുഖാമുഖം കണ്ടത്. എല്ലാവര്‍ക്കും കോടതി 42 വര്‍ഷം തടവാണ് ശിക്ഷിച്ചത്. ബൊളീവിയയില് നിയമപോരാട്ടത്തിന് ബ്രിട്ടീഷ് കോണ്‍സുലേറ്റ് സകല സഹായങ്ങളും നല്‍കിയിരുന്നു. അനേകം പ്രതിസന്ധികളെ തരണം ചെയ്തായിരുന്നു കൊമറോവ ഒടുവില് വിജയം നേടിയത്്. ബൊളീവിയ വിടാന് പലരും ഉപദേശിച്ചെങ്കിലും പോരാട്ടം തുടരാനായിരുന്നു തന്റെ തീരുമാനം. ജീവനോടെ രക്ഷപ്പെട്ടത് തന്നെ ഇത്തരം കാര്യം ഇനിയും സംഭവിക്കാതിരിക്കാന് എന്തെങ്കിലും ചെയ്യാന് വേണ്ടിയാണെന്ന് തന്നോട് തന്നെ പറഞ്ഞു കൊണ്ടിരുന്നെന്നും അവര് പറഞ്ഞു.\nസാന് ബോര്‍ജാ കോടതിയില് രണ്ടു ദിവസമാണ് വിചാരണ നടന്നത്. ഇതില് ഗംഗോറയ്ക്ക് കിട്ടിയത് ബലാത്സംഗത്തിന് മാത്രം 25 വര്‍ഷം തടവായിരുന്നു. മോഷണത്തിന് പത്തു വര്‍ഷത്തെ തടവും ലഭിച്ചു. യുവാകാലേയ്ക്ക് ബലാത്സംഗത്തിന് കൂട്ടാളിയായതിന് 10 വര്‍ഷം തടവും മോഷണത്തിന് എട്ടു വര്‍ഷവും കിട്ടി. ബലാത്സംഗത്തിന് സഹായിച്ചതിന് ബസാന് ഏഴര വര്‍ഷം തടവാണ് വിധിച്ചിരിക്കുന്നത്.\nPrevious സംസ്ഥാന അവാര്‍ഡ് നഷ്ടപ്പെട്ടു, പകരം കിട്ടിയത് രാജ്യാന്തര പുരസ്‌കാരം; ജയറാമിന് നന്ദി പറഞ്ഞ് അഭിജിത്ത്\nNext വിശപ്പിന്‍റെ വിളിയുടെ വിളിപ്പാടകലെപ്പോലും ചെല്ലാത്ത നാമെന്തറിയുന്നു.


Renowned Physicist ECG Sudarshan Missed Out on Nobel Despite Several Nominations. It Was the Prize’s Loss– News18 Malayalam\nനൊബേൽ ജയിച്ചു, സുദർശൻ തോറ്റു\nUpdated: May 17, 2018, 7:52 AM IST\nമഹാനായ ആൽബേട്ട് ഐൻസ്റ്റീനെ തിരുത്തയ മലയാളി- അതാണ് എണ്ണക്കൽ ചാണ്ടി ജോർജ് എന്ന സുദർശന്. പ്രകാശത്തേക്കാൾ വേഗത്തിൽ സഞ്ചരിക്കാൻ പ്രപഞ്ചത്തിൽ ഒന്നിനും കഴിയില്ലെന്ന ഐൻസ്റ്റീന്റെ ആപേക്ഷിക സിദ്ധാന്തം തെറ്റാണെന്ന് സുദർശനൻ സ്ഥാപിച്ചു. ടാക്കിയോണുകൾക്ക് പ്രകാശത്തെക്കാൾ വേഗത്തിൽ സഞ്ചരിക്കാൻ കഴിയുമെന്നതാണ് സുദശനന്റെ വിഖ്യാത കണ്ടെത്തൽ. ആറ് തവണ നൊബേൽ പുരസ്ക്കാരത്തിനായി നാമനിർദേശം ചെയ്യപ്പെട്ടെങ്കിലും അദ്ദേഹത്തിന് നൊബേൽ നഷ്ടമാകുകയായിരുന്നില്ല, മറിച്ച് നൊബേലിന്‍റെ നഷ്ടമാണ് സുദർശനെന്ന് പറയാം. ഇഷ്ടമേഖലയായ ക്വാണ്ടം ഒപ്റ്റിക്സിൽ ഉൾപ്പടെ ശ്രദ്ധേയമായ നിരവധി കണ്ടുപിടിത്തങ്ങൾ നടത്തിയ സുദർശനെ അനുസ്മരിച്ച് മലയാളത്തിലെ പ്രശസ്ത ശാസ്ത്രസാഹിത്യകാരൻ ഡോ. എ രാജഗോപാൽ കാമത്ത് NEWS18.COMൽ എഴുതിയ ലേഖനത്തിന്‍റെ മലയാള പരിഭാഷ.\nലോക ശാസ്ത്രജ്ഞൻമാരിൽ ഏറ്റവും പ്രധാനപ്പെട്ടയാളാണ് ഇസിജി സുദർശൻ. ഭൗതികശാസ്ത്രത്തിൽ ഇത്രയധികം കണ്ടുപിടിത്തങ്ങൾ നടത്തിയ മറ്റൊരു മലയാളിയില്ല. ആറു തവണയാണ് പ്രൊഫസർ സുദർശന് നൊബേൽ പുരസ്ക്കാരത്തിന് നാമനിർദ്ദേശം ലഭിച്ചിട്ടുണ്ട്. ടെക്സാസ് സർവ്വകലാശാലയിലെ ഭൗതികശാസ്ത്ര വിഭാഗത്തിലെ ഉന്നതനും അവിടെത്തന്നെ ബന്ധപ്പെട്ട വിഷയത്തിൽ കൂടുതൽ പരീക്ഷണങ്ങൾ നടത്തുകയും ചെയ്തയാളാണ് ഇസിജി സുദർശൻ. വി-എ സിദ്ധാന്തം, സുദർശൻ ഗ്ലോബർ പ്രാതിനിധ്യം, ക്വാണ്ടം സീറോ എഫക്ട് തുടങ്ങിയവയൊക്കെ സുദർശൻ ഭൗതികശാസ്ത്രത്തിന് നൽകിയ സംഭാവനകളാണ്. 2005ൽ കൊച്ചിയിൽ നടന്ന ആൽബർട്ട് ഐൻസ്റ്റീൻ ജന്മശതാബ്ദി വർഷ പരിപാടിയിൽ നൊബേൽ പുരസ്ക്കാരം തിരസ്ക്കരിക്കപ്പെടുന്നതിനെക്കുറിച്ച് വികാരഭരിതനായാണ് അദ്ദേഹം സംസാരിച്ചത്. തന്‍റെ കണ്ടെത്തൽ അടിസ്ഥാനമാക്കി മറ്റ് കണ്ടുപിടിത്തങ്ങൾ നടത്തിയവർക്ക് പുരസ്ക്കാരം നൽകുന്ന നൊബേൽ നിർണയ കമ്മിറ്റിക്കെതിരെ രൂക്ഷമായ വിമർശനം ഉന്നയിച്ചു.\nകോട്ടയം പള്ളത്ത് ഇ ഐ ചാണ്ടിയുടെ രണ്ടാമത്തെ മകനായി 1931 സെപ്റ്റംബർ 16നാണ് ഇ സി ജി സുദർശൻ ജനിച്ചത്. കോട്ടയം സിഎംഎസ് കോളേജിൽ പഠിക്കുന്ന കാലം മുതൽക്കേ സുദർശൻ ഭൗതികശാസ്ത്രത്തിൽ കൂടുതൽ താൽപര്യം കാട്ടി. മദ്രാസ് ക്രിസ്ത്യൻ കോളേജിൽനിന്ന് ഭൗതികശാസ്ത്രത്തിൽ ബിരുദവും മദ്രാസ് സർവ്വകലാശാലയിൽനിന്ന് ബിരുദാനന്തര ബിരുദവും നേടിയ സുദർശൻ റോക്കസ്റ്റർ സർവ്വകലാശാലയിൽനിന്ന് പിഎച്ച്ഡി എടുത്തു.\nതാപത്തെക്കുറിച്ച് നടത്തിയ പരീക്ഷണങ്ങളിലൂടെ സുദർശൻ ഭൗതികശാസ്ത്രത്തിന്‍റെ ആഴങ്ങളിലേക്ക് പോയി. മദ്രാസിലെ ബിരുദ-ബിരുദാനന്തര പഠനങ്ങൾക്ക് ശേഷം ബർമിങ്ഹാമിലെ ഇൻസ്റ്റിറ്റ്യൂട്ട് ഓഫ് ഫണ്ടമെന്‍റൽ റിസർച്ചിൽ ഫിസിക്സിൽ കൂടുതൽ ഗവേഷണങ്ങൾ നടത്തി. റേഡിയോ ആക്ടിവിറ്റിക്ക് കാരണമായ ന്യൂക്ലിയസിനെക്കുറിച്ചും അദ്ദേഹം പഠിച്ചു. റോക്കസ്റ്റർ സർവകലാശാല, സിറാക്കസ് സർവകലാശാല, ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ്, ഇൻസ്റ്റിറ്റ്യൂട്ട് ഓഫ് മാത്തമറ്റിക്കൽ സയൻസ് എന്നിവിടങ്ങളിൽ അദ്ദേഹം ജോലിചെയ്തു. പത്മഭൂഷൺ, സി വി രാമൻ പുരസ്ക്കാരം, ബോസ് മെഡൽ, തേഡ് വേൾഡ് അക്കാദമി ഓഫ് സയൻസ് അവാർഡ്, കേരള സ്റ്റേറ്റ് സയൻസ് ആന്റ് ടെക്നോളജി അവാർഡ് തുടങ്ങിയ ബഹുമതികൾ അദ്ദേഹത്തിന് ലഭിച്ചു. തന്റെ പഠനങ്ങളുമായി ബന്ധപ്പെട്ട് 500 ശാസ്ത്ര പ്രബന്ധങ്ങൾ അദ്ദേഹം പ്രസിദ്ധീകരിച്ചിട്ടുണ്ട്.\nപ്രകാശത്തേക്കാൾ വേഗത്തിൽ സഞ്ചരിക്കാൻ പ്രപഞ്ചത്തിൽ ഒന്നിനും കഴിയില്ലെന്ന ഐൻസ്റ്റീന്റെ ആപേക്ഷിക സിദ്ധാന്തം തിരുത്തിയതോട് കൂടിയാണ് സുദർശൻ കൂടുതൽ ശ്രദ്ധിക്കപ്പെടുന്നത്. പ്രകാശ വേഗത്തെ അധികരിക്കാൻ കഴിയുന്ന കണങ്ങളുടെ നിലനിൽപ് അദ്ദേഹം പ്രവചിച്ചു. ടാക്കിയോണുകൾ എന്നാണ് ഈ കണങ്ങൾക്ക് ശാസ്ത്ര ലോകം നൽകിയ പേര്. ക്വാണ്ടം ഒപ്റ്റിക്സിൽ പ്രകാശത്തെക്കാൾ വേഗമുള്ള ടാക്കിയോൺ കണങ്ങളുടെ സാന്നിധ്യം ആദ്യം പ്രവചിച്ചത് സുദർശൻ ആയിരുന്നു. ആദ്യം സുദർശന്റെ പരീക്ഷണങ്ങൾ വിദഗ്ദ്ധ സമിതി തള്ളി. പിന്നീട് ഈ പരീക്ഷണങ്ങള് സി ഇ ആര് എന്നില് വീണ്ടും നടത്തുകയും സുദര്‍ശന്റെ കണ്ടെത്തലുകളെ ശരിവെക്കുകയും ചെയ്തു. 1957 സെപ്റ്റംബറില് മീസോണുകളും പുതുതായി കണ്ടെത്തിയ കണങ്ങളുമായി ബന്ധപ്പെട്ട് വെനീസിലെ പാദുവയില് പ്രൊഫസര് മാര്‍ഷലിന് ഒരു സമ്മേളനത്തില് പങ്കെടുക്കാനുണ്ടായിരുന്നു. അദ്ദേഹം 'നേച്ചര് ഓഫ് ദ ഫോര് ഫെര്‍മിയോണ് ഇന്ററാക്ഷന്' എന്ന തലക്കെട്ടില് വി - എ ഇന്ററാക്ഷനെ കുറിച്ചുള്ള ഒരു സംയുക്ത പ്രബന്ധം തയ്യാറാക്കാന് ആവശ്യപ്പെട്ടു. നേരത്തെ റോച്ചസ്റ്ററില് അവതരിപ്പിക്കാന് തയ്യാറാക്കിയിരുന്ന ആ പ്രബന്ധം സുദര്‍ശന് അവിടെ അവതരിപ്പിച്ചു.\nആ സെപ്റ്റംബറിൽ സുദർശൻ ഹാർവാർഡിലെ ജൂലിയൻ ഷെഷ്വിങ്ഗറിൽ പോസ്റ്റ് ഡോക്ചർ ഫെലോഷിപ്പിനായി ചേർന്നു. ആശയവിനിമയത്തിലെ കുറവ് മൂലമോ സിദ്ധാന്തത്തെക്കുറിച്ചുള്ള അറിവില്ലാത്തതിനാലോ അദ്ദേഹത്തിന്റെ ടീമിലെ ആരും അതൊന്നും ശ്രദ്ധിച്ചില്ല. എന്നാൽ ഷെൽഡൺ ഗ്ലാഷ്വെ പറഞ്ഞത് പ്രകാരം മുറെ ഗെൽമാനും റിച്ചാർഡ് ഫെയ്മാമാനും ഫിസിക്കൽ റിവ്യൂവിനായി സമർപ്പിച്ച പേപ്പർ ബീറ്റാ ശോഷണത്തിന്റെ വി-എ ഫോമുകളെ കുറിച്ചായിരുന്നു. സുദർശൻ പ്രൊഫസർ മാർഷക്കിനെ ഫോണിൽ വിളിച്ചു. പക്ഷേ, അവരുടെ മുൻഗണന റോച്ചസ്റ്റർ പ്രിന്റ്മെന്റിനാണെന്ന് അദ്ദേഹം പറഞ്ഞു. എന്നാൽ ഈ പഠനം ഒരിക്കലും ആരും കണ്ടിട്ടില്ലെന്നതും ശ്രദ്ധേയമാണ്.\nഒരാൾ ചെയ്യുന്ന പ്രവൃത്തിയെക്കുറിച്ച് ധാരണയില്ലാത്ത മിക്കയാളുകളും അത് സമ്മതിച്ചു തരില്ലെന്നതാണ് സത്യം. സുദർശനന്റെ പേപ്പറും ഗെൽ മാന്റെയും ഫെയ്മാൻമാന്റെയും പേപ്പറും വായിക്കുന്ന ആർക്കും അതിൽ വലിയ വ്യത്യാസമെന്നും തോന്നുകയില്ല. പരീക്ഷണങ്ങൾക്ക് വിരുദ്ധമായിട്ടാണെങ്കിലും, തന്റെ അനിവാര്യമായ കണ്ടെത്തെലുകളെ കുറിച്ച് സുദർശൻ അവർക്ക് വിശകലനം ചെയ്തു നൽകി. ഫെയ്മനും ഗെൽ മാനും സുദർശൻന്റെ പരീക്ഷണങ്ങൾ ഇത്തരത്തിൽ മനസ്സിലാക്കിയെടുത്തു. അതുകൊണ്ട് തന്നെ ഈ കണ്ടെത്തലിൽ ഇസിജി സുദർശനന്റെ മുൻഗണന അവഗണിക്കപ്പെട്ടു. 'ഉറങ്ങുന്ന ഒരാളെ നിങ്ങൾക്ക് ഉണർത്താൻ കഴിയും, എന്നാൽ ഉറക്കം നടിക്കുന്ന ഒരാളെ ഒന്നും ചെയ്യാൻ കഴിയില്ല' എന്നായിരുന്നു അവഗനയെ കുറിച്ച് അദ്ദേഹം പ്രതികരിച്ചത്. ഈ കണ്ടെത്തലിന് ഫെയ്മാ മാനും ഗെൽ മാൻനും നോബൽ സമ്മാനവും ലഭിച്ചു. മാർഷക് ഈ പഠന വിവരങ്ങൾ നേരത്തെ ഒരു ശാസ്ത്രജ്ഞന് നൽകിയിരുന്നു.\nഒപ്റ്റിക് തരംഗ ദൈർഘ്യ മേഖലയിലെ പഠനമായ ക്വാണ്ടം ഒപ്റ്റിക്സിലെ റേഡിയേഷനിലും സുദർശനന്റെ സംഭാവനകനൾ ഉണ്ട്. ആറ്റങ്ങളും ഫോട്ടോണുകളും ചേർന്ന് ഒപ്റ്റിക്കൽ പ്രോബുകൾ, ക്വാണ്ടം മെക്കാനിക്സിന്റെ അടിസ്ഥാനത്തെ കുറിച്ചുള്ള പുതിയ ഉൾക്കാഴ്ചകൾ നൽകുന്നു. ക്വാണ്ടം കമ്പ്യൂട്ടിംഗ് പോലെയുള്ള ഭൗതികമായ പ്രയോഗങ്ങളെ ദൃഢമാക്കുന്നതിന് ഇത് സഹായിച്ചു. ഇതിലേക്ക് 30 ഓളം വിദ്യാർത്ഥികളെ പിഎച്ച്ഡി പഠനത്തിനായി അദ്ദേഹം നയിക്കുകയും ചെയ്തു.\nആൽബർട്ട് ഐൻസ്റ്റീൻ തന്റെ ആപേക്ഷിക സിദ്ധാന്തത്തിൽ പ്രകാശത്തിന്റെ വേഗതയായി കണക്കാക്കി. സുശർശൻ റോച്ചസ്റ്റർ യൂണിവേഴ്സിറ്റിയിലെത്തിയപ്പോൾ, ഒരു കണം പ്രകാശത്തെക്കാൾ വേഗത്തിൽ സഞ്ചരിക്കുമ്പോൾ ഊർജ്ജത്തിനും വേഗതക്കുമുണ്ടാകുന്ന വ്യതിയാനങ്ങളെ കുറിച്ച് പഠിച്ചു. ഊർജ്ജവും ആക്കവും അത്തരം കണങ്ങളുടെ സാങ്കൽപ്പിക സാമഗ്രികളിലേക്ക് കൊണ്ടുവരാൻ കഴിയുമെന്ന് സുദർശൻ മനസ്സിലാക്കി. അത്തരം സൂക്ഷ്മകണത്തിന്റെ "പിന്നോട്ടുള്ള സഞ്ചാരം" വീണ്ടും പ്രതിസന്ധികൾ സൃഷ്ടിച്ചു. എന്നാൽ രണ്ടാമത്തെ കണികകളുടെ ഉർജവിസരണം, ആഗിരണം എന്നിവയുടെ കൈമാറ്റത്തിലൂടെ അതും പരിഹരിക്കപ്പെട്ടു. ഇതേക്കുറിച്ച് ബിരുദ വിദ്യാർത്ഥിയായ വി കെ ദേശപാന്ഡക്കൊപ്പം സുദർശൻ ഒരു കുറിപ്പ് എഴുതി. എന്നാൽ പേപ്പർ പരിശോധിച്ച ഉദ്യോഗസ്ഥർ അത് തിരികെ അയച്ചു. സുദർശനന്റെ വിശദീകരണങ്ങൾ തെറ്റായിരുന്നുവെന്ന് അവരുർ വാദിച്ചു. സുദർശൻ തന്‍റെ കണ്ടെത്തലുകൾ ശരിയാണെന്ന് വീണ്ടും തെളിയിച്ചെങ്കിലും സമയം കഴിഞ്ഞിരുന്നു.\nരണ്ടു വർഷത്തിനു ശേഷം, സുദർശൻ റോച്ചസ്റ്റർ സർവകലാശാലയിൽ ചേർന്നു. പിന്നീട് ആ പ്രബന്ധം വീണ്ടും എഴുതുകയും അമേരിക്കൻ ജേർണൽ ഓഫ് ഫിസിക്സിൽ പ്രസിദ്ധീകരിക്കുകയും ചെയ്തു. അന്ന് വളരെയധികം ശ്രദ്ധേയമായ കണ്ടെത്തലായിട്ടാണ് അത് വിലയിരുത്തപ്പെട്ടത്. എന്നാൽ അദ്ദേഹത്തിന് ടാക്കിയോണുകളെ കണ്ടെത്താനായില്ല. സ്ട്രിംഗ് സിദ്ധാന്തങ്ങളിൽ സ്വാഭാവികമായി ടാക്കിയോണുകൾ ഉണ്ടാകുമെങ്കിലും അവഗണിക്കുകയാണ് പതിവ്. പ്രപഞ്ചത്തിലെ ടാക്കയോണുകളുടെ പങ്ക് ജെ വി നാർലികറും സുദർശനും അന്വേഷിച്ചു. ഒടുക്കം ടാക്കിയോണുകൾ വളരെക്കാലം മുമ്പുതന്നെ അപ്രത്യക്ഷമാകുകയാണെന്ന് അവർ അനുമാനിച്ചു.\nസുദർശനും ഗ്ലാവുബറും ചേർന്ന് എഴുതിയ മറ്റൊരു സിദ്ധാന്തമാണ് റോയ് ഗ്ലേബർന് നൊബേൽ നേടിക്കൊടുത്തത്. എന്നാൽ അപ്പോഴും ഇസിജി സുദർശൻ നിർഭാഗ്യവശാൽ തഴയപ്പെട്ടു. അതിനുശേഷം അദ്ദേഹം നടത്തിയ പ്രസംഗത്തിൽ ലോകം അറിയും വരെ ഇത്തരം ബുദ്ധിപരമായ നേട്ടങ്ങൾ രഹസ്യമായി തന്നെ സൂക്ഷിക്കണമെന്നതാണ് തന്റെ അനുഭവമെന്ന് പറഞ്ഞു. റേഡിയോ കണ്ടെത്തിയതിന്റെ പേരിൽ അറിയപ്പെടുന്ന മാർകോണിയുടെയും ജെ സി ബോസിന്റെയും ഉദാഹരണങ്ങൾ അദ്ദേഹം ചൂണ്ടിക്കാട്ടി. സി വി രാമൻ തന്റെ പഠനം രഹസ്യമായി തുടർന്നുകൊണ്ടുപോയത് കാരണം അദ്ദേഹത്തിന് തന്റെ അവസ്ഥ വന്നില്ലെന്നും പ്രധാന പത്രങ്ങളിൽ പ്രസിദ്ധീകരിച്ചതിനുശേഷമാണ് അദ്ദേഹം കാര്യങ്ങൾ വെളിപ്പെടുത്തിയതെന്നും ഇസിജി സുദർശൻ പറഞ്ഞിട്ടുണ്ട്. തീർച്ചയായും പ്രൊഫസർ ഇസിജി സുദർശൻ ലോകോത്തര ഭൗതികശാസ്ത്രജ്ഞനായിരുന്നു. എന്നാൽ അദ്ദേഹത്തിന് നോബൽ നിഷേധിച്ച നോബൽ സമിതി ശാസ്ത്രസമൂഹത്തെ തന്നെ അപമാനിക്കുന്നതിന് തുല്യമായി.


Rehana Fathima Fathima's ' Body Arts And Politics' video creates controversy | ഇതിൽ അശ്ലീലം കാണുന്നില്ല; പക്ഷേ... രഹ്ന ഫാത്തിമയുടെ വിവാദ വീഡിയോ ചർച്ചയാകുന്നു! - Malayalam Oneindia\njust now ഒരു ടിടി അടിക്കുന്നപോലെ, ഒരു തരത്തിലുള്ള അസ്വസ്ഥതയുമില്ല; കോഴിക്കോട് ആദ്യം വാക്‌സിന് സ്വീകരിച്ച ഡോക്ടര്\n25 min ago കൊവാക്‌സിന് വേണ്ട; ഫലപ്രാപ്‌തിയില് സംശയമെന്ന് ദില്ലിയിലെ ഡോക്ടര്‍മാര്\n29 min ago സ്വന്തം പാര്‍ട്ടി രൂപീകരിക്കും; പിന്തുണ യുഡിഎഫിന്, 10 ലക്ഷം അംഗങ്ങള്!! സമദൂരം വിട്ട് വ്യാപാരികള്\nഇതിൽ അശ്ലീലം കാണുന്നില്ല; പക്ഷേ... രഹ്ന ഫാത്തിമയുടെ വിവാദ വീഡിയോ ചർച്ചയാകുന്നു!\nUpdated: Wed, Jun 24, 2020, 12:19 [IST]\nതിരുവല്ല: കുട്ടികള്‍ക്ക് ചിത്രം വരയ്ക്കാനായി തന്റെ നഗ്ന ശരീരം നല്‍കുകയും അതിന്റെ വീഡിയോ സോഷ്യല് മീഡിയയില് പോസ്റ്റ് ചെയ്യുകയും ചെയ്ത സംഭവത്തില് മോഡലും ആക്ടിവിസ്റ്റുമായ രഹ്ന ഫാത്തിമയ്ക്ക് എതിരെ പോലീസ് കേസെടുത്തിരിക്കുകയാണ്. ബോഡി ആര്‍ട്‌സ് ആന്‍ഡ് പൊളിറ്റിക്‌സ് എന്ന തലക്കെട്ടോട് കൂടിയാണ് രഹ്ന വീഡിയോ പങ്കുവെച്ചത്.\nരഹ്നയെ അനുകൂലിച്ചും എതിര്‍ത്തും നിരവദി വാദങ്ങളാണ് ഇതുമായി ബന്ധപ്പെട്ട് സോഷ്യല് മീഡിയയില് ഉയരുന്നത്. പ്രായപൂര്‍ത്തിയാകാത്ത കുട്ടികള്‍ക്ക് മുന്നില് നഗ്നശരീരം തുറന്ന് കാട്ടുന്നതിനെ വിമര്‍ശിച്ച് മനശാസ്ത്രജ്ഞര് അടക്കം രംഗത്ത് വന്നിട്ടുണ്ട്. വിശദാംശങ്ങള് ഇങ്ങനെ..\nസമൂഹത്തില് സ്ത്രീയുടെ ശരീരത്തെ കുറിച്ച് നിലനില്‍ക്കുന്ന മിഥ്യാധാരണകള്‍ക്കും കപടസദാചാര ബോധങ്ങള്‍ക്കും എതിരെയുളള നിലപാടാണ് കുട്ടികള്‍ക്ക് വരയ്ക്കാന് സ്വന്തം നഗ്ന ശരീരം നല്‍കുന്നതിലൂടെ ഉദ്ദേശിക്കുന്നത് എന്നാണ് രഹ്ന ഫാത്തിമ വ്യക്തമാക്കുന്നത്. വസ്ത്രങ്ങള്‍ക്കുളളില് മാത്രമായി സ്ത്രീ സുരക്ഷിതയല്ലെന്നും രഹ്ന പറയുന്നു.\nമാറ്റം വീട്ടിൽ നിന്ന് തുടങ്ങണം\nസ്ത്രീ ശരീരത്തേയും ലൈംഗികതയേയും കുറിച്ച് തുറന്ന് സംസാരിക്കുകയും തുറന്ന് കാട്ടുകയും വേണം. അത് വീട്ടില് നിന്ന് തന്നെ തുടങ്ങണമെന്നും എങ്കില് മാത്രമേ സമൂഹത്തില് മാറ്റമുണ്ടാക്കാന് സാധിക്കൂ രഹ്ന ഫാത്തിമ പറയുന്നു. സ്വന്തം അമ്മയുടെ നഗ്നശരീരം കണ്ട് വളര്‍ന്ന ഒരു കുട്ടിക്കും സ്ത്രീ ശരീരത്തെ അപമാനി്ക്കാന് സാധിക്കില്ലെന്നും രഹ്ന വ്യക്തമാക്കുന്നു.\nജാമ്യമില്ലാ വകുപ്പ് പ്രകാരം കേസ്\nഒബിസി മോര്‍ച്ച സംസ്ഥാന ജനറല് സെക്രട്ടറിയും അഭിഭാഷകനുമായ അരുണ് പ്രകാശ് നല്‍കിയ പരാതിയെ തുടര്‍ന്നാണ് രഹ്നയ്‌ക്കെതിരെ ജാമ്യമില്ലാ വകുപ്പുകള് ചുമത്തി തിരുവല്ല പോലീസ് കേസെടുത്തിരിക്കുന്നത്. ഐടി നിയമത്തിലെ സെക്ഷന് 67 (ലൈംഗികത നിറഞ്ഞ ദൃശ്യമോ എഴുത്തോ ഇലക്ട്രോണിക് മാധ്യമം വഴി കൈമാറുക), ജുവനൈല് ജസ്റ്റിസ് നിയമത്തിലെ സെക്ഷന് 75( കുട്ടികള്‍ക്കെതിരായുളള ക്രൂരത) എന്നീ വകുപ്പുകള് പ്രകാരമാണ് കേസ്.\nബോഡി ആർട്സ് ആൻഡ് പൊളിറ്റിക്സ്\nരഹ്ന പങ്കുവെച്ച വീഡിയോ സോഷ്യൽ മീഡിയയിൽ വലിയ ചർച്ചയാവുകയാണ്. മനോരോഗ വിദഗ്ധനായ ഡോക്ടർ സിജെ ജോൺ അദ്ദേഹത്തിന്റെ ഫേസ്ബുക്ക് പേജിൽ പങ്കുവെച്ച കുറിപ്പ് വായിക്കാം: '' അമ്മയുടെ അർദ്ധ നഗ്‌ന മേനിയിൽ സ്വന്തം കുട്ടികളെ കൊണ്ട് ചിത്ര കല നടത്തിയാൽ അവർ സ്ത്രീ ശരീരത്തോട് ആദരവുള്ളവരായിരിക്കുമെന്നും , കപട ലൈംഗീക സങ്കൽപ്പങ്ങളുടെ പിടിയിൽ പെടാതിരിക്കുമെന്ന ആശയമാണ് ഒരു വനിത ബോഡി ആർട്സ് ആൻഡ് പൊളിറ്റിക്സ് എന്ന ലേബലിൽ മുന്നോട്ടു വയ്ക്കുന്നത്.\nകപട വിപ്ലവത്തിന്റെ കാഹളം\nആ ഗവേഷണത്തിലെ പരീക്ഷണ വസ്തുക്കളായി അവരുടെ കുട്ടികളെ ഉപയോഗിച്ച് ചിത്രം വരപ്പിക്കുന്ന ഒരു യൂട്യൂബ് വിഡിയോയും ഇട്ടിട്ടുണ്ട്. ആ ധീരത കൊണ്ട് ഈ വാദഗതി ശരിയെന്ന് പറയാൻ പറ്റില്ലല്ലോ? ഈ കുട്ടികൾ വളർന്ന് വരുമ്പോഴല്ലേ ഈ പരീക്ഷണത്തിന് ഫലമുണ്ടായിയെന്ന് പറയാൻ പറ്റുകയുള്ളൂ. അതിനു മുമ്പുള്ള അവകാശ വാദങ്ങൾ ഒരു കപട വിപ്ലവത്തിന്റെ കാഹളം മാത്രമാകില്ലേ? ഈ പരീക്ഷണത്തിന്റെ പാർശ്വ ഫലവും വിപരീത ഫലവും കൂടി ഗവേഷക പരിഗണിക്കണ്ടേ?\nപ്രാപ്തി ഈ പ്രായത്തിൽ അവർക്കുണ്ടോ?\nഗവേഷക പറയുന്നത് പോലെയുള്ള ഒരു കപട ധാർമികതയുടെയും ലൈംഗീകതയുടെയും സംസ്കാരവുമായി ഇടപഴകി ജീവിക്കാൻ പോകുന്ന ഈ കുട്ടികൾ ഈ അനുഭവത്തെ എങ്ങനെയാവും ഭാവിയിൽ ഉൾക്കൊള്ളുകയെന്ന് പ്രവചിക്കാൻ പറ്റുമോ? ഈ കുട്ടികളുടെ സ്‌കൂളിലെ മറ്റു കുട്ടികളുടെയും അധ്യാപകരുടെയും പ്രതികരണങ്ങളെ കൈകാര്യം ചെയ്യുവാനുള്ള പ്രാപ്തി ഈ പ്രായത്തിൽ അവർക്കുണ്ടോ?\nആശയത്തോട് പൂർണ്ണ യോജിപ്പ്\nആ കാറ്റിൽ പെട്ട് അവർ ഒരു ലൈംഗീക അരാജകത്വത്തിന്റെ വഴിയിൽ പോകാമെന്ന അപകടവും ഇല്ലേ? കുട്ടികളുടെ വ്യക്തിത്വവും ലൈംഗീകതയുമൊക്കെ രൂപപ്പെട്ട് വരുന്ന ക്യാൻവാസ് ഇതിലും വലുതല്ലേ? സ്ത്രീയോടുള്ള ആദരവ് വളർത്താനുള്ള പാഠങ്ങൾ വീട്ടിൽ തുടങ്ങണമെന്ന ആശയത്തോട് പൂർണ്ണ യോജിപ്പ്. പക്ഷെ അതിൽ ഇങ്ങനെയൊരു പാഠത്തിനുള്ള പ്രസക്തി എന്താണെന്ന് വ്യക്തമല്ല.\nഅമ്മയും കുട്ടികളും ഉൾപ്പെടുന്ന കലാപരമായ ഈ അന്യോന്യത്തിൽ അശ്ലീലം കാണുന്നില്ല. അത് ഒരു സ്വകാര്യ ഗവേഷണമായി ഒതുക്കാമായിരുന്നു. അത് ക്യാമറയിൽ പകർത്തി പൊതു സമൂഹത്തിന്റെ മുമ്പിലേക്ക് ഇപ്പോഴേ എറിഞ്ഞു കൊടുക്കണമായിരുന്നോ? ചെയ്യുന്നത് എന്തെന്നും എന്തിന് വേണ്ടിയെന്നും കൃത്യമായി അറിയാത്ത പ്രായത്തിൽ മുതിർന്ന ഒരാളുടെ ആദർശ പ്രഖ്യാപനത്തിനുള്ള ഉപകരണമായി കുട്ടികളെ മാറ്റുന്നതിൽ ഒരു അബ്യുസ് നിഴലിക്കുന്നില്ലേ?\nആക്ടിവിസം ചമഞ്ഞു കല്ലെറിയും മുൻപേ\nകുട്ടികൾ വളർന്ന് കൗമാരത്തിലും യുവത്വത്തിലുമൊക്കെ എത്തുമ്പോഴല്ലേ അവർ സ്ത്രീകളോട് എങ്ങനെ പെരുമാറുമെന്ന് അറിയാനാകൂ. ഈ വിപ്ലവത്തെ ചാരു കസേരയിൽ ഇരുന്നു അനുകൂലിക്കുന്നവർ സ്വന്തം വീട്ടിൽ ഈ പരീക്ഷണം നടത്തുമോ ആവോ? ആക്ടിവിസം ചമഞ്ഞു കല്ലെറിയും മുൻപേ അത് കൂടി ആലോചിക്കുക. ആ കുട്ടികളെ ഓർത്തു വീഡിയോ ഇടുന്നില്ല ''.\nഗുണയിലെ ബിജെപി എംഎൽഎയുടെ വോട്ട് കോൺഗ്രസിന്! അന്തംവിട്ട് ബിജെപി, നടപടിയില്ല, പേടി കമൽനാഥിനെ!\nഅലോഷി കമ്മ്യൂണിസ്റ്റാണോ, ഇനി നിങ്ങളുടെ സിനിമ കാണില്ല; ആരോഗ്യമന്ത്രിയുടെ ചിത്രം മുഖചിത്രമാക്കി ഫഹദ്\nfacebook ഫേസ്ബുക്ക് video വീഡിയോ കേസ് case\nRehana Fathima Fathima's ' Body Arts And Politics' video creates controversy


Beat The Heat With Tata CLiQ: Buy New ACs Starting From Rs. 990 Per Month | ഒരു എസി സ്വന്തമാക്കാന് നിങ്ങള്‍ക്കും ആഗ്രഹമില്ലേ:ഇതാ കിടിലന് ഓഫറുമായി ടാറ്റാ ക്ലിക്ക്,മാസം 990 രുപ - Malayalam Oneindia\n36 min ago ഉദുമയില് ഇടത് സേഫല്ല, 12000 പുതിയ വോട്ടില് കണ്ണുവെച്ച് കോണ്‍ഗ്രസ്, എങ്ങോട്ടും മറിയാം, 4000 ഉറപ്പ്\nUpdated: Sat, Mar 27, 2021, 10:03 [IST]\nചുട്ടുപൊള്ളുന്ന ഈ വേനലിൽ ഒരു എയര് കണ്ടീഷ്ണര് ( എസി) വാങ്ങണമെന്ന് ആഗ്രഹമില്ലാത്തവരായി ആരാണ് ഉണ്ടാകുക. എന്നാൽ പലർക്കും വെല്ലുവിളിയാകുന്നത് എസിയുടെ ഭാരിച്ച ചെലവാകും. എങ്കിലിതാ നിങ്ങള്‍ക്കായി ടാറ്റാ ക്ലിക്ക് അവതരിപ്പിക്കുന്നു ഒരു കിടിലന് ഓഫര്. മാസം വെറും 990 രൂപ അടച്ച് നിങ്ങൾക്ക് ഒരു എസി സ്വന്തമാക്കാം. മാത്രവുമല്ല 55 % വരെ ഡിസ്കൗണ്ടും ടാറ്റാ ക്ലിക്ക് നിങ്ങള്‍ക്കായി ഒരുക്കിയിട്ടുണ്ട്. പഴയ എസി മാറ്റി പുതിയത് സ്വന്തമാക്കുന്നതിനും നിരവധി ഓഫറുകള് ടാറ്റാ ക്ലിക്ക് മുന്നോട്ട് വെയ്ക്കുന്നുണ്ട്.\nഎല്ലാ പ്രമുഖ ബ്രാന്‍ഡുകളുടേയും ഏറ്റവും മികച്ചതും നൂതനവുമായ എസികളുടെ വിപുലമായ ശേഖരമാണ് ടാറ്റാ ക്ലിക്ക് ഒരുക്കുന്നത്. ടാറ്റാ ക്ലിക്ക് വഴിയാണ് നിങ്ങൾ എസി തിരയുന്നതെങ്കിൽ മറ്റൊരിടത്തേക്ക് നിങ്ങള്‍ക്ക് പോവേണ്ടി വരില്ലെന്ന കാര്യം ഉറപ്പ്. ഉപയോക്താക്കളുടെ താല്‍പര്യത്തിനോട് അത്രയും ചേര്‍ന്ന് നില്‍ക്കുന്ന ഉല്‍പ്പന്നങ്ങലുടെ ശേഖരമാണ് ടാറ്റ് ക്ലിക്ക് ഒരുക്കിയിരിക്കുന്നത്. ഇതോടൊപ്പം ആകര്‍ഷണീയമായ ഓഫറുകളും.\nമറ്റ് ഓൺലൈൻ റീട്ടെയിലർമാരുമായി ടാറ്റാ ക്ലിക്കിനെ താരതമ്യപ്പെടുത്തുമ്പോൾ അനുയോജ്യമായ വിലയിൽ ഏറ്റവും മികച്ച ഉൽപ്പന്നങ്ങൾ നിങ്ങൾക്ക് ഇവിടെ കണ്ടെത്താന് സാധിക്കും. കൂടാതെ, ബ്രാന്‍ഡഡ് ഉൽപ്പന്നങ്ങൾ മാത്രം വിൽക്കുന്നതിലൂടെ ഇതിനോടകം തന്നെ ഉപയോക്താക്കളുടെ മികച്ച അഭിപ്രായം നേടാനും ടാറ്റാ ക്ലിക്കിന് സാധിച്ചിട്ടുണ്ട്. എസികളുടെ വില്‍പ്പനയിലും ഊ ഉറപ്പ് ടാറ്റാ ക്ലിക്ക് നിങ്ങള്‍ക്കായി നല്‍കുന്നു. കൂടാതെ മറ്റ് മികച്ച ഉല്‍പ്പന്നങ്ങളും ഈ പ്ലാറ്റ് ഫോം വഴി നിങ്ങൾക്ക് സ്വന്തമാക്കാൻ സാധിക്കും.\nനിങ്ങളുടെ ആവശ്യങ്ങള്‍ക്ക് അനുയോജ്യമായ മികച്ച ഒരു എസി വാങ്ങാന് ടാറ്റാ ക്ലിക്ക് നിങ്ങളെ സഹായിക്കുന്നു\nബജറ്റിന്‍റെ അടിസ്ഥാനത്തില് മാത്രമാണ് ഒരു എസി തിരഞ്ഞെടുക്കുന്നതെങ്കില് അത് തികച്ചും തെറ്റായ ഒരു കാര്യമായിരിക്കും. ഇതിലൂടെ മാസങ്ങള്‍ക്കുള്ളില് തന്നെ നിങ്ങൾക്ക് നിങ്ങളുടെ തീരുമാനം മാറ്റേണ്ടി വരും. പലപ്പോഴും ആളുകള് തങ്ങളുടെ യഥാര്‍ത്ഥ ആവശ്യം മനസ്സിലാക്കാതെയാണ് എസികൾ വാങ്ങുന്നത്. ഇത് വൈദ്യുതി ബില്ല് വര്‍ധിക്കുന്നത് ഉള്‍പ്പടേയുള്ള കാര്യങ്ങള്‍ക്ക് കാരണമാവുകയും ചെയ്യുന്നു.\nഉദാഹരണത്തിന്, നിങ്ങള്‍ക്ക് യഥാര്‍ത്ഥത്തില് ആവശ്യമുള്ളതിനേക്കാള് കുറഞ്ഞ പ്രവര്‍ത്തന ശേഷിയുള്ള ഒരു എസി തിരഞ്ഞെടുക്കുകയാണെങ്കില് നിങ്ങള്‍ക്ക് പ്രതീക്ഷിച്ച ഫലം കിട്ടില്ല.നിങ്ങൾ ലോവർ സ്റ്റാർ റേറ്റിംഗോ ഇൻവെർട്ടർ ഇല്ലാത്ത ഒരു മോഡലോ വാങ്ങുകയാണെങ്കിൽ അവ നിങ്ങളുടെ വൈദ്യുതി നിരക്കിനെ കുത്തനെ ഉയര്‍ത്തും. അതിനാൽ, ഒരു എസി വാങ്ങാന് തീരുമാനിക്കുമ്പോള് അതേ കുറിച്ച് ശരിയായ ധാരണ ഉണ്ടായിരിക്കേണ്ടത് അത്യാവശ്യമായ കാര്യമാണ്. മികച്ച വാറന്റി കാലയളവ്, ഇൻവെർട്ടർ കംപ്രസ്സറുകൾ, ഉയർന്ന പ്രവര്‍ത്തന മികവ്, സ്മാർട്ട് സവിശേഷതകൾ എന്നിവയെല്ലാം പരിഗണിക്കപ്പെടേണ്ട കാര്യങ്ങളാണ്.\nരാജ്യത്തെ കൊവിഡ് ഭീഷണി ഇനിയും അടങ്ങാത്ത സാഹചര്യത്തില് കടകളിലേക്ക് നേരിട്ട് പോവുന്നത് അപകട സാധ്യത വര്‍ധിപ്പിക്കുന്നു. ഈ സാഹചര്യത്തില് ടാറ്റാ ക്ലിക്കിലൂടെ നിങ്ങളുടെ ആവശ്യങ്ങള്‍ക്ക് ഉചിതമായ എസി സുരക്ഷിതമായ മാര്‍ഗത്തിലൂടെ വാങ്ങിക്കാന് കഴിയും. ഒപ്പം മികച്ച ഓഫറുകളും കൂടിയാവുമ്പോള് നിങ്ങള്‍ക്ക് അത് കൂടുതല് നേട്ടങ്ങള് സമ്മാനിക്കുന്നു. മികച്ച റേറ്റിംഗും സ്മാര്‍ട്ട് സവിശേഷതകളും അടങ്ങിയ വിവിധ ബ്രാന്‍ഡഡ് ഉത്പന്നങ്ങളുടെ വിപുലമായ ശേഖരമാണ് ടാറ്റാ ക്ലിക്ക് ഉപയോക്താക്കള്‍ക്കായി ഒരുക്കിയിരിക്കുന്നത്.\nടാറ്റാ ക്ലിക്ക് തിരഞ്ഞെടുത്താല് നിങ്ങള്‍ക്കുള്ള നേട്ടം എന്തൊക്കെയാണ്\nപ്രമുഖ ബ്രാന്‍ഡുകളുടെ എസികള് ആകര്‍ഷണീയമായ വിലയില് ലഭ്യമാവുന്ന ഒരു മികച്ച ഓണ്‍ലൈന് പ്ലാറ്റ് ഫോമാണ് ടാറ്റാ ക്ലിക്ക് . മുൻനിര ബ്രാൻഡുകളായ വോൾട്ടാസ്, എൽജി, വേൾപൂൾ, ഡെയ്കിൻ, ഹിറ്റാച്ചി, കൂടാതെ മറ്റ് പല പ്രമുഖ ബ്രാന്‍ഡുകളുടേയും എസി ടാറ്റാ ക്ലിക്കില് ലഭ്യമാണ്. കൂടാതെ ടാറ്റാ എഐജിയുടെ പിന്തുണയുള്ള പ്രത്യേക വാറണ്ടിയായ ക്ലിക്ക് ഇന്‍ഷൂറന്‍സും നിങ്ങള്‍ക്ക് ഇവിടെ മാത്രമായി ലഭിക്കുന്ന ഓഫറാണ്.\nഅടുത്ത ഏറ്റവും പ്രധാനപ്പെട്ട ഒരു ഓഫറാണ് പ്രതിമാസം 990 രൂപ തവണ നിരക്കില് ഒരു എസി സ്വന്തമാക്കാം എന്നുള്ളത്. 24 മാസം വരെ അടവുകളുള്ള നോ കോസ്റ്റ് ഇഎംഐ പ്ലാനുകള് തിരഞ്ഞെടുക്കാന് സാധിക്കും. 55 ശതമാനം ഡിസ്കൗണ്ടില് ടാറ്റാ ക്ലിക്ക് വഴി എസികള് വാങ്ങാന് കഴിയും എന്നുള്ളതാണ് ഏറ്റവും പ്രത്യേകതയുള്ള മറ്റൊരു സവിശേഷത. കൂടാതെ തിരഞ്ഞെടുക്കപ്പെടുന്ന ബ്രാന്‍ഡുകളുടെ എസികള്‍ക്ക് സൗജ്യന ഇൻസ്റ്റാളേഷനും ലഭ്യമാണ്. എസി കൂടാതെ മറ്റ് പ്രമുഖ ബ്രാന്‍ഡുകളുടെ ഉല്‍പന്നങ്ങളും ടാറ്റാ ക്ലിക്കിലൂടെ നിങ്ങള്‍ക്ക് സ്വന്തമാക്കാന് കഴിയും. അപ്പോള് ഈ വേനല്‍കാലത്ത് ഒരു എസി വാങ്ങാന് നിങ്ങള്‍ക്ക് ഇതിലും മികച്ച ഒരു ഓഫര് മറ്റെവിടെയാണ് ലഭിക്കുക. സമയം നഷ്ടപ്പെടാതെ വേഗം ടാറ്റാ ക്ലിക്ക് വഴി ആഗ്രഹിച്ച എസി ഏറ്റവും മികച്ച വിലയില് സ്വന്തമാക്കു, കുടുംബത്തോടൊപ്പം സന്തോഷം പങ്കിടു.


ഹംസ ആലുങ്ങൽ എഴുതിയ നോവൽ.. ‘ചുവപ്പുപുതച്ച ചരിത്രം’ (ആസ്വാദനക്കുറിപ്പ്) | Malayali Manasu\nHome Literature ഹംസ ആലുങ്ങൽ എഴുതിയ നോവൽ.. 'ചുവപ്പുപുതച്ച ചരിത്രം' (ആസ്വാദനക്കുറിപ്പ്)\nഹംസ ആലുങ്ങൽ എഴുതിയ നോവൽ.. ‘ചുവപ്പുപുതച്ച ചരിത്രം’ (ആസ്വാദനക്കുറിപ്പ്)\nതായ്യാറാക്കിയത്: മിനി സജി\nചരിത്രത്തിൻ്റെ നിറം ചുവപ്പാണ് ഹംസ ആലുങ്ങൽ എഴുതിയ മലബാർ മഹാസമരത്തിനു മുമ്പുള്ള മലബാർ ജീവിതം പറയുന്ന നോവൽ .\nചരിത്ര സംഭവത്തിന് നൂറ് വയസ്സു തികയുമ്പോഴും മുറിപ്പാടുകളിൽ നിന്നും ചോരയിറ്റുവീഴുകയും ,തീയും പുകയും ഉയരുകയും ചെയ്യുന്നതുകാണാം. പതിനായിരങ്ങൾ മരിച്ചുവീണ ,ചരിത്രം അടയാളപ്പെടുത്തിയ യുദ്ധഭൂമിയെ ഒരിക്കൽക്കൂടി ഓർമ്മപ്പെടുത്തുകയാണ് *ചരിത്രത്തിൻ്റെ നിറം ചുവപ്പാണ് *എന്ന നോവലിലൂടെ.\nമലബാര് മഹാസമരത്തിന് നൂറ് വയസ്; പോരാട്ടവീര്യങ്ങളുടെ\nഒരു നോവല് കൂടി വായനക്ക്.\nപുനർജ്ജനിക്കുന്നത് 1840 മുതല് 1921 വരേയുള്ള\nചരിത്രസത്യങ്ങളുടെ ചോരവീണ അധ്യായങ്ങള്\nമലപ്പുറം: മലബാര് മഹാസമരത്തിന് നൂറുവയസുതികയുമ്പോള് 1840 മുതല് 1921 വരേയുള്ള പോരാട്ട ജീവിതങ്ങളെ അടയാളപ്പെടുത്തുന്ന ഒരു നോവല് കൂടി വായനക്ക്. പത്രപ്രവര്‍ത്തകനായ› ഹംസ ആലുങ്ങലാണ് അഞ്ചുവര്‍ഷത്തെ ഗവേഷണത്തിനൊടുവില് മുന്നൂറില്‍പ്പരം പേജുകളുള്ള നോവല് എഴുതിയിരിക്കുന്നത്. ചുവന്നമേഘങ്ങള്, ചരിത്രത്തിന്റെ നിറം ചുവപ്പാണ്, വിലാപ സന്ധ്യകള്, കിലാപത്തുകാലം, എന്നിങ്ങനെ നാലു ഭാഗങ്ങളാണ് നോവലിനുള്ളത്.\nമലബാര് കലാപകാലത്ത് ബ്രിട്ടിഷ് പോലീസിലെ ഉദ്യോഗസ്ഥനായിരുന്ന സാര്‍ജന്റ് എ.എച്ച് ആന്‍ഡ്രൂസിന്റെ ഭാര്യയുടേതടക്കമുള്ള നാല് ഡയറിക്കുറിപ്പുകളിലൂടെയാണ് നോവല് വികസിക്കുന്നത്. 1840 കളില് മലബാറില് ജീവിച്ചിരുന്ന ബ്രിട്ടീഷ് ഉദ്യോഗസ്ഥരും കുടുംബങ്ങളും ആ കാലഘട്ടത്തിലെ കര്‍ഷകരും നേതാക്കളും ജന്മികളും നോവലില്\nഇതുവരേ പുറത്തുവന്നിട്ടില്ലാത്ത ഡയറിക്കുറിപ്പുകള് അറിയപ്പെടാത്ത കാലത്തിന്റെ ചോരച്ചുവപ്പാണ് തുറക്കുന്നത്. ബ്രിട്ടിഷ് ഉദ്യോഗസ്ഥരുടെ സ്വകാര്യമായ കത്തിടപാടുകളിലും കുറിപ്പുകളിലും സംഭാഷണങ്ങളിലും നിക്ഷ്പക്ഷമായി ആ കാലഘട്ടത്തെ വിലയിരുത്തുന്നു. ഒട്ടേറെ ഞെട്ടിക്കുന്ന വിവരങ്ങളും ഇതിലൂടെ ഇതള് വിരിയുന്നു.\nപതിനായിരക്കണക്കിനു മനുഷ്യരെ മരണത്തിലേക്കു ചവിട്ടിത്താഴ്ത്തിയ മലബാര് കലാപത്തിന് 2021 ആഗസ്റ്റിലാണ് നൂറ് വര്‍ഷം പൂര്‍ത്തിയാകുന്നത്. ഒന്നാം സ്വാതന്ത്ര്യസമരകാലത്തിനും മുമ്പുള്ള മലബാറിലെ കാര്‍ഷിക കലാപങ്ങള്, ഗറില്ലാ യുദ്ധങ്ങള്, കൊളോണിയല് ഭരണകൂട ഭീകരതകള്, കനല്‍വഴിയിലെ പോരാട്ടവീര്യങ്ങള്, ചേരൂര് കലാപം, തൃക്കാളൂര് ലഹള, മുട്ടിച്ചിറ യുദ്ധം, മഞ്ചേരി, മണ്ണാര്‍ക്കാട് പള്ളിക്കുറുപ്പ് യുദ്ധങ്ങള്, ഉമര് ഖാസി, മമ്പുറം തങ്ങൾമാരുടെ ആത്മീയ നേതൃത്വം, നാടുകടത്തല്, ജില്ലാകലക്ടര് എച്ച്.വി കനോലി വധം, ആന്തമാന്, ബെല്ലാരി ജയില് ജീവിതങ്ങള് ഇവയെല്ലാം നോവലില് ഇരമ്പിമറിയുന്നു. 1840കളില് തുടങ്ങി 1921ലെ വാഗണ് കൂട്ടക്കുരുതിയിലവസാനിക്കുന്ന നോവലിന് അന്‍പത് അധ്യായങ്ങളുണ്ട്.\nഒരുഭാഗത്ത് പൂര്‍ണമായും വാഗണ്‍കൂട്ടക്കുരുതിയില് മരിച്ചവരും ജീവിതത്തിലേക്കു തിരിച്ചുവന്നവരും തന്നെയാണ് പ്രധാന കഥാപാത്രങ്ങള്. ഈ ദുരന്തത്തിനുത്തരവാദിയായ പോലീസ് ഉദ്യോഗസ്ഥന് സാര്‍ജന്റ് ആന്‍ഡ്രൂസിന്റെ ഭാര്യ ആ കൂട്ടക്കുരുതിയുടെ ഉള്ളറ രഹസ്യങ്ങള് തുറന്നെഴുതുന്നുണ്ട്. ചരിത്രവും ഭാവനയും സമ്മേളിക്കുന്ന നോവലില് പ്രണയവും പ്രതികാരവും കാത്തിരിപ്പും എല്ലാം പറയുന്നു.\nനോവലിന്റെ നാലു ഭാഗവും എഴുതിത്തീര്‍ത്തതായും വൈകാതെ തുടര് നോവലായി പ്രസിദ്ധീകരിച്ച ശേഷം പുസ്തകമാക്കുമെന്നും എഴുത്തുകാരന് ഹംസ ആലുങ്ങല് പറഞ്ഞു. മലബാര് കലാപത്തെക്കുറിച്ച് ഒട്ടേറെ സാഹിത്യരചനകള് പുറത്തുവന്നിട്ടുണ്ടെങ്കിലും ഒന്നാം സ്വാതന്ത്ര്യസമരകാലഘട്ടത്തിലെ മലബാര് ജീവിതം പ്രമേയമാകുന്ന നോവല് ആദ്യമാണെന്നും അദ്ദേഹം കൂട്ടിച്ചേര്‍ത്തു.\nജന്മിത്വത്തിനും കൊളോണിയല് ഭരണകൂട കാടത്തത്തിനുമെതിരേ ചോരകൊണ്ടെഴുതിയ ആത്മത്യാഗമായിരുന്നു മലബാര് മാപ്പിളമാര്‍ക്ക് മലബാര് സമരം. അതിനിടയില് പൊരുതി വീണവര് പതിനായിരങ്ങള്. നാടുകടത്തപ്പെട്ടവര്‍ക്കു കയ്യും കണക്കുമില്ല, അറുപതിനായിരത്തിലധികം മനുഷ്യരെ അറസ്റ്റ് ചെയ്ത് ശിക്ഷിച്ചു. നൂറുകണക്കിനുപേരെ തൂക്കിലേറ്റി, അംഗവൈകല്യം സംഭവിച്ചവര്, അനാഥര്, മനോരോഗത്തിന്റെ പിടിയിലമര്‍ന്നവര്, കാണാതായവരെ കാത്തിരിക്കുന്നവര്, തിരിച്ചുവരാത്തവര്‍ക്കുവേണ്ടി അന്വേഷണങ്ങളിലേര്‍പ്പെട്ടവര്. ദുരൂഹമായ ആ ദുരന്തങ്ങളും നോവലില് ഇതള് വിരിയുന്നുണ്ട്.\nമലപ്പുറം ജില്ലയിലെ കാളികാവ് അഞ്ചച്ചവടി സ്വദേശിയായ ഹംസ ആലുങ്ങല് നേരത്തെ അന്‍പതുകളിലെ കിഴക്കന് ഏറനാട്ടിലെ കമ്മ്യൂണിസ്റ്റ് ജീവിതം പറഞ്ഞ ഇങ്ക്വിലാബ് എന്ന നോവല് രചിച്ചിട്ടുണ്ട്. ഈ നോവലിപ്പോള് അഞ്ചാം പതിപ്പിലെത്തി. സഖാവ് കുഞ്ഞാലിയുടെ ജീവചരിത്രമുള്‍പ്പെടെ 15 ലേറെ പുസ്തകങ്ങള് രചിച്ച അദ്ദേഹത്തിന് പത്രപ്രവര്‍ത്തനമേഖലയില് സംസ്ഥാന ദേശീയമാധ്യമ പുരസ്‌കാരങ്ങളടക്കം 18ലേറെ ബഹുമതികളും ലഭിച്ചിട്ടുണ്ട്.\nPrevious articleകുന്ധലിനിശക്തി (ശ്രീജ മനോജ് അമ്പലപ്പുഴ)\nNext article‘ഗുഡ്നൈറ്റ്! മീറ്റ് എഗൈൻ! (സംഭവകഥ)


ഗൂഢാലോചന അന്വേഷിക്കണമെന്നു ഗണേഷ്കുമാര് : Deepika.com Kerala News\nതിരുവനന്തപുരം: തനിക്കെതിരേയുള്ള ഗൂഢാലോചനയെക്കുറിച്ച് ഏറ്റവും നല്ല ഏജന്‍സിയെക്കൊണ്ട് അന്വേഷണം നടത്തിച്ചു സത്യം പുറത്തുകൊണ്ടുവരണമെന്നു മന്ത്രി കെ.ബി. ഗണേഷ്കുമാര് ഇന്നലെ വൈകുന്നേരം പത്രസമ്മേളനത്തില് പറഞ്ഞു. തന്നെ വീടിനു പുറത്തുനിന്നുള്ള ആരും ആക്രമിച്ചിട്ടില്ല; ഭാര്യ യാമിനിയാണു തന്നെ ആക്രമിച്ചത്. താന് ഭാര്യയെ ആക്രമിച്ചുവെന്നത് അടിസ്ഥാനരഹിതമാണ്. അസത്യമായി ഒന്നും ചെയ്തിട്ടില്ലെന്നും അദ്ദേഹം പറഞ്ഞു.\nകേരളത്തിലെ ഏറ്റവും ഉന്നതനായ ഉദ്യോഗസ്ഥനെക്കൊണ്ട് അന്വേഷണം നടത്തണം. സത്യം തെളിയിക്കേണ്ടതു തന്റെ ആവശ്യമാണ്. അഴിമതിക്കെതിരേനിന്നു എന്ന ഒറ്റ കുറ്റം മാത്രമേ താന് ചെയ്തിട്ടുള്ളൂ. അതിനു തനിക്കെതിരേ ഒരുക്കിയ കെണിയാണിതെന്നു ഗണേഷ് പറഞ്ഞു.\nഇതൊരു ബ്ളാക്മെയിലിംഗ് തന്ത്രമാണ്. തനിക്കെതിരേയുള്ള വാര്‍ത്തവന്നതുമുതലുള്ള ഗൂഢാലോചനയെക്കുറിച്ച് അന്വേഷണം നടത്തണം. ആരോപണം വന്നതു മുതല് ഇതേക്കുറിച്ചു മുഖ്യമന്ത്രിയോട് എല്ലാം പറഞ്ഞിരുന്നു. രാജിസന്നദ്ധത അറിയിക്കുകയും ചെയ്തിരുന്നു. നിരപരാധിയാണെന്ന് അദ്ദേഹത്തിനു ബോധ്യമുള്ളതിനാല് രാജി വേണ്ട എന്നു പറയുകയായിരുന്നു. രാജിയുടെ ആവശ്യം ഇപ്പോള് ഉദിക്കുന്നില്ല. ഗൂഢാലോചന നടത്തുന്നത് ആരാണെ ന്നു തനിക്കറിയാം. എന്നാല്, ഇപ്പോള് പറയുന്നില്ല. എല്ലാം കെട്ടുകഥകളാണ്. എല്ലാവരും സത്യം മനസിലാക്കണം. അഴിമതിരഹിതമായ ഭരണം കാഴ്ചവയ്ക്കുന്നതിനു ശ്രമിച്ചതിനാല് പല ആളുകളുടെയും ലക്ഷ്യം നടക്കാതെ വന്നതിനാലാണു തനിക്കെതിരേ ഗൂഢാലോചന നടത്തുന്നത്. മാസങ്ങള്‍ക്കു മുന്‍പേ തുടങ്ങിയ ഗൂഢാലോചനയാണിത്. കുടുംബത്തിനകത്തുള്ള ചില ആളുകള് വീടിനുപുറത്തുനിന്നു ഗൂഢാലോചന നടത്തുന്നുണ്ട്. അതിനു സഹായവും ലഭിക്കുന്നുണ്െടന്നും അദ്ദേഹം പറഞ്ഞു. മുഖ്യമന്ത്രി ഇക്കാര്യത്തില് നല്ല നിലപാടാണു സ്വീകരിച്ചത്. ഒരു കുടുംബവഴക്കായി കണ്ട് ഒത്തുതീര്‍പ്പിന് അദ്ദേഹം ശ്രമിച്ചു. മാന്യമായാണ് അദ്ദേഹം പിതൃസ്ഥാനീയനായി നിന്നുകൊണ്ട് അതു ചെയ്തത്. തന്റെ സര്‍വ സമ്പത്തും താന് സമ്പാദിച്ചതാണ്. ആരും തന്നതല്ല. കോടിക്കണക്കിനു രൂപയുടെ സ്വത്തുള്ള ഒരാളല്ല ഞാന്. സ്വത്തുക്കള് ഏതാണ്ടു പൂര്‍ണമായിത്തന്നെ എന്റെ കുഞ്ഞുങ്ങള്‍ക്കുവേണ്ടി എഴുതിക്കൊടുക്കുന്നതിനു തയാറായി. അങ്ങനെ ഒരു കരാറില് ഏര്‍പ്പെട്ടു. ആ കരാറിന്റെ അടിസ്ഥാനത്തില് കഴിഞ്ഞ ശനിയാഴ്ച എല്ലാം എഴുതി കൊടുക്കണമായിരുന്നു. അതിനുള്ള എല്ലാ നടപടികളും പൂര്‍ത്തിയാക്കി.\nഇതിനായി 75 ലക്ഷം രൂപ ഒരു സുഹൃത്തില്‍നിന്നു കടം വാ ങ്ങി. കടം വാങ്ങിയ തുകയില് 25 ലക്ഷം രൂപ വീതം രണ്ടു കുട്ടികളുടെയും പേരില് ബാങ്കിലിട്ടു കൊടുക്കുന്നതിനു താന് സന്നദ്ധനായി. എന്നാല്, അതിനു തയാറല്ലെന്നും ആ പണം മുഴുവന് യാമിനി തങ്കച്ചിക്കു കിട്ടണമെന്നുമാണ് അവര് തന്റെ വക്കീലിന് ഇ-മെയില് അയച്ചത്. വഴുതയ്ക്കാട്ടെ വീട് എഴുതിക്കൊടുക്കുന്നതിനും താന് തയാറായി. അതിനായി വൈദ്യുതി ബില്ലും വെള്ളക്കരവും അടച്ചു. എന്നാല്, കരാര് ലംഘിച്ച് അവര് വന്നില്ല. താന് കുഞ്ഞുങ്ങള്‍ക്ക് എല്ലാം നല്‍കാന് തയാറാണ്. എന്നാല് അതു ബ്ളാക് മെയില് ചെയ്തിട്ടു വേണ്ട.\nഒരു ദിവസംപോലും ഭാര്യ ത നിക്ക് ആഹാരം എടുത്തുതന്നിട്ടില്ല. ഭീകരമായി പീഡിപ്പിച്ചു. വീട്ടില് വന്ന് ആരും എന്നെ ആക്രമിച്ചിട്ടില്ല. അതെനിക്കു തെളിയിക്കണം.തന്റെ വീട് താന് അധ്വാനിച്ചു വച്ചതാണ്. അല്ലാതെ ആര്. ബാലകൃഷ്ണപിള്ള വച്ചുതന്ന വീടല്ല. കഴിഞ്ഞ 20 വര്‍ഷത്തെ ഇന്‍കം ടാക്സ് പരിശോധിക്കാം. വീടിനു ലോണ് അടച്ചതു താനാണെന്നും അദ്ദേഹം പറഞ്ഞു.


അസമിലും ബുള്‍ഡോസര് രാജ്: അനധികൃതമെന്ന പേരില് തകര്‍ത്തത് ഏഴ് വീടുകള്. | Malayali Manasu\nHome India അസമിലും ബുള്‍ഡോസര് രാജ്: അനധികൃതമെന്ന പേരില് തകര്‍ത്തത് ഏഴ് വീടുകള്.\nദല്‍ഹിയ്ക്ക് പിന്നാലെ അസമിലും ബുള്‍ഡോസര് രാജ്. അനധികൃത നിര്‍മാണം എന്നാരോപിച്ച് അസമിലെ ഏഴ് വീടുകള് ജില്ലാ ഭരണകൂടം പൂര്‍ണമായി തകര്‍ത്തു.\nപല വീടുകളും ഇവിടെ നിര്‍മിച്ചത് നിയമവിരുദ്ധമായാണെന്നും, കയ്യേറ്റ ഭൂമിയില് നിര്‍മിച്ച വീടുകളായതിനാലാണ് പൊളിച്ച് നീക്കിയതെന്നുമാണ് ജില്ലാ ഭരണകൂടത്തിന്റെ വിശദീകരണം.\nബുള്‍ഡോസര് ഉപയോഗിച്ച് പൂര്‍ണമായി തകര്‍ത്ത ഏഴ് വീടുകളില്5വീടുകള് അസമിലെ പൊലീസ് സ്റ്റേഷന് അക്രമിച്ചതില് പ്രതി ചേര്‍ക്കപ്പെട്ടവരുടെതെന്നാണ് പുറത്ത് വരുന്ന റിപ്പോര്‍ട്ടുകള്.\nസഫികുല് ഇസ്ലാമിനെ പൊലീസ് കസ്റ്റഡിയില് വെച്ച് കൊല്ലപ്പെടുത്തിയെന്നാരോപിച്ച് രോഷാകുലരായ ജനക്കൂട്ടം ശനിയാഴ്ച വൈകുന്നേരമാണ് അസമിലെ നാഗോണിലെ പൊലീസ് സ്റ്റേഷന് തീയിട്ടത്. സംഭവത്തില് മൂന്ന് പേര്‍ക്ക് പരിക്കേറ്റതായും മൂന്ന് പേരെ അറസ്റ്റ് ചെയ്തതായും പൊലീസ് അറിയിച്ചിരുന്നു.\nരാത്രിയില് മദ്യപിച്ച് റോഡരികില് കിടന്നു എന്നാരോപിച്ചാണ് സഫികുല് ഇസ്ലാമിനെ കസ്റ്റഡിയിലെടുത്തതെന്നാണ് പൊലീസ് പറയുന്നത്.\nഎന്നാല് കൈക്കൂലി തുക നല്‍കാന് കഴിയാതെ വന്നതിനെ തുടര്‍ന്നാണ് മീന് വില്‍പനക്കാരനായ സഫികുല് ഇസ്ലാമിനെ പൊലീസ് കസ്റ്റഡിയിലെടുത്ത് കൊലപ്പെടുത്തിയതെന്നാണ് നാട്ടുകാരുടെ ആരോപണം. ഇതില് രോഷാകുലരായ ജനക്കൂട്ടം പോലീസ് സ്റ്റേഷന് തകര്‍ക്കുകയും തീയിടുകയുമായിരുന്നു.\nഅനധികൃത കൈയേറ്റം ആരോപിച്ച് ജഹാംഗീര്‍പുരിയിലും ന്യൂനപക്ഷങ്ങളുടെ കെട്ടിടം പൊളിച്ചിരുന്നു. ഇത് വലിയ രാഷ്ട്രീയ വിവാദങ്ങള്‍ക്കും വഴിവെച്ചിരുന്നു.\nഏപ്രില് ആദ്യവാരം രാമനവമി ആഘോഷത്തിനിടെ ഏറ്റുമുട്ടലുണ്ടായ ഹിമ്മത്നഗറിലെ ന്യൂനപക്ഷങ്ങളുടെ കെട്ടിടങ്ങളാണ് നഗരസഭ ബുള്‍ഡോസറുകള് ഉപയോഗിച്ച് പൊളിച്ചത്.\nകനത്ത പൊലീസ് കാവലിലാണ് ചെറുകുടിലുകള് മുതല് വലിയ കെട്ടിടങ്ങള്‍വരെ ഇടിച്ചുനിരത്തിയത്.\nPrevious articleകേരളവും പെട്രോളിന്റെ നികുതി കുറയ്ക്കും; മന്ത്രി കെഎൻ ബാലഗോപാൽ.\nNext articleചിങ്ങവനം-ഏറ്റൂമാനൂർ പുതിയ റെയിൽവേ പാതയിൽ സുരക്ഷ പരിശോധന നാളെ.


ടൂറിസം വകുപ്പിനെതിരേ പ്രതിഷേധവുമായി വനംവകുപ്പ്\nSat Jan 19 2019 03:22:58 GMT+0530 (IST)\nപീരുമേട്: വിനോദ സഞ്ചാര കേന്ദ്രമായ വാഗമണിലെ കോലാഹലമേട് പൈന്‍കാട്ടില് ടൂറിസം വകുപ്പ് പ്രവേശന ഫീസ് ഈടാക്കുന്നു. അതേസമയം, പ്രവേശനഫീസ് ഈടാക്കുന്നതിനെതിരേ പ്രതിഷേധവുമായി വനംവകുപ്പ് രംഗത്തെത്തി.\nവനം വകുപ്പിന്റെ അതീനതയിലുള്ള ഭൂമിയില് ടൂറിസം വകുപ്പ് താത്ക്കാലിക ഷെഡ് നിര്‍മിച്ചാണ് സഞ്ചാരികളില് നിന്ന് ഫീസ് ഈടക്കുന്നത്. ജില്ലാ ടൂറിസം പ്രമോഷന്റെ നിയന്ത്രണത്തിലുള്ള വാഗമണ് ഡസ്റ്റിനേഷന് മാനേജ്‌മെന്റ് കൗണ്‍സിലിന്റെ നേതൃത്വത്തിലാണ് ഇവിടെ കൗണ്ടര് ഏര്‍പ്പെടുത്തിയിരിക്കുന്നത്.\nമുതിര്‍ന്നവര്‍ക്ക് ആളൊന്നിന്ന് 10 രൂപയും 12 വയസില് താഴെ പ്രായമുള്ള കുട്ടികള്‍ക്ക് അഞ്ച് രൂപ എന്നിങ്ങനെയാണ് നിരക്ക്. ഇതിനുപുറമെ കാമറയില് ഫോട്ടോ എടുക്കുന്നതിന് 50 രൂപ വീഡിയോയ്ക്ക് 100 രൂപയും ഫോട്ടോഗ്രാഫി വീഡിയോയ്ക്ക് 100 രൂപയും ആല്‍ബം ഷൂട്ടിങ്ങിന് 2500 രൂപയും ഫിലിം ഷൂട്ടിങ്ങിന് 10,000 രൂപയുമാണ് നിരക്ക് ഏര്‍പ്പെടുത്തിയിരിക്കുന്നത്.\nഇരുചക്രവാഹനങ്ങള്‍ക്ക് 20 രൂപയും മറ്റ് വാഹനങ്ങള്‍ക്ക് 50 എന്നിങ്ങനെയാണ് പ്രവേശന ഫീസ് ഏര്‍പ്പെടുത്തിയിരിക്കുന്നത്. ഡിഎംസിയുടെ നേതൃത്വത്തില് ഷെഡ് സ്ഥാചിച്ച് പ്രവേശന പാസ് നല്‍കുന്നതിനും പണം പിരിക്കുന്നതിനും പ്രത്യേകം ജീവനക്കാരെയും ചുമതലപ്പെടുത്തിയിട്ടുണ്ട്. എന്നാല് വനം വകുപ്പിന്റെ നിയന്ത്രണത്തിലുളള പൈന് പ്ലാന്റേഷനില് ഡിടിപിസിക്ക് പ്രവേശന ഫീസ് പിരിക്കുവാന് നിയമപരമായി കഴിയില്ലെന്നാണ് വനം വകുപ്പ് ചൂണ്ടിക്കാണിക്കുന്നത്.\nഇവിടെ സ്ഥാപിച്ചിരിക്കുന്ന ഷെഡ് അടിയന്തിരമായി നീക്കണമെന്നാണ് നാട്ടുകാരുടെ ആവശ്യം. പണം പിരിക്കുന്നതിന് പ്രത്യേക കേന്ദ്രം സ്ഥാപിച്ചതോടെ കോലാഹലമേട് പൈന്‍കാട് കാണണമെങ്കില് പാസ് ഏര്‍പ്പെടുത്തിയത് ടൂറിസം മേഖലയ്ക്ക് തിരിച്ചടിയാവാന് സാധ്യതയുണ്ടെന്നും വിലയിരുത്തപ്പെടുന്നു. പൈന്‍കാട് സോഷ്യല് ഫോറസ്റ്റിന്റെ കൈവശമാണ്.\nഇത് വാഗമണ് മേഘലയില് വ്യാപക അഴിമതിക്ക് വഴിയൊരുക്കുമെന്നും വിലയിരുത്തുന്നു. സ്ഥലം എം എല് യുടെ അനുവാദത്തോടെയാണ് കൗണ്ടര് സ്ഥാപിച്ചതെന്നും ആരോപണംം ശക്തമാണ്.


ഗുരൂവായൂർ ക്ഷേത്രത്തിലെ ഥാറിന് പുനർലേലത്തിൽ 43 ലക്ഷം; സ്വന്തമാക്കിയത് വിഘ്‌നേഷ് വിജയകുമാർ – Jaihind TV\nഗുരൂവായൂർ ക്ഷേത്രത്തിലെ ഥാറിന് പുനർലേലത്തിൽ 43 ലക്ഷം; സ്വന്തമാക്കിയത് വിഘ്‌നേഷ് വിജയകുമാർ\nതൃശൂർ : ഗുരൂവായൂർ ക്ഷേത്രത്തിൽ വഴിപാടായി ലഭിച്ച മഹീന്ദ്ര ഥാറിന് പുനർലേലത്തിൽ 43 ലക്ഷം. വിഘ്‌നേഷ് വിജയകുമാർ ആണ് ഥാർ ലേലം കൊണ്ടത്. 15.10 ലക്ഷം രൂപയ്‌ക്ക് പ്രവാസിയായ അമൽ മുഹമ്മദ് ലേലം കൊണ്ട വാഹനമാണ് പുനർ ലേലത്തിൽ 43 ലക്ഷം ലഭിച്ചത്. അമൽ മുഹമ്മദിന്‍റെ ലേലം ശരിയായ രീതിയിലല്ല നടന്നതെന്ന് ആരോപിച്ച് ഹിന്ദു സംഘടന കോടതിയെ സമീപിച്ചിരുന്നു.\nഅന്ന് ലേലത്തിൽ പങ്കെടുത്തത് ഒരാൾ മാത്രമായിരുന്നു. പ്രവാസിയായ അമൽ മുഹമ്മദ് അലി 15.10 ലക്ഷം രൂപയ്‌ക്കായിരുന്നു അന്ന് ലേലം ഉറപ്പിച്ചത്. വേണ്ടത്ര പ്രചാരവും സമയവും നൽകാതെ തിടുക്കത്തിലാണ് അന്ന് ലേലം നടത്തിയത് എന്ന് പരാതിയുണ്ടായിരുന്നു. ഇതുമായി ബന്ധപ്പെട്ട നിരവധി പരാതികൾ ലഭിച്ചതിനെ തുടർന്നാണ് ദേവസ്വം കമ്മീഷണർ വീണ്ടും ലേലം നടത്താൻ തീരുമാനിച്ചത്.\nഇത്തവണ ലേലം വിളിക്കുന്നതിന് മുന്നോടിയായി കൂടുതൽ പ്രചാരണം നൽകിയിരുന്നതിനാൽ . അതുകൊണ്ട് കൂടുതൽ ആളുകളും എത്തിയിരുന്നു. വാശിയേറിയ ലേലത്തിലാണ് വിഘ്‌നേഷിന് 43 ലക്ഷത്തിന് ഥാർ ഉറപ്പിച്ചത്. ഇതുകൂടാതെ ജിഎസ്ടിയും അടക്കണം. കഴിഞ്ഞ ഡിസംബർ നാലിന് മഹീന്ദ്ര ഗ്രൂപ്പ് ഗുരുവായൂർ ക്ഷേത്രത്തിലേക്ക് വഴിപാടായി നൽകിയതാണ് വാഹനം.